O ΠΕPI ΣTOIXΕIΩΔOΥΣ ΕΚΠΑIΔΕΥΣΕΩΣ ΝOΜOΣ

Κανονισμοί δυνάμει του άρθρου 5

|  |
| --- |
| ΚΑΤΑΤΑΞΗ ΚΑΝΟΝΙΣΜΩΝ |
|  |
| ΚΑΝΟΝΙΣΜΟΣ |
|  |
| 1. | Συνοπτικός τίτλος. |
| 2. | Ερμηνεία. |
| 3. | Αρχές που διέπουν την ερμηνεία και την εφαρμογή των παρόντων Κανονισμών. |
| 4. | Διοίκηση. |
| 5. | Τύποι δημοτικών σχολείων και νηπιαγωγείων και αριθμός μαθητών. |
| 6. | Διεύθυνση δημοτικών σχολείων και νηπιαγωγείων. |
| 7. | Συγχώνευση δημοτικών σχολείων ή νηπιαγωγείων. |
| 8. | Ολοήμερο σχολείο. |
| 9. | Θερινό σχολείο. |
| 10. | Έναρξη σχολικού έτους, εγγραφές και παρεχόμενη εκπαίδευση. |
| 11. | Κατώτατη και ανώτατη ηλικία μαθητών για εγγραφή και φοίτηση, υποχρεωτική εκπαίδευση και διαδικασία. |
| 12. | Εγγραφή και μετεγγραφή.  |
| 13. | Προαγωγή μαθητών. |
| 14. | Αξιολόγηση μαθητή, Ενδεικτικά, Απολυτήρια και άλλα έγγραφα. |
| 15. | Επανάληψη τάξης σε ειδικές περιπτώσεις. |
| 16. | Προσωρινή διακοπή ή τερματισμός φοίτησης. |
| 17. | Τήρηση παρουσιών και απουσιών. |
| 18. | Απουσίες μαθητών από το σχολείο. |
| 19. | Εναλλακτικός τρόπος εκπαίδευσης. |
| 20. | Μαθητική ενδυμασία στο δημοτικό σχολείο. |
| 21. | Μαθητικά Συμβούλια στο δημοτικό σχολείο. |
| 22. | Ομαλή λειτουργία των σχολείων και παιδαγωγικά μέτρα ανάπτυξης κοινωνικής συμπεριφοράς. |
| 23. | Χειρισμός περιστατικών βίας στην οικογένεια. |
| 24. | Χειρισμός περιστατικών σεξουαλικής κακοποίησης και εκμετάλλευσης μαθητών. |
| 25. | Αναλυτικό και Ωρολόγιο Πρόγραμμα. |
| 26. | Ωράριο λειτουργίας του σχολείου. |
| 27. | Σχολικές αργίες. |
| 28. | Σχολικοί εορτασμοί. |
| 29. | Συμμετοχή του σχολείου σε εκδηλώσεις σε μη εργάσιμο χρόνο. |
| 30. | Εκπαιδευτικές εκδρομές ή επισκέψεις. |
| 31. | Καλλιτεχνικές παραστάσεις. |
| 32. | Εκπαιδευτικά προγράμματα. |
| 33. | Συμμετοχή σε ευρωπαϊκά προγράμματα. |
| 34. | Συνεργασία με φορείς. |
| 35. | Σύνθεση, λειτουργία, αρμοδιότητες διδασκαλικού συλλόγου. |
| 36. | Καθήκοντα και ευθύνες διευθυντή. |
| 37. | Διευθυντική ομάδα. |
| 38. | Καθήκοντα και αρμοδιότητες βοηθού διευθυντή. |
| 39. | Καθήκοντα και υποχρεώσεις δασκάλων. |
| 40. | Δικαιώματα δασκάλων. |
| 41. | Δάσκαλοι υπεύθυνοι τμημάτων. |
| 42. | Γονείς μαθητών. |
| 43. | Τήρηση αρχείου και επίσημα βιβλία. |
| 44. | Διδακτικά βιβλία. |
| 45. | Βιβλιοθήκη. |
| 46. | Ασφάλεια μαθητών. |
| 47. | Χορήγηση φαρμάκων. |
| 48. | Επιθεώρηση σχολικής εργασίας και σχολικών χώρων. |
| 49. | Φωτογράφιση μαθητών. |
| 50. | Ανάρτηση και έπαρση σημαιών. |
| 51. | Μεταφορά και χρήση κινητού τηλεφώνου. |
| 52. | Εμβλήματα και διακριτικά σύμβολα. |
| 53. | Απαγόρευση συμμετοχής των μαθητών σε ορισμένες εκδηλώσεις. |
| 54. | Απαγόρευση εισόδου στα σχολεία. |
| 55. | Μολυσματικές ασθένειες. |
| 56. | Πώληση εντύπων. |
| 57. | Διενέργεια εράνων. |
| 58. | Κάπνισμα στους χώρους του σχολείου. |
| 59. | Κατάργηση. |

O ΠΕPI ΣTOIXΕIΩΔOΥΣ ΕΚΠΑIΔΕΥΣΕΩΣ ΝOΜOΣ

Κανονισμοί δυνάμει του άρθρου 5

|  |  |
| --- | --- |
| Κεφ. 166.21 του 195919 του 196762 του 196869 του 197020 του 197167 του 197370 του 197541 του 197636 του 197938 του 198126 του 19844 του 198633 του 198863 του 199035(Ι) του 199293(Ι) του 1992114(Ι) του 199245(Ι) του 199315(Ι) του 199495(Ι) του 199428(Ι) του 199673(Ι) του 199688(Ι) του 199686(Ι) του 1998. | Το Υπουργικό Συμβούλιο, ασκώντας τις εξουσίες που του παρέχει το άρθρο 5 του περί Στοιχειώδους Εκπαιδεύσεως Νόμου, εκδίδει τους ακόλουθους Κανονισμούς: |
|  |  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Λειτουργίας των Δημόσιων Σχολείων Δημοτικής Εκπαίδευσης Κανονισμοί του 2024. |
|  |  |
| Ερμηνεία. | 2.Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
|  | «αμιγές τμήμα» σημαίνει το τμήμα που περιλαμβάνει μαθητές που ανήκουν στην ίδια τάξη· |
|  |  |
|  | «Αναλυτικό Πρόγραμμα» σημαίνει τη φιλοσοφία, τον γενικό σκοπό κάθε μαθήματος για όλες τις τάξεις, τον γενικό σκοπό του κάθε μαθήματος ανά τάξη ή συνδυασμό τάξεων, τους στόχους κάθε μαθήματος, το περιεχόμενο ανά τάξη, τη μεθοδολογία, καθώς και την αξιολόγηση του κάθε μαθήματος στη βάση των στόχων που επιτεύχθηκαν·  |
|  |  |
|  | «αναστολή φοίτησης» σημαίνει την παράταση φοίτησης μαθητή στην Προδημοτική Εκπαίδευση, αντί της φοίτησής του στην Α΄ τάξη του δημοτικού σχολείου· |
|  |  |
|  | «απολυτήριο» σημαίνει το επίσημο έγγραφο που αποστέλλεται από το Υπουργείο και εκδίδεται από το δημοτικό σχολείο στο οποίο φοιτά ο μαθητής, όταν αυτός ολοκληρώσει την ΣΤʹ τάξη, το οποίο πιστοποιεί την αποπεράτωση της φοίτησης στο δημοτικό σχολείο· |
|  |  |
|  | «αρμόδια αρχή» σημαίνει τον Υπουργό Παιδείας, Αθλητισμού και Νεολαίας, ο οποίος συνήθως ενεργεί μέσω του Γενικού Διευθυντή του Υπουργείου· |
|  |  |
|  | «βιβλίο βιβλιοθήκης» σημαίνει το επίσημο βιβλίο που τηρείται από τον διευθυντή του σχολείου μέσα στο οποίο καταγράφονται τα βιβλία βιβλιοθήκης για τον δάσκαλο ή και τον μαθητή που αγοράζονται από το Υπουργείο και αποστέλλονται στα σχολεία, καθώς και όσα αγοράζονται από τις Σχολικές Εφορείες ή από το ίδιο το σχολείο ή δωρίζονται στο σχολείο από διάφορους φορείς· |
|  |  |
|  | «βιβλίο περιουσίας» σημαίνει το επίσημο βιβλίο που τηρείται από τον διευθυντή του σχολείου μέσα στο οποίο καταγράφονται τα διδακτικά μέσα και ο εξοπλισμός που αγοράζονται από το Υπουργείο και αποστέλλονται στα σχολεία, όπως και όσα αγοράζονται από τις Σχολικές Εφορείες, από το ίδιο το σχολείο ή δωρίζονται στο σχολείο από διάφορους φορείς· |
|  |  |
|  | «βοηθός διευθυντής» σημαίνει τον εκπαιδευτικό λειτουργό που κατέχει θέση βοηθού διευθυντή και διορίζεται για υπηρεσία σε σχολείο Δημοτικής Εκπαίδευσης· |
|  |  |
|  | «γονέας» σημαίνει τον φυσικό ή θετό πατέρα ή τη φυσική ή θετή μητέρα ή άλλο πρόσωπο που έχει νόμιμα την κηδεμονία του μαθητή· |
|  |  |
|  | «Γραφείο Πολιτικής Άμυνας, Ασφάλειας και Υγείας» σημαίνει το γραφείο του Υπουργείου το οποίο απαρτίζεται από εκπροσώπους των τριών διευθύνσεων εκπαίδευσης, δηλαδή τη Δημοτική, τη Μέση Γενική και τη Μέση Τεχνική και Επαγγελματική Εκπαίδευση και Κατάρτιση, και έχει ως αποστολή του τη δημιουργία ενός ασφαλούς και υγιούς περιβάλλοντος για όλους τους εργαζομένους στα εκπαιδευτικά ιδρύματα και υπηρεσίες, καθώς και για όλα τα παιδιά που φοιτούν στα δημόσια σχολεία· |
|  |  |
|  | «δάσκαλος» σημαίνει τον εκπαιδευτικό λειτουργό που διορίζεται για υπηρεσία σε δημοτικό σχολείο, νηπιαγωγείο ή σχολείο ειδικής αγωγής και εκπαίδευσης και περιλαμβάνει τον διευθυντή, βοηθό διευθυντή, δάσκαλο, νηπιαγωγό και ειδικό εκπαιδευτικό· |
|  |  |
| 10 του 196967 του 197853 του 19794 του 1985100 του 1985168 του 198665 του 1987129 του 1987157 του 1987162 του 1987180 του 1987245 του 198776 του 1988107 του 1988234 του 1988105 του 1990135 του 1991151 του 1991251 του 199112(Ι) του 199250(I) του 199278(I) του 199280(I) του 199281(Ι) του 1992116(I) του 199240(I) του 199346(I) του 19938(I) του 199437(I) του 199426(I) του 199572(Ι) του 199525(I) του 199643(I) του 1996110(I) του 199642(I) του 199788(Ι) του 19975(Ι) του 199823(Ι) του 199846(Ι) του 199857(Ι) του 199879(Ι) του 199812(Ι) του 199930(Ι) του 199944(Ι) του 199984(Ι) του 1999157(Ι) του 199931(Ι) του 200048(Ι) του 200083(Ι) του 2000131(Ι) του 200013(Ι) του 200121(Ι) του 2001162(Ι) του 2001163(Ι) του 2001135(Ι) του 2002207(Ι) του 200217(Ι) του 2003113(Ι) του 200344(Ι) του 200480(Ι) του 2004100(Ι) του 200636(Ι) του 200752(Ι) του 200784(Ι) του 200821(Ι) του 201093(Ι) του 201021(Ι) του 201124(Ι) του 2011195(Ι) του 201176(Ι) του 2012164(Ι) του 20128(Ι) του 201476(Ι) του 2014101(Ι) του 2015127(Ι) του 2015128(Ι) του 2015185(Ι) του 201548(Ι) του 201674(Ι) του 201619(Ι) του 201761(I) του 201768(Ι) του 201854(Ι) του 2019124(Ι) του 201924(I) του 2021. | «δημόσια εκπαιδευτική υπηρεσία» έχει την έννοια που αποδίδεται στον όρο αυτό στον περί Δημόσιας Εκπαιδευτικής Υπηρεσίας Νόμο· |
|  |  |
|   | «δημόσιο σχολείο» σημαίνει δημόσιο σχολείο Δημοτικής Εκπαίδευσης, την ευθύνη της διοίκησης και συντήρησης του οποίου φέρει η Δημοκρατία και του οποίου η λειτουργία δεν διέπεται από άλλο νόμο· |
|  |  |
|  | «Δημοτική Εκπαίδευση» σημαίνει τη βαθμίδα εκπαίδευσης που είναι υπεύθυνη για την εκπαίδευση παιδιών ηλικίας νηπιαγωγείου και δημοτικού και την εκπαίδευση παιδιών σχολείων ειδικής αγωγής και εκπαίδευσης· |
|  |  |
|  | «δημοτικό σχολείο» σημαίνει δημόσιο σχολείο Δημοτικής Εκπαίδευσης διάρκειας έξι (6) χρόνων, στο οποίο φοιτούν παιδιά με ηλικία εισδοχής όπως αυτή εκάστοτε ορίζεται από το Υπουργικό Συμβούλιο· |
|  |  |
|  | «δημοτικό σχολείο κύκλου Αʹ» σημαίνει δημόσιο σχολείο Δημοτικής Εκπαίδευσης, στο οποίο φοιτούν παιδιά των τριών (3) μικρότερων τάξεων Α΄, Β´ και Γ΄· |
|  |  |
|  | «δημοτικό σχολείο κύκλου Βʹ» σημαίνει δημόσιο σχολείο Δημοτικής Εκπαίδευσης στο οποίο φοιτούν παιδιά των τριών (3) μεγαλύτερων τάξεων Δ΄, Ε´ και ΣΤ΄· |
|  |  |
|  | «διδασκαλικός σύλλογος» σημαίνει το σύνολο των δασκάλων κάθε σχολείου· |
|  |  |
|  | «Διευθυντής Δημοτικής Εκπαίδευσης» σημαίνει τον προϊστάμενο της Διεύθυνσης Δημοτικής Εκπαίδευσης που υπάγεται στο Υπουργείο· |
|  |  |
|  | «διευθυντής» σημαίνει τον εκπαιδευτικό λειτουργό που κατέχει θέση διευθυντή και διορίζεται για να διευθύνει δημόσιο σχολείο Δημοτικής Εκπαίδευσης· |
|  |  |
|  | «διευθυντική ομάδα» σημαίνει τον διευθυντή και τους βοηθούς διευθυντές που υπηρετούν πλήρως ή μερικώς στο σχολείο· |
|  |  |
|  | «διευθύνων» σημαίνει τον δάσκαλο, ο οποίος αναλαμβάνει καθήκοντα διευθυντή του σχολείου και δεν κατέχει οργανική θέση διευθυντή· |
|  |  |
|  | «εγγραφή» σημαίνει την καταγραφή ενός μαθητή στο Μητρώο του σχολείου, σε περίπτωση που θα φοιτήσει για πρώτη φορά στο συγκεκριμένο σχολείο, ή την καταγραφή του στο Μαθητολόγιο του σχολείου για φοίτηση κατά το εκάστοτε σχολικό έτος· |
|  |  |
| 113(Ι) του 199969(Ι) του 200187(Ι) του 2014166(Ι) του 2020. | «Ειδική Μονάδα» έχει την έννοια που αποδίδεται στον όρο αυτό στον περί Αγωγής και Εκπαίδευσης Παιδιών με Ειδικές Ανάγκες Νόμο· |
|  |  |
| 221 του 1991. | «εκπαιδευτική περιφέρεια» έχει την έννοια που αποδίδεται στον όρο αυτό στον περί Εκπαιδευτικών Περιφερειών Νόμο· |
|  |  |
|  | «εκπαιδευτικός λειτουργός» σημαίνει τον λειτουργό που κατέχει θέση στη δημόσια εκπαιδευτική υπηρεσία· |
|  |  |
|  | «εναλλακτικό πρόγραμμα εκπαίδευσης» σημαίνει το ειδικά διαμορφωμένο μαθησιακό πρόγραμμα που εφαρμόζεται προσωρινά στα πλαίσια εναλλακτικού τρόπου εκπαίδευσης· |
|  |  |
|  | «εναλλακτικός τρόπος εκπαίδευσης» σημαίνει εκπαίδευση κατ’ ιδίαν, η οποία μπορεί να γίνεται κατ’ οίκον, σε νοσηλευτήρια ή σε άλλους χώρους εντός ή και εκτός σχολείου· |
|  |  |
|  | «ενδεικτικό» σημαίνει το επίσημο έγγραφο που αποστέλλεται από το Υπουργείο και εκδίδεται από το νηπιαγωγείο και το δημοτικό σχολείο στο οποίο φοιτά ο μαθητής, όταν αυτός συμπληρώσει τη φοίτησή του στην προδημοτική τάξη ή σε οποιαδήποτε τάξη του δημοτικού σχολείου, το οποίο πιστοποιεί την επιτυχή ή μη ολοκλήρωση της συγκεκριμένης τάξης, με εξαίρεση την επιτυχή ολοκλήρωση της ΣΤ΄ τάξης, η οποία πιστοποιείται με απολυτήριο·  |
|  |  |
|  | «ενιαίο ολοήμερο σχολείο» ή «Ε.Ο.Σ.» σημαίνει το σχολείο το οποίο λειτουργεί με επέκταση ωραρίου υποχρεωτικά για όλους τους μαθητές· |
|  |  |
|  | «εξ αποστάσεως εκπαίδευση» σημαίνει τη συνέχιση της παρεχόμενης δια ζώσης και με φυσική παρουσία εκπαίδευσης και περιλαμβάνει τη σύγχρονη εξ αποστάσεως εκπαίδευση με τη χρήση τεχνολογικών μέσων σε πραγματικό χρόνο, καθώς και την ασύγχρονη εξ αποστάσεως εκπαίδευση με τη χρήση τεχνολογικών μέσων σε διαφορετικό χρόνο, δύναται δε κατά περίπτωση να περιλαμβάνει συνδυασμό εκπαίδευσης διά ζώσης και με φυσική παρουσία ομάδας μαθητών και ταυτόχρονης μετάδοσής της σε πραγματικό χρόνο με τη χρήση τεχνολογικών μέσων σε ομάδα μαθητών οι οποίοι συμμετέχουν εξ αποστάσεως στο μάθημα· |
|  |  |
|  | «Επαρχιακή Επιτροπή Ειδικής Αγωγής και Εκπαίδευσης» έχει την έννοια που αποδίδεται στον όρο αυτό στον περί Αγωγής και Εκπαίδευσης Παιδιών με Ειδικές Ανάγκες Νόμο· |
|  |  |
|  | «Επαρχιακό Γραφείο Παιδείας» σημαίνει το γραφείο της Διεύθυνσης Δημοτικής Εκπαίδευσης που λειτουργεί στις πόλεις των επαρχιών της Δημοκρατίας και είναι υπεύθυνο για τη διοίκηση των σχολείων που υπάγονται στην κάθε επαρχία· |
|  |  |
|  | «Επιθεωρητής» σημαίνει τον εκπαιδευτικό λειτουργό που συμβουλεύει, εποπτεύει, καθοδηγεί και αξιολογεί τους δασκάλους και τη λειτουργία δημόσιων σχολείων Δημοτικής Εκπαίδευσης που υπάγονται από άποψη εποπτείας στην αρμοδιότητα του Υπουργείου και περιλαμβάνει Επιθεωρητή και Πρώτο Λειτουργό Εκπαίδευσης· |
|  |  |
| 185(Ι) του 2020. | «Επιτροπή Αγωγής Υγείας και Πρόληψης της Ενδοσχολικής Βίας» έχει την έννοια που αποδίδεται στον όρο αυτό στον περί της Πρόληψης και Αντιμετώπισης της Ενδοσχολικής Βίας Νόμο και συστήνεται σε κάθε σχολείο με σκοπό την πρόληψη και την αντιμετώπιση της ενδοσχολικής βίας· |
|  |  |
|  | «Επιτροπή Επιλογής» σημαίνει την επιτροπή κάθε νηπιαγωγείου, υπό τον συντονισμό και την προεδρία του διευθυντή του νηπιαγωγείου, που έχει αρμοδιότητα να επιλέγει ποια παιδιά θα φοιτήσουν στο νηπιαγωγείο, σύμφωνα με κριτήρια που ορίζονται από την αρμόδια αρχή, με εξαίρεση εκείνα που εμπίπτουν στην υποχρεωτική προδημοτική εκπαίδευση, η οποία αποτελείται από τον διευθυντή του νηπιαγωγείου, τον διευθυντή του πλησιέστερου δημοτικού σχολείου ή εκπρόσωπό του, κατά προτίμηση μέλος της διευθυντικής ομάδας, σε περίπτωση που είναι εντελώς αδύνατη η προσωπική παρουσία του ιδίου, τον πρόεδρο της Σχολικής Εφορείας ή εκπρόσωπό του, έναν εκπρόσωπο του Συνδέσμου Γονέων ή άλλο πρόσωπο που θα οριστεί από την αρμόδια αρχή· |
|  |  |
|  | «ηλικία» σημαίνει τη χρονολογική ηλικία· |
|  |  |
|  | «θερινό σχολείο»σημαίνει το σχολείο που λειτουργεί αμέσως μετά το κλείσιμο των σχολείων, κατά τις θερινές διακοπές, με στόχο την προσφορά ευκαιριών μάθησης και δημιουργικής απασχόλησης στους μαθητές, στη βάση των εκάστοτε εγκύκλιων οδηγιών του Διευθυντή Δημοτικής Εκπαίδευσης· |
|  |  |
| 147(Ι) του 2019168(Ι) του 20209(Ι) του 2024. | «ιδιωτικό σχολείο διαφόρου τύπου» σημαίνει ιδιωτικό σχολείο το οποίο δεν εμπίπτει στην κατηγορία του ιδιωτικού σχολείου ιδίου τύπου ή στην κατηγορία του ιδιωτικού σχολείου παρομοίου τύπου και το οποίο λειτουργεί με βάση τις διατάξεις του περί Ιδιωτικών Σχολείων Νόμου· |
|  |  |
|  | «ιδιωτικό σχολείο ιδίου τύπου» σημαίνει ιδιωτικό σχολείο που ακολουθεί πιστά τα ισχύοντα Αναλυτικά και Ωρολόγια Προγράμματα των υφιστάμενων τύπων δημόσιων σχολείων και το οποίο λειτουργεί με βάση τις διατάξεις του περί Ιδιωτικών Σχολείων Νόμου· |
|  |  |
|  | «ιδιωτικό σχολείο παρομοίου τύπου» σημαίνει ιδιωτικό σχολείο στο οποίο, εκτός των άλλων μαθημάτων, διδάσκονται απαραίτητα τα κύρια μαθήματα του υφιστάμενου τύπου δημόσιων σχολείων τουλάχιστον κατά τα δύο τρίτα (2/3) σε ό,τι αφορά στον χρόνο και στην ύλη που προνοούνται για τα δημόσια σχολεία και το οποίο λειτουργεί με βάση τις διατάξεις του περί Ιδιωτικών Σχολείων Νόμου· |
|  |  |
| Επίσημη Εφημερίδατης Ε.Ε.: L119,04.05.2016,σ. 1. | «Κανονισμός (ΕΕ) 2016/679» σημαίνει τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της Οδηγίας 95/46/ΕΚ (Γενικός Κανονισμός για την Προστασία Δεδομένων), όπως αυτός εκάστοτε τροποποιείται ή αντικαθίσταται· |
|  |  |
|  | «Κατάλογος Φοίτησης» σημαίνει το επίσημο βιβλίο στο οποίο καταγράφονται καθημερινά οι παρουσίες και απουσίες κάθε μαθητή ανά τάξη/τμήμα· |
|  |  |
|  | «Κεντρικό Μαθητικό Συμβούλιο» σημαίνει το συλλογικό όργανο το οποίο απαρτίζεται από εκλελεγμένους μαθητές στα Μαθητικά Συμβούλια ενός σχολείου, για να εκπροσωπεί το σύνολο των μαθητών του σχολείου· |
|  |  |
|  | «Κώδικας συμπεριφοράς και δεοντολογίας του σχολείου» ή «Κώδικας» έχει την έννοια που αποδίδεται στον όρο αυτό στον περί της Πρόληψης και Αντιμετώπισης της Ενδοσχολικής Βίας Νόμου. |
|  |  |
|  | «μάθημα» σημαίνει το γνωστικό αντικείμενο του οποίου ο γενικός σκοπός, οι στόχοι, το περιεχόμενο, η μεθοδολογία και η αξιολόγηση καθορίζονται στο Αναλυτικό Πρόγραμμα και ο εβδομαδιαίος χρόνος διδασκαλίας για κάθε τάξη καθορίζεται στο Ωρολόγιο Πρόγραμμα· |
|  |  |
|  | «μαθητής» σημαίνει πρόσωπο που φοιτά σε νηπιαγωγείο, δημοτικό σχολείο ή σχολείο ειδικής αγωγής και εκπαίδευσης· |
|  |  |
|  | «Μαθητικό Συμβούλιο» σημαίνει το συλλογικό όργανο που απαρτίζεται από εκλελεγμένους μαθητές ενός τμήματος, για να εκπροσωπεί το σύνολο των μαθητών του· |
|  |  |
|  | «Μαθητολόγιο» σημαίνει το επίσημο βιβλίο που τηρείται από τον διευθυντή του σχολείου ή το ηλεκτρονικό αρχείο του Συστήματος Σχολικής Διαχείρισης και Διοικητικών Υπηρεσιών του Υπουργείου στο οποίο καταγράφονται όλοι οι μαθητές του σχολείου κατά τάξη/τμήμα κάθε σχολικό έτος· |
|  |  |
|  | «μετεγγραφή» σημαίνει την εγγραφή ενός μαθητή σε άλλο δημόσιο ή ιδιωτικό σχολείο από αυτό στο οποίο ήταν εγγεγραμμένος αρχικά· |
|  |  |
|  | «Μητρώο» σημαίνει το επίσημο βιβλίο που τηρείται από τον διευθυντή ή το ηλεκτρονικό αρχείο του Συστήματος Σχολικής Διαχείρισης και Διοικητικών Υπηρεσιών του Υπουργείου στο οποίο καταγράφονται οι μαθητές που εγγράφονται για πρώτη φορά στο σχολείο· |
|  |  |
| Επίσημη Εφημερίδα, Παράρτημα Τρίτο (Ι): 04.05.2001. | «Μηχανισμός Εντοπισμού και Στήριξης μαθητών με πιθανές μαθησιακές, συναισθηματικές ή άλλες δυσκολίες» σημαίνει τη διαδικασία εντοπισμού και στήριξης μαθητών με μαθησιακές, συναισθηματικές ή άλλες δυσκολίες, όπως αυτή καθορίζεται στις πρόνοιες των περί Μηχανισμού Έγκαιρης Εντόπισης Παιδιών με Ειδικές Ανάγκες Κανονισμών ή και στις οδηγίες της αρμόδιας αρχής· |
|  |  |
|  | «νηπιαγωγείο» σημαίνει δημόσιο σχολείο Δημοτικής Εκπαίδευσης, στο οποίο φοιτούν παιδιά με ηλικία εισδοχής τριών (3) χρονών και ηλικία αποφοίτησης όπως αυτή εκάστοτε ορίζεται από το Υπουργικό Συμβούλιο· |
|  |  |
|  | «οικείος Επιθεωρητής» σημαίνει τον Επιθεωρητή που ορίζεται από τον Διευθυντή Δημοτικής Εκπαίδευσης, για να συμβουλεύει, εποπτεύει, καθοδηγεί και αξιολογεί το προσωπικό και τη λειτουργία συγκεκριμένου σχολείου Δημοτικής Εκπαίδευσης ή για να συμβουλεύει, εποπτεύει, καθοδηγεί και αξιολογεί δάσκαλο ειδικού θέματος σύμφωνα με τα σχέδια υπηρεσίας· |
|  |  |
|  | «Ομάδα Ασφαλούς Σχολείου» ή «Ο.Α.Σ.» έχει την έννοια που αποδίδεται στον όρο αυτό στον περί της Πρόληψης και Αντιμετώπισης της Ενδοσχολικής Βίας Νόμο και συστήνεται με σκοπό την υλοποίηση της πολιτικής του Υπουργείου για την πρόληψη και την αντιμετώπιση της ενδοσχολικής βίας· |
|  |  |
| 105(I) του 199242(I) του 199593(Ι) του 1997. | «Ομοσπονδία Συνδέσμων Γονέων» έχει την έννοια που αποδίδεται στον όρο αυτό στον περί Συνδέσμων Γονέων Νόμο· |
|  |  |
|  | «Παγκύπρια Ομοσπονδία Συνδέσμων Γονέων Παιδιών με Ειδικές Ανάγκες» ή «Π.Ο.ΣΥ.ΓΟ.Π.Ε.Α.»σημαίνει την οργανωμένη ένωση όλων των Συνδέσμων Γονέων των σχολείων ειδικής αγωγής και εκπαίδευσης· |
|  |  |
|  | «Παγκύπρια Συνομοσπονδία Ομοσπονδιών Συνδέσμων Γονέων Σχολείων Δημοτικής Εκπαίδευσης» σημαίνει την οργανωμένη ένωση όλων των Ομοσπονδιών Συνδέσμων Γονέων των δημοτικών σχολείων· |
|  |  |
|  | «Παγκύπρια Συνομοσπονδία Ομοσπονδιών Συνδέσμων Γονέων και Κηδεμόνων Δημόσιων και Κοινοτικών Νηπιαγωγείων» σημαίνει την οργανωμένη ένωση όλων των Ομοσπονδιών Συνδέσμων Γονέων των δημόσιων και κοινοτικών νηπιαγωγείων· |
|  |  |
|  | «παιδί» σημαίνει κάθε πρόσωπο κάτω των δεκαοκτώ (18) χρονών· |
|  |  |
|  | «παράταση φοίτησης» σημαίνει τη συνέχιση της φοίτησης μαθητή σε δημοτικό σχολείο ή σε σχολείο ειδικής αγωγής και εκπαίδευσης· |
|  |  |
|  | «περιφερειακό σχολείο» σημαίνει σχολείο που εξυπηρετεί μαθητές δύο (2) ή περισσότερων κοινοτήτων που ανήκουν στην ίδια εκπαιδευτική περιφέρεια· |
|  |  |
|  | «πιστοποιητικό φοίτησης» σημαίνει το επίσημο έγγραφο που αποστέλλεται από το Υπουργείο και εκδίδεται από το σχολείο για μαθητές που δεν έχουν ολοκληρώσει τη φοίτησή τους σε συγκεκριμένη τάξη ως βεβαίωση φοίτησης για μια χρονική περίοδο·  |
|  |  |
|  | «Παγκύπρια Οργάνωση Ελλήνων Δασκάλων» ή «Π.Ο.Ε.Δ.» σημαίνει την εκπαιδευτική συνδικαλιστική οργάνωση των δασκάλων· |
|  |  |
|  | «προαιρετικό ολοήμερο σχολείο» ή «Π.Ο.Σ.» σημαίνει το σχολείο το οποίο λειτουργεί με επέκταση ωραρίου, με προαιρετική φοίτηση των μαθητών· |
|  |  |
|  | «προδημοτική τάξη» σημαίνει την υποχρεωτική τάξη φοίτησης μαθητή στο νηπιαγωγείο, διάρκειας ενός έτους, πριν από τη φοίτησή του στο δημοτικό σχολείο, στην οποία φοιτούν παιδιά με ηλικία εισδοχής όπως αυτή ορίζεται εκάστοτε από το Υπουργικό Συμβούλιο· |
|  |  |
|  | «Πρώτος Λειτουργός Εκπαίδευσης» σημαίνει τον εκπαιδευτικό λειτουργό που κατέχει θέση Πρώτου Λειτουργού Εκπαίδευσης και εκτελεί καθήκοντα τα οποία προβλέπονται στο οικείο σχέδιο υπηρεσίας· |
|  |  |
|  | «στάσιμος» σημαίνει τον μαθητή που φοιτά στην ίδια τάξη για δεύτερο κατά συνέχεια σχολικό έτος· |
|  |  |
|  | «σύμπλεγμα» σημαίνει το τμήμα που περιλαμβάνει μαθητές που ανήκουν σε δύο (2) ή περισσότερες τάξεις· |
|  |  |
|  | «Σύνδεσμος Γονέων» έχει την έννοια που αποδίδεται στον όρο αυτό στον περί Συνδέσμων Γονέων Νόμο· |
|  |  |
| 108(Ι) του 1997103(Ι) του 1999114(Ι) του 2001145(Ι) του 200116(Ι) του 2003191(Ι) του 2003259(Ι) του 200470(Ι) του 200569(Ι) του 2006141(Ι) του 2006104(Ι) του 20071(I) του 2008139(Ι) του 2011113(Ι) του 2014165(Ι) του 2020122(Ι) του 2021147(Ι) του 2023. | «Συμβουλευτική Επιτροπή Σχολείου» έχει την έννοια που αποδίδεται στον όρο αυτό στον περί Σχολικών Εφορειών Νόμο· |
|  |  |
|  | «Σύστημα Σχολικής Διαχείρισης και Διοικητικών Υπηρεσιών του Υπουργείου» σημαίνει το επίσημο ηλεκτρονικό σύστημα καταχώρισης και φύλαξης των δεδομένων σχολείων, δασκάλων και μαθητών το οποίο ετοιμάζεται με ευθύνη του Υπουργείου· |
|  |  |
|  | «σχολείο» σημαίνει δημόσιο σχολείο Δημοτικής Εκπαίδευσης και περιλαμβάνει νηπιαγωγείο, δημοτικό και σχολείο ειδικής αγωγής και εκπαίδευσης· |
|  |  |
|  | «σχολείο ειδικής αγωγής και εκπαίδευσης» σημαίνει δημόσιο σχολείο που ιδρύεται και λειτουργεί σύμφωνα με τις διατάξεις του περί Αγωγής και Εκπαίδευσης Παιδιών με Ειδικές Ανάγκες Νόμου· |
|  |  |
|  | «Σχολιατρική Υπηρεσία» σημαίνει την υπηρεσία του Υπουργείου Υγείας, η οποία στελεχώνεται από παιδιάτρους, γιατρούς πρωτοβάθμιας φροντίδας υγείας και επισκέπτες υγείας, η οποία έχει ως στόχο τη διατήρηση και προαγωγή της υγείας και την πρόληψη της ασθένειας μέσα από έγκαιρη ανίχνευση, αντιμετώπιση και παρακολούθηση προβλημάτων υγείας του μαθητή στα πλαίσια του σχολείου, την ανάπτυξη υγιών στάσεων και συμπεριφοράς στους μαθητές, τη διασφάλιση υγιεινών περιβαλλοντικών συνθηκών στον σχολικό χώρο και την πρόληψη λοιμωδών νοσημάτων· |
|  |  |
|  | «Σχολική Εφορεία» έχει την έννοια που αποδίδεται στον περί Σχολικών Εφορειών Νόμο· |
|  |  |
| 99 του 199162(Ι) του 1994. | «σχολικός βοηθός» έχει την έννοια που αποδίδεται στον περί Σχολικών Βοηθών (Όροι Εργασίας και Μισθοδοσίας) Νόμο· |
|  |  |
|  | «σχολικός συνεργάτης» σημαίνει τον εξωτερικό συνεργάτη του σχολείου ο οποίος αξιοποιείται σε ειδικές περιπτώσεις, με στόχο την εφαρμογή εναλλακτικού προγράμματος εκπαίδευσης εντός του σχολείου για στήριξη μαθητή/ών που παρουσιάζει/ουν σοβαρή αντικοινωνική/αρνητική συμπεριφορά· |
|  |  |
|  | «σχολικός βοηθός/συνοδός» σημαίνει το βοηθητικό προσωπικό που προσλαμβάνει η Σχολική Εφορεία με στόχο την εξυπηρέτηση παιδιού/ών με ειδικές ανάγκες, μετά από απόφαση της Επαρχιακής Επιτροπής Ειδικής Αγωγής και Εκπαίδευσης· |
|  |  |
|  | «ταμείο διευθυντή» σημαίνει το ποσό που παρέχει η Σχολική Εφορεία στον διευθυντή του σχολείου για κάθε εγγεγραμμένο σε αυτό μαθητή, σύμφωνα με τον περί Σχολικών Εφορειών Νόμο και με σχετικές οδηγίες του Υπουργείου· |
|  |  |
|  | «υπεύθυνος τμήματος» σημαίνει τον δάσκαλο που αναλαμβάνει την ευθύνη τμήματος, στη βάση συγκεκριμένων καθηκόντων που του ανατίθενται· |
|  |  |
|  | «Υπηρεσία Εκπαιδευτικής Ψυχολογίας» σημαίνει την Υπηρεσία του κράτους που μεταφέρει και υλοποιεί τις αρχές της ψυχολογίας στον χώρο της εκπαίδευσης, η οποία είναι διατμηματική και εξυπηρετεί τις τρεις (3) βαθμίδες της εκπαίδευσης, δηλαδή τη Δημοτική, τη Μέση Γενική και τη Μέση Τεχνική και Επαγγελματική Εκπαίδευση και Κατάρτιση· |
|  |  |
|  | «Υπουργός» και «Υπουργείο» σημαίνει τον Υπουργό Παιδείας, Αθλητισμού και Νεολαίας και το Υπουργείο Παιδείας, Αθλητισμού και Νεολαίας, αντίστοιχα· |
|  |  |
| 24(Ι) του 1993220(Ι) του 20041(Ι) του 2019105(Ι) του 202230(Ι) του 2024. | «υποχρεωτική προδημοτική εκπαίδευση» σημαίνει την υποχρεωτική φοίτηση μαθητή στο νηπιαγωγείο, με ηλικία εισδοχής όπως αυτή ορίζεται στις διατάξεις του περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμου, η οποία περιλαμβάνει και την προδημοτική τάξη· |
|  |  |
|  | «Ωρολόγιο Πρόγραμμα» σημαίνει την εβδομαδιαία κατανομή του σχολικού χρόνου στα διάφορα μαθήματα του Αναλυτικού Προγράμματος. |
|  |  |
| Αρχές που διέπουν την ερμηνεία και την εφαρμογή των παρόντων Κανονισμών. | 3.-(1) Οποιοδήποτε πρόσωπο ή/και δημόσια αρχή εμπλέκεται με οποιονδήποτε τρόπο στην ερμηνεία και εφαρμογή των παρόντων Κανονισμών έχει υποχρέωση, ανεξάρτητα από το αν αυτό αναφέρεται σε συγκεκριμένο κανονισμό ή όχι, να ερμηνεύει και να εφαρμόζει τις πρόνοιές τους- |
|  |  |  |
|  | (α) | χωρίς καμία διάκριση λόγω φυλής, χρώματος, φύλου, γλώσσας, θρησκείας, πολιτικών ή άλλων πεποιθήσεων του μαθητή ή των γονέων του ή υπηκοότητας, εθνικής ή κοινωνικής καταγωγής, περιουσιακής κατάστασης, ανικανότητας, γέννησης, σεξουαλικού προσανατολισμού ή οποιασδήποτε άλλης κατάστασης, |
|  |  |  |
|  | (β) | με σεβασμό στο εγγενές δικαίωμα του μαθητή στη ζωή, την επιβίωση και την ανάπτυξη, |
|  |  |  |
|  | (γ) | με σεβασμό στην αξιοπρέπεια και την προσωπική αξία του μαθητή και με αμεροληψία, με ιδιαίτερη προσοχή στην προσωπική του κατάσταση, στην ευημερία και στις ιδιαίτερες ανάγκες του και με πλήρη σεβασμό στη σωματική και ψυχολογική του ακεραιότητα, |
|  |  |  |
|  | (δ) | λαμβάνοντας υπόψη πρωτίστως το συμφέρον του μαθητή κατά τη λήψη οποιασδήποτε απόφασης τον επηρεάζει άμεσα ή έμμεσα, |
|  |  |  |
|  | (ε) | με σεβασμό στο δικαίωμα του μαθητή να εκφράζει τις απόψεις του και να συμμετέχει στη λήψη αποφάσεων που τον αφορούν, ανάλογα με την ηλικία και τον βαθμό ωριμότητάς του, |
|  |  |  |
|  | (στ) | με σεβασμό στην αρχή ότι κανένας μαθητής δεν υποβάλλεται σε ποινές ή σε μεταχείριση που είναι απάνθρωπες ή εξευτελιστικές, |
|  |  |  |
|  | (ζ) | με σεβασμό στην αρχή ότι η λήψη παιδαγωγικών μέτρων αποβλέπει στη βελτίωση της αυτοπειθαρχίας του μαθητή. |
|  |  |
|  |  (2) Κατά την εφαρμογή των παρόντων Κανονισμών, κάθε πρόσωπο ή δημόσια αρχή λαμβάνει υπόψη την ηλικία, τον βαθμό ωριμότητας, την υγεία, τη διανοητική και φυσική ανάπτυξη του μαθητή και το κατά πόσο αυτός, για οποιονδήποτε λόγο, βρίσκεται σε ευάλωτη κατάσταση, λαμβάνοντας υπόψη το περιβάλλον και τις συνθήκες διαβίωσης και ανατροφής του. |
|  |  |
|  |  (3) Απαγορεύεται η άσκηση οποιασδήποτε μορφής βίας εναντίον μαθητή ή και ενήλικα. |
|  |  |
| Διοίκηση. | 4. Τα δημόσια σχολεία Δημοτικής Εκπαίδευσης υπάγονται διοικητικά στο Υπουργείο, το οποίο έχει ευθύνη για τη λειτουργία τους.  |
|  |  |
| Τύποι δημοτικών σχολείων και νηπιαγωγείωνκαι αριθμός μαθητών. | 5.-(1) Τα δημοτικά σχολεία και νηπιαγωγεία διαβαθμίζονται ως εξής: |
|  |  |
|  | (α) | Μονοδιδάσκαλα: Σχολεία με ένα τμήμα· |
|  |  |  |
|  | (β) | Διδιδάσκαλα ή Διδιδάσκαλα ενισχυμένα: σχολεία με δύο (2) τμήματα· |
|  |  |  |
|  | (γ) | Τριδιδάσκαλα ή Τριδιδάσκαλα ενισχυμένα: σχολεία με τρία (3) τμήματα· |
|  |  |  |
|  | (δ) | Πολυδιδάσκαλα: σχολεία με περισσότερα από τρία (3) τμήματα. |
|  |  |  |
|  |  (2) O αριθμός των μαθητών στους διαφόρους τύπους δημοτικών σχολείων και νηπιαγωγείων καθορίζεται από το Υπουργικό Συμβούλιο έπειτα από εισήγηση του Υπουργού, αφού γίνει διαβούλευση με την Π.Ο.Ε.Δ. και τους οργανωμένους γονείς. |
|  |  |
|  |  (3) Ο διευθυντής κατανέμει τους μαθητές του σχολείου σε τμήματα, σύμφωνα με τις εκάστοτε οδηγίες του Διευθυντή Δημοτικής Εκπαίδευσης.  |
|  |  |
|  |  (4) Ο ανώτατος αριθμός μαθητών σε κάθε αμιγές τμήμα ή σύμπλεγμα καθορίζεται από το Υπουργικό Συμβούλιο, έπειτα από εισήγηση του Υπουργού: |
|  |  |
|  |  Νοείται ότι, ο αριθμός αυτός μπορεί να ξεπεραστεί μόνο σε εξαιρετικές περιπτώσεις κατά τις οποίες η αναπλήρωση δασκάλου είναι εντελώς αδύνατη και απαιτείται ο διαμοιρασμός μαθητών σε άλλα τμήματα: |
|  |  |
|  |  Νοείται περαιτέρω ότι, και σε αυτές τις εξαιρετικές περιπτώσεις θα διασφαλίζεται η ενεργός συμμετοχή του συνόλου των μαθητών σε επωφελείς μαθησιακές δραστηριότητες. |
|  |  |
| Διεύθυνση δημοτικών σχολείων και νηπιαγωγείων. | 6.-(1) Διδιδάσκαλα ή διδιδάσκαλα ενισχυμένα σχολεία διευθύνονται από βοηθό διευθυντή και σε περίπτωση ομοιόβαθμων δασκάλων, από τον αρχαιότερο εκπαιδευτικό λειτουργό, της αρχαιότητάς τους κρινομένης με βάση τον περί Δημόσιας Εκπαιδευτικής Υπηρεσίας Νόμο. |
|  |  |
|  |  (2) Τριδιδάσκαλα ή τριδιδάσκαλα ενισχυμένα ή πολυδικάσκαλα σχολεία διευθύνονται από διευθυντή. |
|  |  |
|  |  (3) Σε ειδικές περιπτώσεις, μπορεί να ανατεθούν καθήκοντα διευθύνοντως μετά από ανάλογες διευθετήσεις. |
|  |  |
| Συγχώνευση δημοτικώνσχολείων ή νηπιαγωγείων. | 7.-(1) Όταν ο αριθμός των μαθητών δημοτικού σχολείου είναι μικρότερος από δεκαπέντε (15) ή μικρότερος από άλλον αριθμό που ορίζει το Υπουργικό Συμβούλιο, γίνονται διευθετήσεις, ώστε να συγχωνευθούν δύο (2) ή περισσότερα δημοτικά σχολεία, για να δημιουργηθεί περιφερειακό δημοτικό σχολείο, κατά προτίμηση τριδιδάσκαλο και άνω. |
|  |  |
|  |  (2) Όταν ο αριθμός των μαθητών νηπιαγωγείου, συμπεριλαμβανομένων και μαθητών ηλικίας μικρότερης από την ηλικία υποχρεωτικής εκπαίδευσης, είναι μικρότερος από δέκα (10) ή μικρότερος από άλλον αριθμό που ορίζει το Υπουργικό Συμβούλιο, γίνονται διευθετήσεις, ώστε να συγχωνευθούν δύο (2) ή περισσότερα νηπιαγωγεία, για να δημιουργηθεί περιφερειακό νηπιαγωγείο, κατά προτίμηση διδιδάσκαλο και άνω. |
|  |  |
|  |  (3) Το Υπουργικό Συμβούλιο μπορεί, εάν συντρέχουν αποχρώντες λόγοι, οι οποίοι υποβάλλονται ενώπιόν του από τις κοινότητες μέσω της αρμόδιας αρχής, να επιτρέψει τη συνέχιση της λειτουργίας δημοτικού σχολείου με αριθμό μαθητών μικρότερο από δεκαπέντε (15) και νηπιαγωγείου με αριθμό μαθητών μικρότερο από δέκα (10). |
|  |  |
| Ολοήμερο σχολείο. | 8.- (1) Το δημοτικό Ε.Ο.Σ., όπου εφαρμόζεται, λειτουργεί ως ακολούθως: |
|  |  |  |
|  | (α) | Η συμμετοχή όλων των μαθητών του σχολείου στον θεσμό είναι υποχρεωτική· |
|  |  |  |
|  | (β) | λειτουργεί με ενιαίο Ωρολόγιο Πρόγραμμα, με ενιαία διεύθυνση και προσωπικό, αλλά και με αναβαθμισμένο εκπαιδευτικό περιεχόμενο· |
|  |  |  |
|  | (γ) | λειτουργεί την περίοδο όπως αυτή ορίζεται στις παραγράφους (2) και (3) του κανονισμού 10, με ωράριο λειτουργίας και αριθμό διδακτικών περιόδων ανά ημέρα, σύμφωνα με απόφαση του Υπουργικού Συμβουλίου· |
|  |  |  |
|  | (δ) | οι πρόσθετες διδακτικές περίοδοι αξιοποιούνται για τη διδασκαλία νέων μαθημάτων, τη διδασκαλία ειδικών θεμάτων ενδιαφέροντος, λαμβάνοντας υπόψη και τα ενδιαφέροντα των μαθητών, και την εφαρμογή δραστηριοτήτων σε διάφορους τομείς· |
|  |  |  |
|  | (ε) | η διδασκαλία ειδικών θεμάτων ενδιαφέροντος προσφέρεται από εξειδικευμένο προσωπικό· |
|  |  |  |
|  | (στ) | το Υπουργείο φροντίζει για τον κατάλληλο εξοπλισμό όλων των σχολείων που λειτουργούν ως ενιαία ολοήμερα· |
|  |  |  |
|  | (ζ) | στις ημέρες κατά τις οποίες υπάρχει και απογευματινή φοίτηση, προσφέρεται στους μαθητές γεύμα:  |
|  |  |  |
|  |  |  Νοείται ότι, το διαιτολόγιο ετοιμάζεται από ειδικούς διατροφολόγους και καθορίζεται με εγκύκλιες οδηγίες του Διευθυντή Δημοτικής Εκπαίδευσης, το γεύμα προσφέρεται σε κατάλληλα διαμορφωμένο χώρο, ο οποίος λειτουργεί ως τραπεζαρία, πρόσθετο βοηθητικό προσωπικό εξυπηρετεί στο σερβίρισμα και στην καθαριότητα, ενώ οι μαθητές γευματίζουν υπό την επίβλεψη καθορισμένου αριθμού δασκάλων: |
|  |  |  |
|  |  |  Νοείται περαιτέρω ότι, η Συμβουλευτική Επιτροπή Σχολείου αναλαμβάνει όλες τις διευθετήσεις για τη σίτιση των μαθητών· |
|  |  |  |
|  | (η) | οι μαθητές οι οποίοι εξυπηρετούνται από σχολικό βοηθό/συνοδό, μετά από έγκριση της Επαρχιακής Επιτροπής Ειδικής Αγωγής και Εκπαίδευσης, κατά την πρωινή φοίτηση, συνεχίζουν να εξυπηρετούνται από σχολικό βοηθό/συνοδό και κατά την απογευματινή φοίτηση. |
|  |  |
|  |  (2) Τα προαιρετικά ολοήμερα στο δημοτικό σχολείο, στο σχολείο ειδικής αγωγής και εκπαίδευσης και στο νηπιαγωγείο λειτουργούν ως ακολούθως: |
|  |  |
|  | (α) | Η συμμετοχή των μαθητών του σχολείου στον θεσμό είναι προαιρετική, για τους μαθητές δε που συμμετέχουν στον θεσμό η φοίτησή τους στην απογευματινή ζώνη του σχολείου είναι υποχρεωτική· |
|  |  |  |
|  | (β) | η φοίτηση των μαθητών στην απογευματινή ζώνη αρχίζει την τέταρτη Δευτέρα του Σεπτεμβρίου και λήγει την Τετάρτη που προηγείται της προτελευταίας Παρασκευής του Ιουνίου, συμπεριλαμβανομένων και λειτουργούν με ωράριο λειτουργίας και αριθμό διδακτικών περιόδων ανά ημέρα, σύμφωνα με απόφαση του Υπουργικού Συμβουλίου· |
|  |  |  |
|  | (γ) | στο εβδομαδιαίο απογευματινό πρόγραμμα των προαιρετικών ολοήμερων δημοτικών σχολείων περιλαμβάνονται, εκτός από τη σίτιση, αριθμός περιόδων διδασκαλίας για διεκπεραίωση της κατ’ οίκον εργασίας και της εμβάθυνσης και αριθμός περιόδων για διδασκαλία επιλεγόμενων μαθημάτων ενδιαφέροντος, σύμφωνα με απόφαση του Υπουργικού Συμβουλίου· |
|  |  |  |
|  | (δ) | στο εβδομαδιαίο απογευματινό πρόγραμμα των προαιρετικών ολοήμερων νηπιαγωγείων περιλαμβάνονται, εκτός από τη σίτιση, αριθμός περιόδων για ξεκούραση και αριθμός περιόδων για δημιουργικές δραστηριότητες σε διάφορα θέματα, σύμφωνα με αποφάσεις του Υπουργικού Συμβουλίου· |
|  |  |  |
|  | (ε) | στο εβδομαδιαίο απογευματινό πρόγραμμα των προεραιτικών ολοήμερων σχολείων ειδικής αγωγής και εκπαίδευσης περιλαμβάνονται, εκτός από τη σίτηση, αριθμός περιόδων για ξεκούραση και αριθμός περιόδων για δημιουργικές δραστηριότητες σε διάφορα θέματα, σύμφωνα με τις αποφάσεις του Υπουργικού Συμβουλίου· |
|  |  |  |
|  | (στ) | ο αριθμός των μαθητών ανά τμήμα κυμαίνεται, ανάλογα με το θέμα και τις ιδιαιτερότητες του σχολείου, η δε συγκρότηση των τμημάτων και των ομάδων εξαρτάται από τα ενδιαφέροντα των μαθητών και την αξιοποίηση των δασκάλων· |
|  |  |  |
|  | (ζ) | το Υπουργείο φροντίζει για τον κατάλληλο εξοπλισμό όλων των σχολείων που λειτουργούν ως προαιρετικά ολοήμερα· |
|  |  |  |
|  | (η) | οι μαθητές γευματίζουν υπό την επίβλεψη δασκάλων, το δε είδος του φαγητού και το πρόγραμμα σίτισης ακολουθεί συγκεκριμένο διαιτολόγιο, στη βάση εγκυκλίων οδηγιών του Διευθυντή Δημοτικής Εκπαίδευσης· |
|  |  |  |
|  | (θ) | οι μαθητές οι οποίοι εξυπηρετούνται από σχολικό συνοδό/βοηθό, μετά από έγκριση της Επαρχιακής Επιτροπής Ειδικής Αγωγής και Εκπαίδευσης, κατά την πρωινή φοίτηση συνεχίζουν να εξυπηρετούνται από σχολικό βοηθό/συνοδό και κατά την απογευματινή φοίτηση, εάν επιλέξουν να φοιτήσουν σε προαιρετικό ολοήμερο σχολείο. |
|  |  |
| Θερινό σχολείο. | 9. Το θερινό σχολείο, όπου εφαρμόζεται, λειτουργεί ως ακολούθως: |
|  |  |
|  | (α) | Αρχίζει από την πρώτη εργάσιμη ημέρα μετά την προτελευταία Παρασκευή του Ιουνίου και τελειώνει την τελευταία Παρασκευή του Ιουλίου· |
|  |  |  |
|  | (β) | η στελέχωση, το πρόγραμμα και το ωράριο του θερινού σχολείου καθορίζονται από την αρμόδια αρχή· |
|  |  |  |
|  | (γ) | οι μαθητές οι οποίοι εξυπηρετούνται από σχολικό βοηθό/συνοδό, μετά από έγκριση της Επαρχιακής Επιτροπής Ειδικής Αγωγής και Εκπαίδευσης, συνεχίζουν να εξυπηρετούνται από σχολικό βοηθό/συνοδό και κατά τη φοίτησή τους στο θερινό, εάν επιλέξουν να φοιτήσουν σε θερινό σχολείο. |
|  |  |
| Έναρξη σχολικού έτους, εγγραφές και παρεχόμενη εκπαίδευση. | 10.-(1) Το σχολικό έτος αρχίζει την 1η Σεπτεμβρίου και τελειώνει την 31η Αυγούστου του επόμενου έτους. |
|  |  |
|  |  (2)(α) | Οι δάσκαλοι παρουσιάζονται στο σχολείο την πρώτη Δευτέρα του Σεπτεμβρίου και διακόπτουν για θερινές διακοπές την προτελευταία Παρασκευή του Ιουνίου. |
|  |  |  |
|  | (β) | Μεταξύ της Τρίτης και της Παρασκευής, συμπεριλαμβανομένων, μετά την πρώτη Δευτέρα του Σεπτεμβρίου δύο (2) ημέρες καθιερώνονται ως «Διήμερο Εκπαιδευτικού», με σκοπό την επιμόρφωση των δασκάλων σε προγράμματα που διοργανώνονται είτε από το Υπουργείο είτε από τα σχολεία, οι δε υπόλοιπες ημέρες απομένουν για τον προγραμματισμό των εργασιών του σχολείου για το νέο σχολικό έτος. |
|  |  |
|  |  (3) Τα μαθήματα αρχίζουν τη δεύτερη Δευτέρα του Σεπτεμβρίου και τελειώνουν την Τετάρτη που προηγείται της προτελευταίας Παρασκευής του Ιουνίου, συμπεριλαμβαομένων. |
|  |  |
|  |  (4) Κάθε σχολικό έτος χωρίζεται, για σκοπούς προγραμματισμού της σχολικής εργασίας, σε δύο (2) τετράμηνα ως ακολούθως: |
|  |  |
|  | (α) | Α´ τετράμηνο: έναρξη μαθημάτων μέχρι το τέλος Ιανουαρίου· |
|  |  |  |
|  | (β) | B´ τετράμηνο: αρχές Φεβρουαρίου μέχρι τη λήξη των μαθημάτων. |
|  |  |
|  |  (5) Οι εγγραφές των μαθητών γίνονται τον Ιανουάριο, ηλεκτρονικά ή/και διά ζώσης, με διαδικασία που ήθελε καθορίσει η αρμόδια αρχή και σε ημερομηνίες που καθορίζει κάθε χρόνο ο Διευθυντής Δημοτικής Εκπαίδευσης με σχετική απόφασή του:  |
|  |  |
|  |  Νοείται ότι, η επιβεβαίωση των εγγραφών γίνεται, ηλεκτρονικά ή/και διά ζώσης, με διαδικασία που ήθελε καθορίσει η αρμόδια αρχή και σε ημερομηνίες που καθορίζει κάθε χρόνο ο Διευθυντής Δημοτικής Εκπαίδευσης, από την πιο πάνω δε πρόνοια είναι δυνατό να εξαιρεθούν, με απόφαση του οικείου Πρώτου Λειτουργού Εκπαίδευσης, μαθητές που για εύλογη αιτία δεν ήταν δύνατον να εγγραφούν κατά τον πιο πάνω χρόνο: |
|  |  |
|  |  Νοείται περαιτέρω ότι, εκπρόθεσμες εγγραφές σε συγκεκριμένα σχολεία γίνονται, νοουμένου ότι υπάρχουν διαθέσιμες θέσεις και δεν απαιτείται η δημιουργία νέου τμήματος: |
|  |  |
|  |  Νοείται έτι περαιτέρω ότι, το Υπουργείο διασφαλίζει την εγγραφή και φοίτηση όλων των μαθητών έστω και αν η εγγραφή γίνει εκπρόθεσμα. |
|  |  |
|  |  (6) Σε περίπτωση απώλειας διδακτικού χρόνου λόγω ανωτέρας βίας, ο χρόνος αυτός αναπληρώνεται εξ ολοκλήρου από τους δασκάλους, με βάση σχετική απόφαση του Υπουργού, έπειτα από διαβούλευση με την Π.Ο.Ε.Δ. και τους οργανωμένους γονείς. |
|  |  |
|  |  (7) Η παρεχόμενη εκπαίδευση προσφέρεται διά ζώσης με φυσική παρουσία στο σχολείο: |
|  |  |
|  |  Νοείται ότι, η εξ αποστάσεως εκπαίδευση επιτρέπεται κατ’ εξαίρεση με απόφαση της αρμόδιας αρχής, εφόσον συντρέχουν ουσιαστικοί λόγοι δημόσιου συμφέροντος λόγω ανωτέρας βίας ή καταστάσεων εκτάκτου ανάγκης: |
|  |  |
|  |  Νοείται περαιτέρω ότι, η αρμόδια αρχή εκδίδει, μετά τη διενέργεια εκτίμησης αντικτύπου σχετικά με την προστασία δεδομένων σύμφωνα με το άρθρο 35 παράγραφος 1 του Κανονισμού (ΕΕ) 2016/679 και μετά από προηγούμενη διαβούλευση με τον Επίτροπο Προστασίας Δεδομένων Προσωπικού Χαρακτήρα, δεσμευτικές Οδηγίες στις οποίες ορίζονται και ρυθμίζονται, τηρουμένων των διατάξεων του Κανονισμού (ΕΕ) 2016/679, ο σκοπός, τα τεχνολογικά μέσα και η χρήση τους για την υλοποίηση της εξ αποστάσεως εκπαίδευσης, η διαδικασία και ο τρόπος συμμετοχής των δασκάλων και των μαθητών σε αυτήν, η συλλογή, η επεξεργασία και η περίοδος αποθήκευσης των προσωπικών δεδομένων δασκάλων και μαθητών και μέτρα οργανωτικά, τεχνικά και φυσικής ασφάλειας, προς διασφάλιση της προστασίας των προσωπικών δεδομένων των συμμετεχόντων, καθώς και οποιαδήποτε άλλη απαραίτητη λεπτομέρεια, αφού εξεταστούν εντός του ευρύτερου πλαισίου των δικαιωμάτων του μαθητή, με βάση το βέλτιστο συμφέρον του. |
|  |  |
| Κατώτατη και ανώτατηηλικία παιδιών για εγγραφή και φοίτηση,υποχρεωτική εκπαίδευση καιδιαδικασία. | 11.-(1)(α) | (i) | Κανένα παιδί δεν εγγράφεται σε νηπιαγωγείο, εκτός εάν έχει συμπληρώσει την ηλικία των τριών (3) ετών πριν από την 1η Σεπτεμβρίου του σχολικού έτους για το οποίο γίνεται η εγγραφή: |
|  |  |  |  Νοείται ότι, για το Νηπιαγωγείο Ριζοκαρπάσου και το Νηπιαγωγείο Κορμακίτη, στα οποία υφίστανται ιδιάζουσες συνθήκες, καθώς και στα νηπιαγωγεία που λειτουργούν σε μικρές ακριτικές κοινότητες ή πολύ απομακρυσμένες περιοχές, στις οποίες δεν υπάρχει πρόσβαση σε παιδοκομικό σταθμό, ο Υπουργός δύναται να εγκρίνει την κατ’ εξαίρεση εγγραφή παιδιού, το οποίο συμπληρώνει την ηλικία των τριών (3) ετών χρονών οποτεδήποτε κατά τη διάρκεια του σχολικού έτους, ως αυτό καθορίζεται στον Κανονισμό 10: |
|  |  |  |  Νοείται περαιτέρω ότι, η φοίτηση των παιδιών που θα εγκρίνεται κατ’ εξαίρεση από τον Υπουργό αρχίζει από την ημερομηνία που αυτά συμπληρώνουν την ηλικία των τριών (3) ετών και όχι νωρίτερα, |
|  |  | (ii) | βασική προϋπόθεση για την εγγραφή οποιουδήποτε παιδιού σε νηπιαγωγείο αποτελεί η αυτοεξυπηρέτησή του, εκτός εάν πρόκειται για παιδί με ειδικές ανάγκες το οποίο αξιολογήθηκε από την Επαρχιακή Επιτροπή Ειδικής Αγωγής και Εκπαίδευσης, σύμφωνα με τον περί Αγωγής και Εκπαίδευσης Παιδιών με Ειδικές Ανάγκες Νόμο και για το οποίο έχει προσδιοριστεί η παροχή ειδικής αγωγής και εκπαίδευσης ή η παροχή άλλων διευκολύνσεων. |
|  |  |  |
|  | (β) | Στα νηπιαγωγεία, όταν ο αριθμός των διαθέσιμων θέσεων δεν συμπληρώνεται από παιδιά υποχρεωτικής προδημοτικής εκπαίδευσης, γίνεται επιλογή, από την Επιτροπή Επιλογής, παιδιών ηλικίας μικρότερης από την ηλικία υποχρεωτικής εκπαίδευσης, σύμφωνα με κριτήρια που ορίζονται από την αρμόδια αρχή και με διαδικασία που ορίζεται με εγκυκλίους οδηγίες από τον Διευθυντή Δημοτικής Εκπαίδευσης. |
|  |  |
|  |  (2) Κανένα παιδί δεν εγγράφεται στην Α΄ τάξη του δημοτικού σχολείου ούτε στην προδημοτική τάξη ούτε εκτός εάν, πριν από την 1η Σεπτεμβρίου του σχολικού έτους για το οποίο γίνεται η εγγραφή, έχει συμπληρώσει την ηλικία που εκάστοτε ορίζεται από το Υπουργικό Συμβούλιο: |
|  |  |
|  |  Νοείται ότι, η ηλικία εγγραφής στις υπόλοιπες τάξεις του δημοτικού σχολείου διαφέρει κατά ένα έτος από την ηλικία εγγραφής στην προηγούμενη τάξη, με αφετηρία την ηλικία εγγραφής στην Α΄ τάξη. |
|  |  |
| 24(Ι) του 1993220(Ι) του 20041(Ι) του 2019105(Ι) του 202230(Ι) του 2024.221 του 1991. |  (3) Κάθε παιδί το οποίο, πριν από την 1η Σεπτεμβρίου του σχολικού έτους για το οποίο γίνεται η εγγραφή, έχει συμπληρώσει την ηλικία που ορίζεται από το Υπουργικό Συμβούλιο για εγγραφή σε δημοτικό σχολείο ή προδημοτική τάξη ή έχει συμπληρώσει την ηλικία που ορίζεται στον περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμο για εγγραφή στην υποχρεωτική προδηματική εκπαίδευση εγγράφεται υποχρεωτικά σε δημοτικό σχολείο η σε νηπιαγωγείο της εκπαιδευτικής του περιφέρειας, ανάλογα με την περίπτωση, σύμφωνα με τον περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμο και τον περί Εκπαιδευτικών Περιφερειών Νόμο:  |
|  |  |
|  |  Νοείται ότι, παιδί που συμπλήρωσε την ηλικία για εγγραφή του στην Α´ τάξη και έχει διαφανεί από διαδικασίες προσδιορισμού του συμφέροντος του παιδιού, ότι αντιμετωπίζει διάφορες συνθήκες που δυσχεραίνουν τη συμμετοχή του, δεν απαλλάσσεται από την υποχρέωση εγγραφής στο δημοτικό σχολείο. |
|  |  |
|  |  (4) Δεν εγγράφεται σε σχολείο ειδικής αγωγής και εκπαίδευσης κανένα παιδί, εκτός εάν, πριν από την 1η Σεπτεμβρίου του σχολικού έτους για το οποίο γίνεται η εγγραφή, έχει συμπληρώσει την ηλικία που προνοείται από τον περί Αγωγής και Εκπαίδευσης Παιδιών με Ειδικές ανάγκες Νόμο. |
|  |  |
| 141(Ι) του 200265(Ι) του 200376(Ι) του 200362(Ι) του 200413(Ι) του 2006123(Ι) του 200792(Ι) του 200981(Ι) του 201044(Ι) του 201136(Ι) του 2013174(Ι) του 201315(Ι) του 201516(Ι) του 201544(Ι) του 2015166(Ι) του 2015168(Ι) του 20179(Ι) του 201965(Ι) του 201986(Ι) του 2020113(Ι) του 2020145(Ι) του 202059(Ι) του 2021149(Ι) του 2023. |  (5)(α) | Για κάθε παιδί που γεννήθηκε στην Κύπρο και το οποίο παρουσιάζεται για πρώτη φορά για εγγραφή προσκομίζεται πρωτότυπο πιστοποιητικό γέννησης που εκδίδεται σύμφωνα με τον περί Αρχείου Πληθυσμού Νόμο, κατάσταση εμβολιασμού, είτε με τη μορφή αντιγράφου των σχετικών σελίδων του βιβλιαρίου υγείας του παιδιού, στο οποίο αναγράφεται το όνομά του, είτε με τη μορφή βεβαίωσης από μέρους του παιδίατρου ή του κέντρου μητρότητας, ή και οποιαδήποτε άλλα έντυπα ή πιστοποιητικά ή έγγραφα καθορίζονται με εγκυκλίους οδηγίες από τον Διευθυντή Δημοτικής Εκπαίδευσης: |
|  |  |  |
|  |  |  Νοείται ότι, η κατάσταση εμβολιασμού προσκομίζεται και σε περίπτωση που στο παιδί δεν έχουν γίνει τα προβλεπόμενα εμβόλια. |
|  |  |  |
|  | (β) | Για κάθε παιδί που γεννήθηκε εκτός Κύπρου προσκομίζεται πρωτότυπο πιστοποιητικό γέννησης που έχει εκδοθεί από την αρμόδια αρχή του κράτους της γέννησης ή άλλο επίσημο έγγραφο που εκδόθηκε από αρμόδια αρχή, κατάσταση εμβολιασμού που εκδόθηκε από αρμόδια αρχή ή και οποιαδήποτε άλλα έντυπα ή πιστοποιητικά ή έγγραφα καθορίζονται με εγκυκλίους οδηγίες από τον Διευθυντή Δημοτικής Εκπαίδευσης: |
|  |  |  |
|  |  |  Νοείται ότι, η κατάσταση εμβολιασμού προσκομίζεται και σε περίπτωση που στο παιδί δεν έχουν γίνει τα προβλεπόμενα εμβόλια. |
|  |  |  |
|  | (γ) | Τα πρωτότυπα πιστοποιητικά γέννησης επιστρέφονται μετά την ολοκλήρωση της εγγραφής, αφού το σχολείο φωτοτυπήσει το πιστοποιητικό και σφραγίσει το αντίγραφο με τη σφραγίδα του σχολείου. |
|  |  |  |
|  | (δ) | Εάν, για λόγους αποδεδειγμένης ανωτέρας βίας, δεν υπάρχουν τα στοιχεία ή/και έγγραφα που είναι απαραίτητα για την εγγραφή του μαθητή στο σχολείο, η εγγραφή του γίνεται κανονικά, οι δε γονείς οφείλουν στη συνέχεια να εξασφαλίσουν τα πιο πάνω στοιχεία ή και έγγραφα, σύμφωνα με σχετικές οδηγίες του Διευθυντή Δημοτικής Εκπαίδευσης. |
|  |  |  |
|  | (ε) | Σε περίπτωση αιτήματος για προσωρινή εγγραφή μαθητή, η εγγραφή γίνεται σύμφωνα με τις πρόνοιες του παρόντος Κανονισμού: |
|  |  |  |
|  |  |  Νοείται ότι, η εγγραφή γίνεται στο επίσημο Μητρώο και ο διευθυντής καταχωρίζει στη στήλη παρατηρήσεων τις ημερομηνίες φοίτησης του μαθητή στο σχολείο, καθώς και το σχολείο ή τη χώρα προέλευσής του. |
|  |  |
|  |  (6) Tα σφραγισμένα αντίγραφα των πιστοποιητικών γέννησης ελέγχονται από τον οικείο Επιθεωρητή και φυλάσσονται από τον διευθυντή του σχολείου μέχρι την αποφοίτηση του μαθητή από το σχολείο ή τη μετεγγραφή του σε άλλο σχολείο. |
|  |  |
|  |  (7) Κανένα παιδί δεν γίνεται δεκτό για εγγραφή ή συνέχιση της φοίτησής του- |
|  |  |
|  | (α) | σε νηπιαγωγείο, εάν πήρε ενδεικτικό προδημοτικής τάξης, |
|  |  |  |
|  | (β) | σε νηπιαγωγείο, εάν κατά την 1η Σεπτεμβρίου του σχολικού έτους για το οποίο γίνεται η εγγραφή ή ζητείται η συνέχιση της φοίτησής του, έχει ηλικία ίση ή μεγαλύτερη από την ηλικία εισδοχής σε δημοτικό σχολείο, όπως αυτή ορίζεται εκάστοτε από το Υπουργικό Συμβούλιο, εκτός εάν, έπειτα από αίτημα του νηπιαγωγείου,εξασφαλιστεί γραπτή έγκριση από τον οικείο Πρώτο Λειτουργό Εκπαίδευσης για αναστολή φοίτησης: |
|  |  |  |
|  |  |  Νοείται ότι, μπορεί να εξασφαλιστεί η μη φοίτησή του στην Α΄ τάξη δημοτικού για περίοδο που δεν υπερβαίνει το ένα έτος: |
|  |  |  |
|  |  |  Νοείται περαιτέρω ότι, κατ’ εξαίρεση, μπορεί να δοθεί αναστολή φοίτησης για δεύτερο (2ο) έτος, νοουμένου ότι αποδεδειγμένα η παραμονή του μαθητή στο νηπιαγωγείο θα έχει εκπαιδευτικό όφελος γι’ αυτόν, |
|  |  |  |
|  | (γ) | στην Α΄ τάξη δημοτικού σχολείου, εάν δεν πήρε ενδεικτικό φοίτησης σε δημόσιο ή άλλο εγκεκριμένο από το Υπουργείο νηπιαγωγείο, |
|  |  |  |
|  | (δ) | σε δημοτικό σχολείο, εάν πήρε απολυτήριο τέτοιου σχολείου, |
|  |  |  |
|  | (ε) | σε δημοτικό σχολείο, εάν κατά την 1η Σεπτεμβρίου του σχολικού έτους για το οποίο γίνεται η εγγραφή ή ζητείται η συνέχιση της φοίτησής του, έχει ηλικία μεγαλύτερη των δεκατριών (13) ετών, εκτός εάν, έπειτα από αίτημα του γονέα,εξασφαλιστεί γραπτή έγκριση από τον οικείο Πρώτο Λειτουργό Εκπαίδευσης για παράταση φοίτησης που δεν υπερβαίνει το ένα έτος, |
|  |  |  |
|  | (στ) | σε σχολείο ειδικής αγωγής και εκπαίδευσης, εάν, κατά την 1η Σεπτεμβρίου του σχολικού έτους για το οποίο γίνεται η εγγραφή ή ζητείται η συνέχιση της φοίτησής του, έχει ηλικία μεγαλύτερη των δεκαοκτώ (18) ετών: |
|  |  |  |
|  |  |  Νοείται ότι, σύμφωνα με τον περί Αγωγής και Εκπαίδευσης Παιδιών με Ειδικές Ανάγκες Νόμο κατά την επαναξιολόγηση μαθητών που διάγουν το δέκατο όγδοο (18ο) έτος της ηλικίας τους, η Επαρχιακή Επιτροπή Ειδικής Αγωγής και Εκπαίδευσης, μπορεί να αποφασίσει την παροχή ειδικής αγωγής και εκπαίδευσης, σύμφωνα με το περιεχόμενο της έκθεσης αξιολόγησης, για ένα ακόμα έτος μετά τη συμπλήρωση του δέκατου όγδοου (18ο) έτους της ηλικίας τους και ούτω καθεξής μέχρι τη συμπλήρωση του εικοστού πρώτου (21ου) έτους της ηλικίας τους. |
|  |  |
|  |  (8) Oι εγγραφές μαθητών γίνονται στο επίσημο Μητρώο ως ακολούθως.  |
|  |  |
|  | (α) | Για τα παιδιά που γεννήθηκαν στην Κύπρο, στη στήλη του Μητρώου «Προσωπικός Αριθμός Εγγραφής» σημειώνεται Π.Γ., που σημαίνει Πιστοποιητικό Γέννησης και ακολουθεί ο Προσωπικός Αριθμός Εγγραφής που αναγράφεται σε αυτό· |
|  |  |  |
|  | (β) | για τα παιδιά που γεννήθηκαν στο εξωτερικό σημειώνεται, ανάλογα με τη βεβαίωση που παρουσιάζεται, Π.Γ. ή Αρ. Δ. ή ARC, που σημαίνει Πιστοποιητικός Γέννησης ή Αριθμός Διαβατηρίου, ή Δελτίο Εγγραφής Αλλοδαπού (Alien’s Registration Certificate), αντίστοιχα, και ακολουθεί ο αριθμός του: |
|  |  |
|  |  Νοείται ότι, γίνεται καταγραφή στο Μητρώο μόνο μαθητών που θα φοιτήσουν για πρώτη φορά στο συγκεκριμένο σχολείο, ακολουθώντας τον αύξοντα αριθμό του παιδιού που καταγράφηκε τελευταίο: |
|  |  |
|  |  Νοείται περαιτέρω ότι, οι μαθητές των Ειδικών Μονάδων εγγράφονται στο Μητρώο του δημοτικού σχολείου ή νηπιαγωγείου στο οποίο φοιτούν, στην αντίστοιχη στην ηλικία τους τάξη. |

|  |  |
| --- | --- |
| Εγγραφή καιμετεγγραφή. | 12.-(1) Οι αιτήσεις για εγγραφή ή και μετεγγραφή σε σχολείο που δεν είναι στην εκπαιδευτική περιφέρεια των μαθητών εξετάζονται με βάση τον περί Εκπαιδευτικών Περιφερειών Νόμο. |
|  |  |
|  |  (2) (α) | Μετεγγραφή μαθητή από δημόσιο δημοτικό σχολείο σε άλλο, λόγω μετοίκησης, ή από ιδιωτικό δημοτικό σχολείο ιδίου τύπου σε δημόσιο δημοτικό σχολείο γίνεται ως ακολούθως: |
|  |  |
|  |  |  | (i) | Εάν η αίτηση για μετεγγραφή γίνεται για το νέο σχολικό έτος, τότε, κατά την περίοδο εγγραφών του Ιανουαρίου, υποβάλλεται γραπτή αίτηση από τον γονέα στο σχολείο της νέας του εκπαιδευτικής περιφέρειας ή, εάν προέρχεται από ιδιωτικό σχολείο ιδίου τύπου, στο σχολείο της εκπαιδευτικής του περιφέρειας, προσκομίζοντας πρωτότυπο πιστοποιητικό γέννησης, πιστοποιητικό φοίτησης από το σχολείο στο οποίο φοιτά, πρόσφατο λογαριασμό ηλεκτρικού ρεύματος καθώς και λογαριασμό σκυβάλων ή ενοικιαστήριο έγγραφο ή άδεια οικοδομής ή άλλα πιστοποιητικά ή έγγραφα που αποδεικνύουν τη διεύθυνση διαμονής, τα οποία ορίζονται από τον Διευθυντή Δημοτικής Εκπαίδευσης, μέσω σχετικών εγκυκλίων οδηγιών:  |
|  |  |  |  |  Νοείται ότι, η μετεγγραφή πραγματοποιείται νοουμένου ότι για τη συγκεκριμένη εγγραφή δεν δημιουργείται νέο τμήμα:  |
|  |  |  |  |  Νοείται περαιτέρω ότι, σε περίπτωση που δημιουργείται νέο τμήμα, η αίτηση για μετεγγραφή υποβάλλεται προς το οικείο Επαρχιακό Γραφείο Παιδείας και η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης · |
|  |  |  | (ii) | εάν η αίτηση για μετεγγραφή γίνεται για το τρέχον σχολικό έτος ή για το νέο σχολικό έτος μετά την περίοδο των εγγραφών του Ιανουαρίου, υποβάλλεται γραπτή αίτηση από τον γονέα προς το οικείο Επαρχιακό Γραφείο Παιδείας, προσκομίζοντας πιστοποιητικό φοίτησης από το σχολείο στο οποίο φοιτά, πρόσφατο λογαριασμό ηλεκτρικού ρεύματος καθώς και λογαριασμό σκυβάλων ή ενοικιαστήριο έγγραφο ή άδεια οικοδομής ή άλλα πιστοποιητικά ή έγγραφα που αποδεικνύουν τη διεύθυνση διαμονής, τα οποία ορίζονται από τον Διευθυντή Δημοτικής Εκπαίδευσης, μέσω σχετικών εγκυκλίων οδηγιών, η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης · |
|  |  |  | (iii) | ο διευθυντής του σχολείου στο οποίο φοιτούσε προηγουμένως ο μαθητής συμπληρώνει το έντυπο «Υ.Π.Α.Ν.58», εάν προέρχεται από δημόσιο σχολείο, ή σχετικό έντυπο που ορίζει ο Διευθυντής Δημοτικής Εκπαίδευσης, αν προέρχεται από ιδιωτικό σχολείο ιδίου τύπου και ο διευθυντής του σχολείου στο οποίο μετεγγράφηκε ο μαθητής συμπληρώνει το έντυπο «Υ.Π.Α.Ν.58Α», μόλις ο μαθητής αρχίσει τη φοίτησή του:  |
|  |  |  |  |  Νοείται ότι, η κατάταξη γίνεται με βάση το πιστοποιητικό φοίτησης και σε καμιά περίπτωση σε τάξη ανώτερη από αυτή που επιτρέπει η ηλικία του μαθητή. |
|  |  |  |  |  |
|  | (β) | Για τη μετεγγραφή μαθητή δημοτικού σχολείου σε σχολείο που δεν ανήκει στην εκπαιδευτική του περιφέρεια απαιτείται γραπτή αίτηση του γονέα προς το οικείο Επαρχιακό Γραφείο Παιδείας, προσκομίζοντας βεβαίωση εγγραφής στο σχολείο της εκπαιδευτικής του περιφέρειας και η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης:  |
|  |  |  |
|  |  |  |  Νοείται ότι, η κατάταξη γίνεται στην τάξη που αναγράφεται στη γραπτή έγκριση του οικείου Πρώτου Λειτουργού Εκπαίδευσης, η οποία καθορίζεται ανάλογα με την ημερομηνία γέννησης και τη βεβαίωση εγγραφής που προσκόμισε ο γονέας και σε καμία περίπτωση σε τάξη ανώτερη από αυτή που επιτρέπει η ηλικία του μαθητή:  |
|  |  |  |  |
|  |  |  |  Νοείται περαιτέρω ότι, ο διευθυντής του σχολείου στο οποίο φοιτούσε προηγουμένως ο μαθητής συμπληρώνει το έντυπο «Υ.Π.Α.Ν.58» και ο διευθυντής του σχολείου στο οποίο μετεγγράφηκε ο μαθητής συμπληρώνει το έντυπο «Υ.Π.Α.Ν.58Α», μόλις ο μαθητής αρχίσει τη φοίτησή του. |
|  |  |  |
|  |  (3)(α) | Για μετεγγραφή μαθητή υποχρεωτικής προδημοτικής εκπαίδευσης από δημόσιο νηπιαγωγείο σε άλλο λόγω μετοίκησης ή μετεγγραφή από ιδιωτικό νηπιαγωγείο ιδίου τύπου σε δημόσιο νηπιαγωγείο απαιτείται γραπτή αίτηση από τον γονέα προς το οικείο Επαρχιακό Γραφείο Παιδείας, προσκομίζοντας πιστοποιητικό φοίτησης από το σχολείο στο οποίο φοιτά, πρόσφατο λογαριασμό ηλεκτρικού ρεύματος καθώς και λογαριασμό σκυβάλων ή ενοικιαστήριο έγγραφο ή άδεια οικοδομής ή άλλα πιστοποιητικά ή έγγραφα που αποδεικνύουν τη διεύθυνση διαμονής, τα οποία ορίζονται από τον Διευθυντή Δημοτικής Εκπαίδευσης, μέσω σχετικών εγκυκλίων οδηγιών και η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης: |
|  |  |  |  |
|  |  |  |  Νοείται ότι, η κατάταξη γίνεται στην τάξη που αναγράφεται στη γραπτή έγκριση του οικείου Πρώτου Λειτουργού Εκπαίδευσης, η οποία καθορίζεται ανάλογα με την ημερομηνία γέννησης και το πιστοποιητικό φοίτησης που προσκόμισε ο γονέας και σε καμία περίπτωση σε τάξη ανώτερη από αυτήν που επιτρέπει η ηλικία του: |
|  |  |  |  |
|  |  |  |  Νοείται περαιτέρω ότι, ο διευθυντής του σχολείου στο οποίο φοιτούσε προηγουμένως ο μαθητής συμπληρώνει το έντυπο «Υ.Π.Α.Ν.176», εάν προέρχεται από δημόσιο σχολείο, ή σχετικό έντυπο που ορίζει ο Διευθυντής Δημοτικής Εκπαίδευσης, εάν προέρχεται από ιδιωτικό σχολείο ιδίου τύπου και ο διευθυντής του σχολείου στο οποίο μετεγγράφηκε ο μαθητής συμπληρώνει το έντυπο «Υ.Π.Α.Ν.176Α», μόλις ο μαθητής αρχίσει τη φοίτησή του. |
|  |  |  |
|  | (β) | Για μετεγγραφή μαθητή υποχρεωτικής προδημοτικής εκπαίδευσης σε νηπιαγωγείο που δεν ανήκει στην εκπαιδευτική του περιφέρεια απαιτείται γραπτή αίτηση του γονέα προς το οικείο Επαρχιακό Γραφείο Παιδείας, προσκομίζοντας βεβαίωση εγγραφής στο σχολείο της εκπαιδευτικής του περιφέρειας και η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης:  |
|  |  |  |  |
|  |  |  |  Νοείται ότι, η κατάταξη γίνεται στην τάξη που αναγράφεται στη γραπτή έγκριση του οικείου Πρώτου Λειτουργού Εκπαίδευσης, η οποία καθορίζεται ανάλογα με την ημερομηνία γέννησης και τη βεβαίωση εγγραφής που προσκόμισε ο γονέας και σε καμία περίπτωση σε τάξη ανώτερη από αυτή που επιτρέπει η ηλικία του:  |
|  |  |  |  |
|  |  |  |  Νοείται περαιτέρω ότι, ο διευθυντής του σχολείου στο οποίο φοιτούσε προηγουμένως ο μαθητής συμπληρώνει το έντυπο «Υ.Π.Α.Ν.176» και ο διευθυντής του σχολείου στο οποίο μετεγγράφηκε ο μαθητής συμπληρώνει το έντυπο «Υ.Π.Α.Ν.176Α», μόλις ο μαθητής αρχίσει τη φοίτησή του. |
|  |  |
|  |  (4) Μετεγγραφή μαθητή σε δημοτικό σχολείο ή σε νηπιαγωγείο στην υποχρεωτική προδημοτική εκπαίδευση, από ιδιωτικό σχολείο διαφόρου ή παρομοίου τύπου ή από σχολείο που δεν βρίσκεται στη Δημοκρατία, γίνεται έπειτα από γραπτή αίτηση από τον γονέα προς το οικείο Επαρχιακό Γραφείο Παιδείας, προσκομίζοντας πρωτότυπο πιστοποιητικό γέννησης ή άλλο επίσημο έγγραφο, πιστοποιητικό φοίτησης από το σχολείο στο οποίο φοιτά, πρόσφατο λογαριασμό ηλεκτρικού ρεύματος καθώς και λογαριασμό σκυβάλων ή ενοικιαστήριο έγγραφο ή άδεια οικοδομής ή άλλα πιστοποιητικά ή έγγραφα που αποδεικνύουν τη διεύθυνση διαμονής, τα οποία ορίζονται από τον Διευθυντή Δημοτικής Εκπαίδευσης, μέσω σχετικών εγκυκλίων οδηγιών και η μετεγγραφή γίνεται έπειτα από σχετική έγκριση του οικείου Πρώτου Λειτουργού Εκπαίδευσης: |
|  |  |
|  |  Νοείται ότι, η κατάταξη γίνεται στην τάξη που αναγράφεται στη γραπτή έγκριση του οικείου Πρώτου Λειτουργού Εκπαίδευσης η οποία καθορίζεται ανάλογα με το πιστοποιητικό γέννησης και το πιστοποιητικό φοίτησης που προσκόμισε ο γονέας και σε καμία περίπτωση σε τάξη ανώτερη από αυτήν που επιτρέπει η ηλικία του, εκτός από παιδιά που διέμεναν μόνιμα στην Ελλάδα και φοιτούσαν σε δημόσιο σχολείο ή ιδιωτικό σχολείο ιδίου τύπου με δημόσιο και μετακομίζουν στην Κύπρο οπότε συνεχίζουν στην τάξη που ήδη άρχισαν ή στην επόμενη αν έχουν ολοκληρώσει το σχολικό έτος: |
|  |  |
|  |  Νοείται περαιτέρω ότι, εάν προέρχεται από ιδιωτικό σχολείο στη Δημοκρατία, ο διευθυντής του σχολείου συμπληρώνει σχετικό έντυπο που ορίζει ο Διευθυντής Δημοτικής Εκπαίδευσης και ο διευθυντής του δημόσιου σχολείου στο οποίο μετεγγράφηκε μαθητής συμπληρώνει το έντυπο «Υ.Π.Α.Ν.58Α» εάν είναι δημοτικό σχολείο ή το έντυπο «Υ.Π.Α.Ν.176Α» εάν είναι νηπιαγωγείο, μόλις ο μαθητής αρχίσει τη φοίτησή του: |
|  |  |
|  |  Νοείται έτι περαιτέρω ότι, εάν το παιδί ηλικίας δημοτικού σχολείου είναι μεταναστευτικής βιογραφίας και δεν κατέχει την ελληνική γλώσσα, δύναται να κατατάσσεται στην αμέσως κατώτερη τάξη, συμπεριλαμβανομένης και της προδημοτικής, νοουμένου ότι η ηλικία του τού επιτρέπει να συμπληρώσει τη φοίτησή του στο δημοτικό σχολείο, σύμφωνα με τις διατάξεις της παραγράφου (7) του Κανονισμού 11 και νοουμένου ότι θα του προσφερθεί ανάλογη στήριξη.  |
|  |  |
|  |  (5) Όταν πρόκειται για μετεγγραφή παιδιού με ειδικές ανάγκες, ο διευθυντής του σχολείου στο οποίο μέχρι πρότινος φοιτούσε το παιδί ενημερώνει αμέσως το οικείο Επαρχιακό Γραφείο Παιδείας, για να γίνονται έγκαιρα οι απαραίτητες διευθετήσεις σε ό,τι αφορά στον παρεχόμενο χρόνο ειδικής εκπαίδευσης ή/και λογοθεραπείας ή οποιεσδήποτε άλλες ενέργειες κρίνονται απαραίτητες για την ομαλή μετάβαση του παιδιού από το ένα σχολείο στο άλλο. |
|  |  |
|  |  (6) Σε περίπτωση που η μετεγγραφή γίνεται από ένα σχολείο της Δημοκρατίας σε άλλο, εάν ο διευθυντής του προηγούμενου σχολείου δεν λάβει επιβεβαίωση από το σχολείο στο οποίο μετεγγράφηκε ο μαθητής ότι ο μαθητής έχει πράγματι μετεγγραφεί, ενημερώνει, το συντομότερο δυνατόν, το οικείο Επαρχιακό Γραφείο Παιδείας. |
|  |  |
|  |  (7) Μετεγγραφή μαθητή σε δημόσιο νηπιαγωγείο ή δημοτικό σχολείο γίνεται μόνο σε περίπτωση που υπάρχουν διαθέσιμες θέσεις, εκτός αν αφορά περιπτώσεις μετοίκησης ή μετεγγραφής από ιδιωτικό σχολείο ιδίου τύπου, για τις οποίες αποφασίζει ο οικείος Πρώτος Λειτουργός Εκπαίδευσης. |
|  |  |
|  |  (8) O διευθυντής του δημοτικού σχολείου ή νηπιαγωγείου καταχωρίζει στη στήλη παρατηρήσεων του Μητρώου το όνομα του σχολείου από το οποίο προέρχεται ο μετεγγραφόμενος μαθητής και ο διευθυντής του σχολείου από το οποίο έφυγε ο μαθητής σημειώνει στη στήλη των παρατηρήσεων του Μητρώου μέχρι πότε φοίτησε ο μαθητής στο σχολείο του και το σχολείο στο οποίο μετεγγράφηκε ή τη χώρα στην οποία μετοίκησε: |
|  |  |
|  |  Νοείται ότι, σε περίπτωση μετεγγραφής μαθητή που προέρχεται από άλλη χώρα, στη στήλη παρατηρήσεων του Μητρώου καταχωρίζεται το όνομα του σχολείου, της πόλης ή κοινότητας και της χώρας όπου βρίσκεται το σχολείο. |
|  |  |
|  |  (9) Στην περίπτωση που μαθητής διαμένει προσωρινά, λόγω ενδοοικογενειακής βίας, σε χώρο άλλον από το σπίτι του, μπορεί να μετεγγράφεται στο πλησιέστερο στον χώρο της προσωρινής διαμονής του σχολείο ή και σε άλλο σχολείο, νοουμένου ότι ο ενδιαφερόμενος γονέας θα υποβάλει αίτηση για μετεγγραφή του μαθητή, η οποία θα συνοδεύεται από σχετική επιστολή του οικείου Επαρχιακού Γραφείου Ευημερίας, όπου θα πιστοποιείται η διαμονή του μαθητή στον άλλο χώρο και η ανάγκη για μετεγγραφή του μαθητή: |
|  |  |
|  |  Νοείται ότι, για τελική επιβεβαίωση της αναγκαιότητας για μετεγγραφή ο οικείος Πρώτος Λειτουργός Εκπαίδευσης, επικοινωνεί τηλεφωνικώς με το οικείο επαρχιακό γραφείο ευημερίας προτού εγκρίνει την μετεγγραφή και στη συνέχεια ενημερώνει γραπτώς, με την ένδειξη «Εμπιστευτικό», τον ενδιαφερόμενο γονέα, με κοινοποίηση στα επηρεαζόμενα σχολεία και στο οικείο επαρχιακό γραφείο ευημερίας, σύμφωνα με τις δέουσες διαδικασίες. |
|  |  |
|  |  (10) Στις περιπτώσεις που υπάρχει εκκρεμότητα στην ολοκλήρωση των διαδικασιών για την ανάθεση της γονικής μέριμνας ή ασυμφωνία των γονέων ως προς την εγγραφή ή μετεγγραφή των μαθητών σε συγκεκριμένο σχολείο, ο Διευθυντής Δημοτικής Εκπαίδευσης αποφασίζει το σχολείο εγγραφής ή μετεγγραφής του μαθητή, μέχρις ότου το Οικογενειακό Δικαστήριο καθορίσει με απόφασή του το σχολείο. |
|  |  |
|  |  (11) Για τη μετεγγραφή μαθητή από ένα σχολείο ειδικής αγωγής και εκπαίδευσης σε άλλο ή από μία Ειδική Μονάδα σε άλλη απαιτείται σχετική απόφαση της Επαρχιακής Επιτροπής Ειδικής Αγωγής και Εκπαίδευσης: |
|  |  |
|  |  Νοείται ότι, σε περίπτωση μετεγγραφής μαθητή σε άλλη επαρχία, η τελική απόφαση λαμβάνεται από την Επαρχιακή Επιτροπή Ειδικής Αγωγής και Εκπαίδευσης, η οποία υποδέχεται τον μαθητή σε συνεννόηση με την Επαρχιακή Επιτροπή Ειδικής Αγωγής και Εκπαίδευσης της επαρχίας στην οποία φοιτούσε. |
|  |  |
| Προαγωγή μαθητών. | 13. Ένας μαθητής προάγεται από μία τάξη στην αμέσως ανώτερη τάξη- |
|  |  | (α) | κάθε χρόνο, με βάση την ηλικία του, |
|  |  |  |  |
|  |  | (β) | κατά τη διάρκεια του σχολικού έτους, εάν συντρέχουν ειδικοί λόγοι και με την έγκριση του οικείου Επιθεωρητή, σε καμιά όμως περίπτωση σε ανώτερη τάξη από αυτήν που επιτρέπει η ηλικία του. |
|  |  |   |
| Αξιολόγηση μαθητή, ενδεικτικά, απολυτήρια και άλλα έγγραφα. | 14.-(1) Η αξιολόγηση μαθητή στο δημοτικό σχολείο και στο νηπιαγωγείο διεξάγεται μέσα από ένα ενιαίο σύστημα αξιολόγησης, το οποίο στοχεύει στη συνεχή ανάπτυξη και βελτίωση των μαθησιακών αποτελεσμάτων ως ακολούθως: |
|  |  |
|  |  | (α) | Ο κάθε δάσκαλος, στο πλαίσιο της διαμορφωτικής αξιολόγησης, σημειώνει και παρακολουθεί την πρόοδο των μαθητών του τόσο για σκοπούς ανατροφοδότησης όσο και για σκοπούς τεκμηρίωσης των αποφάσεών του· |
|  |  |  |
|  |  | (β) | παράλληλα, δύο φορές τον χρόνο, στο τέλος του πρώτου τετραμήνου (Ιανουάριο) και του δεύτερου τετραμήνου (Ιούνιο), γίνεται αξιολόγηση για κάθε μαθητή νηπιαγωγείου και δημοτικού σχολείου, σύμφωνα με σχετικές εγκύκλιες οδηγίες του Διευθυντή Δημοτικής Εκπαίδευσης· |
|  |  |  |
|  |  | (γ) | για τα παιδιά με ειδικές ανάγκες που φοιτούν σε νηπιαγωγείο ή δημοτικό σχολείο, συμπληρώνεται το Ατομικό Πρόγραμμα Εκπαίδευσης, το οποίο προβλέπεται στις διατάξεις του περί Ειδικής Αγωγής και Εκπαίδευσης Νόμου.  |
|  |  |  |
|  |  (2) Στο τέλος του σχολικού έτους συμπληρώνονται, για κάθε μαθητή δημοτικού σχολείου και υποχρεωτικής προδημοτικής, από τον υπεύθυνο του τμήματος ο εγκεκριμένος τύπος ενδεικτικού ή και οποιοδήποτε άλλο έγγραφο ζητηθεί από την αρμόδια αρχή, τα οποία προσκομίζονται για εγγραφή για το επόμενο σχολικό έτος, τα οποία υπογράφονται από τον υπεύθυνο τμήματος και τον διευθυντή με ιδιόχειρη υπογραφή και σφραγίζονται με τη σφραγίδα του σχολείου. |
|  |  |
|  |  (3) Για κάθε μαθητή που συμπληρώνει τη φοίτησή του στην προδημοτική τάξη ή στο δημοτικό σχολείο εκδίδεται ενδεικτικό φοίτησης ή απολυτήριο, αντίστοιχα, ή και οποιοδήποτε άλλο πιστοποιητικό ή βεβαίωση ήθελε ζητηθεί από την αρμόδια αρχή σε έγγραφα που αποστέλλει το Υπουργείο, το συγκεκριμένο ενδεικτικό φοίτησης ή απολυτήριο ή άλλο πιστοποιητικό ή βεβαίωση ή έγγραφο προσκομίζεται για εγγραφή του μαθητή στο δημοτικό σχολείο ή στο γυμνάσιο, ανάλογα· τα ενδεικτικά και τα απολυτήρια υπογράφονται από τον υπεύθυνο τμήματος και τον διευθυντή με ιδιόχειρη υπογραφή και σφραγίζονται με τη σφραγίδα του σχολείου.  |
|  |  |
|  |  (4) H ημερομηνία έκδοσης των ενδεικτικών, απολυτηρίων ή και άλλων εγγράφων που θα ζητηθούν από την αρμόδια αρχή είναι η τελευταία ημέρα φοίτησης των μαθητών, όπως αυτή ορίζεται στην παράγραφο (3) του Κανονισμού 10, εκτός από έκτακτες περιπτώσεις, για τις οποίες αποφασίζει ο Διευθυντής Δημοτικής Εκπαίδευσης. |
|  |  |
|  |  (5) Tα ενδεικτικά, απολυτήρια ή και άλλα έγγραφα που θα ζητηθούν από την αρμόδια αρχή για μαθητές που θα συνεχίσουν τη φοίτησή τους στο εξωτερικό προσκομίζονται από τον γονέα στο οικείο Επαρχιακό Γραφείο Παιδείας για πιστοποίηση της γνησιότητας της υπογραφής του διευθυντή του σχολείου και στη συνέχεια προσκομίζονται από τον γονέα στο αρμόδιο Υπουργείο, Υπουργείο Δικαιοσύνης και Δημοσίας Τάξεως ή Υπουργείο Εξωτερικών, για πιστοποίηση της αυθεντικότητας δημόσιου εγγράφου. |
|  |  |
| Επανάληψη τάξης σεειδικέςπεριπτώσεις. | 15. Ανεξάρτητα από τις διατάξεις του Κανονισμού 13, ένας μαθητής μπορεί να υποχρεωθεί να φοιτήσει στην ίδια τάξη για δεύτερο κατά συνέχεια σχολικό έτος, να παραμείνει δηλαδή στάσιμος, κατόπιν εισήγησης του σχολείου, μετά από πλήρη προσδιορισμό του συμφέροντος του μαθητή· αυτό μπορεί να γίνει μόνο μία φορά κατά τη διάρκεια της φοίτησης του μαθητή στο δημοτικό σχολείο και η διαδικασία που ακολουθείται σε τέτοια περίπτωση είναι η ακόλουθη: |
|  |  |
|  |  | (α) | Το σχολείο υποβάλλει σχετική εισήγηση στο οικείο Επαρχιακό Γραφείο Παιδείας· |
|  |  |  |  |
|  |  | (β) | ο οικείος Επιθεωρητής, αφού ακούσει τις απόψεις του εκπαιδευτικού ψυχολόγου, στις περιπτώσεις εκείνες που ο μαθητής ήδη παρακολουθείται από εκπαιδευτικό ψυχολόγο, και του γονέα του μαθητή, λαμβάνει την τελική απόφαση· |
|  |  |  |  |
|  |  | (γ) | η απόφαση εγκρίνεται από τον οικείο Πρώτο Λειτουργό Εκπαίδευσης και γίνεται ενημέρωση του σχολείου και του γονέα· |
|  |  |  |  |
|  |  | (δ) | το σχολείο μεριμνά, στη βάση των δυνατοτήτων του, για στήριξη και ενίσχυση του μαθητή, εκπαιδευτικά και ψυχολογικά, μέσα από εξατομικευμένο πρόγραμμα, ώστε η επανάληψη τάξης να βοηθήσει ουσιαστικά τον μαθητή.  |
|  |  |
| Προσωρινή διακοπή ή τερματισμός φοίτησης. | 16. O Υπουργός, εάν πεισθεί προς τούτο, έπειτα από έκθεση της Επαρχιακής Επιτροπής Ειδικής Αγωγής και Εκπαίδευσης, μπορεί να δώσει οδηγίες, ώστε ένας μαθητής να διακόψει προσωρινά, για πάνω από πέντε (5) συνεχόμενες ημέρες, ή να τερματίσει τη φοίτησή του σε νηπιαγωγείο, δημοτικό σχολείο ή σχολείο ειδικής αγωγής και εκπαίδευσης, σύμφωνα με τις διατάξεις της παραγράφου (7) του Κανονισμού 11 και να διασφαλίσει ταυτόχρονα ότι του παρέχεται εναλλακτικός τρόπος εκπαίδευσης. |
|  |  |
| Τήρηση παρουσιών και απουσιών. | 17.-(1) O δάσκαλος κάθε τμήματος καταχωρίζει στον Κατάλογο Φοίτησης τα ονόματα των μαθητών του τμήματος και τις παρουσίες και απουσίες τους. |
|  |  |
|  |  (2) O δάσκαλος κάθε τμήματος σημειώνει για κάθε ημέρα τις απουσίες των μαθητών του τμήματος, σύμφωνα με τον ακόλουθο τρόπο: |
|  |  |
|  |  | (α) | H απουσία για ασθένεια σημειώνεται με το γράμμα άλφα (α)· |
|  |  |
|  |  | (β)  | η απουσία για άλλον λόγο σημειώνεται με το γράμμα όμικρον (ο)· |
|  |  |  |  |
|  |  | (γ)  | η απουσία για την οποία δεν ενημερώθηκε το σχολείο σημειώνεται με το γράμμα (δ). |
|  |  |
|  |  (3) Σε περίπτωση μετεγγραφής, ο δάσκαλος του τμήματος σημειώνει στον Κατάλογο Φοίτησης ότι ο μαθητής μετεγγράφηκε και σύρει γραμμή απέναντι στο όνομα του μαθητή για το υπόλοιπο του σχολικού έτους. |
|  |  |
| Απουσίες μαθητώναπό τοσχολείο. | 18. Κάθε απουσία μαθητή υποχρεωτικής προδημοτικής εκπαίδευσης, δημοτικού σχολείου ή σχολείου ειδικής αγωγής και εκπαίδευσης, δικαιολογείται από τον γονέα, με τρόπο που να ικανοποιεί τον διευθυντή, ως ακολούθως:  |
|  |  |
|  |  | (α) | Για απουσία μερικών ωρών ή μίας μέχρι και πέντε (5) συνεχόμενων ημερών, το σχολείο πρέπει να ενημερώνεται από τον γονέα, είτε τηλεφωνικώς είτε γραπτώς είτε κατ’ ιδίαν, από την προηγουμένη ή το πρωί της ημέρας που θα απουσιάζει ο μαθητής· |
|  |  |  |  |
|  |  | (β) | για απουσίες για πάνω από πέντε (5) συνεχόμενες ημέρες ή απουσίες λιγότερων ημερών, αλλά σε τακτά διαστήματα, χωρίς να υπάρχει λόγος που να αξιολογείται από τον διευθυντή του σχολείου ως σοβαρός, ο διευθυντής του σχολείου ενημερώνει γραπτώς, αμέσως και με κάθε λεπτομέρεια το οικείο Επαρχιακό Γραφείο Παιδείας· η ειδοποίηση περιλαμβάνει λεπτομερή στοιχεία, στη βάση ειδικού προς τούτο εντύπου και για όλες τις περιπτώσεις αδικαιολόγητων απουσιών το Επαρχιακό Γραφείο Παιδείας ενημερώνει την Αστυνομία ή/και το γραφείο ευημερίας, ανάλογα, για να προβούν σε περαιτέρω ενέργειες, ώστε να διασφαλιστεί το δικαίωμα του μαθητή στην εκπαίδευση, ο δε μαθητής συνεχίζει να είναι εγγεγραμμένος στον Κατάλογο Φοίτησης και απέναντι στο όνομά του σημειώνονται απουσίες για όλη την περίοδο απουσίας του· |
|  |  |  |  |
|  |  | (γ) | για απουσίες για λόγους υγείας- |
|  |  |  |  |
|  |  |  | (i) | για πάνω από πέντε (5) ημέρες ή όταν ο διευθυντής το κρίνει απαραίτητο, απαιτείται η προσκόμιση πιστοποιητικού του γιατρού που παρακολούθησε τον μαθητή, εκτός εάν ο διευθυντής ικανοποιηθεί με άλλον τρόπο, |
|  |  |  | (ii) | για κάτω από πέντε (5) ημέρες και νοουμένου ότι δεν υπάρχει πιστοποιητικό γιατρού, απαιτείται η προσκόμιση στο σχολείο σχετικής βεβαίωσης υπογεγραμμένης από τον γονέα· |
|  |  |  |  |
|  |  | (δ) | για απουσίες για οποιονδήποτε άλλον λόγο απαιτείται η προσκόμιση στο σχολείο σχετικής βεβαίωσης υπογεγραμμένης από τον γονέα· |
|  |  |  |  |
|  |  | (ε)  | γονέας ο οποίος πρόκειται να παραλάβει το παιδί του πριν από τη λήξη των μαθημάτων πρέπει πρώτα να ενημερώσει γραπτώς τον διευθυντή του σχολείου ή τον δάσκαλο του τμήματος και έπειτα να αποχωρήσει ο μαθητής από το σχολείο· |
|  |  |  |  |
|  |  | (στ)  | σε περίπτωση που μαθητής χρειάζεται να αποχωρεί συστηματικά, πριν από τη λήξη των μαθημάτων ή να μην προσέρχεται έγκαιρα το πρωί στο σχολείο, για υποβολή σε θεραπεία ή λήψη θεραπείας λόγω προβλημάτων υγείας, πρέπει να εξασφαλίζεται, εκ των προτέρων, έγκριση από τον διευθυντή του σχολείου, με τη συμπλήρωση ειδικού εντύπου που ορίζεται από τον Διευθυντή Δημοτικής Εκπαίδευσης: |
|  |  |  |  |
|  |  |  |  Νοείται ότι, έγκριση αιτημάτων για αποχώρηση ή μη έγκαιρη προσέλευση δίνεται μόνο στις περιπτώσεις που ο μαθητής επισκέπτεται γιατρό για υποβολή σε θεραπεία ή λήψη θεραπείας που δεν παρέχεται στο σχολείο, όπως φυσιοθεραπεία, εργοθεραπεία κ.ά. · |
|  |  |  |  |
|  |  | (ζ) | συστηματική αργοπορημένη προσέλευση μαθητή στο σχολείο συνιστά παραμέληση από μέρους των γονέων, η οποία τυγχάνει χειρισμού με βάση τον περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμο, ο δε διευθυντής ενημερώνει αρχικά τις Υπηρεσίες Κοινωνικής Ευημερίας και σε περίπτωση που συνεχίζεται η αργοπορημένη προσέλευση του μαθητή ενεργεί όπως και στον Κανονισμό 18 (β). |
|  |  |
| Εναλλακτικός τρόπος εκπαίδευσης. | 19.-(1) Ο εναλλακτικός τρόπος εκπαίδευσης και το πρόγραμμα ή μαθήματα που θα περιλαμβάνει αποφασίζονται από την Επαρχιακή Επιτροπή Ειδικής Αγωγής και Εκπαίδευσης- |
|  |  |
|  |  | (α) | για παιδί υποχρεωτικής προδημοτικής εκπαίδευσης, δημοτικού σχολείου ή σχολείου ειδικής αγωγής και εκπαίδευσης που για λόγους υγείας δεν μπορεί, για μακρύ χρονικό διάστημα, να παρακολουθεί το κανονικό πρόγραμμα μαθημάτων στο σχολείο, η δε παρακολούθηση μαθημάτων εκτός του σχολείου θεωρείται μέρος του κανονικού προγράμματος μαθημάτων στην τάξη που είναι εγγεγραμμένος ο μαθητής: |
|  |  |  |  |
|  |  |  |  Νοείται ότι, λόγοι υγείας περιλαμβάνουν και συναισθηματικά προβλήματα ή προβλήματα ψυχικής υγείας, |
|  |  |  |  |  |
|  |  | (β) | για παιδί υποχρεωτικής προδημοτικής εκπαίδευσης, δημοτικού σχολείου ή σχολείου ειδικής αγωγής και εκπαίδευσης που με απόφαση του Υπουργού, σύμφωνα με τον Κανονισμό 16, διέκοψε προσωρινά τη φοίτησή του. |
|  |  |  |  |
|  |  (2) Σε εξαιρετικές περιπτώσεις, εφαρμόζεται άμεσα εναλλακτικό πρόγραμμα εκπαίδευσης εντός του σχολείου, στα πλαίσια εναλλακτικού τρόπου εκπαίδευσης, το οποίο αποφασίζεται από πολυθεματική ομάδα και επικυρώνεται ή και οριστικοποιείται από την Επαρχιακή Επιτροπή Ειδικής Αγωγής και Εκπαίδευσης. |
|  |  |
|  |  (3) Το περιεχόμενο και η εφαρμογή του εναλλακτικού προγράμματος εκπαίδευσης εντός ή εκτός του σχολείου, παρακολουθείται από τον διευθυντή του σχολείου και διεξάγεται σε συνεργασία με τον δάσκαλο υπεύθυνο τμήματος. |
|  |  |
| Μαθητική ενδυμασία στο δημοτικό σχολείο. | 20. Ο διδασκαλικός σύλλογος του δημοτικού σχολείου, σε συνεργασία με τον Σύνδεσμο Γονέων και το Κεντρικό Μαθητικό Συμβούλιο, αποφασίζουν το είδος της ενδυμασίας που θα φορούν οι μαθητές επιλέγοντας το είδος ή συνδυασμό που επιθυμούν από τα είδη μαθητικής ενδυμασίας που προτείνονται από το Υπουργείο σε συνεργασία με την Παγκύπρια Συνομοσπονδία Ομοσπονδιών Συνδέσμων Γονέων Σχολείων Δημοτικής Εκπαίδευσης, σύμφωνα με σχετικές εγκύκλιες οδηγίες.  |
|  |  |
| Μαθητικά Συμβούλιαστο δημοτικό σχολείο. | 21.-(1) Τα Μαθητικά Συμβούλια στο δημοτικό σχολείο αποσκοπούν - |
|  |  | (α) | στη δημιουργία ελεύθερων, υπεύθυνων και δημοκρατικών μαθητών πολιτών, |
|  |  |  |  |
|  |  | (β) | στην ανάπτυξη αυτοπειθαρχίας και αλληλοσεβασμού στους μαθητές, |
|  |  |
|  |  | (γ) | στην κοινωνικοποίηση και ανάπτυξη της πρωτοβουλίας και του αισθήματος της ευθύνης, |
|  |  |  |
|  |  | (δ) | στην ανάπτυξη πνεύματος συνεργασίας και φιλαλληλίας ανάμεσα στους μαθητές, |
|  |  |  |  |
|  |  | (ε) | στη συνεργασία μαθητών, δασκάλων και διευθυντή ή διευθύνοντα κ.λπ., |
|  |  |  |  |
|  |  | (στ) | στην προαγωγή του δικαιώματος των μαθητών να έχουν φωνή για θέματα που τους αφορούν και εξυπηρετούν το καλώς νοούμενο συμφέρον τους, |
|  |  |  |  |
|  |  | (ζ) | στην άσκηση και εξοικείωση των μαθητών με τις δημοκρατικές διαδικασίες. |
|  |  |  |
|  |  |  (2) Οι εκλογές για την ανάδειξη Μαθητικού Συμβουλίου διεξάγονται, αφού- |
|  |  |  |
|  |  | (α) | συζητηθεί ο ρόλος των Μαθητικών Συμβουλίων και η σημασία τους στη λήψη αποφάσεων για θέματα που αφορούν στους ίδιους τους μαθητές, |
|  |  |  |
|  |  | (β) | προηγηθεί η κατάλληλη ενημέρωση των μαθητών από τους υπεύθυνους τμημάτων και η απαραίτητη προετοιμασία για τις απαιτούμενες διαδικασίες, με έμφαση στις σχετικές πρόνοιες των παρόντων Κανονισμών για τα Μαθητικά Συμβούλια, |
|  |  |  |
|  |  | (γ) | προηγηθούν δραστηριότητες καλλιέργειας δεξιοτήτων πολιτότητας. |
|  |  |  |
|  |  (3) Κάθε τμήμα εκλέγει το δικό του Μαθητικό Συμβούλιο και κάθε σχολείο το δικό του Κεντρικό Μαθητικό Συμβούλιο με διαδικασία που καθορίζεται με εγκύκλιες οδηγίες του Διευθυντή Δημοτικής Εκπαίδευσης. |
|  |  |  |
|  |  (4) Τα Μαθητικά Συμβούλια καθορίζουν την ημερήσια διάταξη της συζήτησής τους, είναι υπεύθυνα για το τμήμα τους, θέτουν στον υπεύθυνο τμήματος τα προβλήματα που παρουσιάζονται και τα συζητούν μαζί του, συζητούν και καταθέτουν εισηγήσεις για θέματα συμπεριφοράς, μαθητικής ενδυμασίας, ευπρεπούς εμφάνισης, εκπαιδευτικών εκδρομών ή επισκέψεων, καλλιτεχνικών παραστάσεων, καθαριότητας και εμφάνισης της τάξης, ευημερίας, σχέσεων, καθώς και οποιαδήποτε άλλα θέματα αφορούν στην ομαλή λειτουργία του τμήματος. |
|  |  |
|  |  (5) Τα Μαθητικά Συμβούλια, σε συνεργασία με τον υπεύθυνο τμήματος, ορίζουν υπευθυνότητες, καθώς και υποεπιτροπές, ανάλογα με τις ανάγκες του τμήματος. |
|  |  |
|  |  (6) Η συμπεριφορά των μελών του Μαθητικού Συμβουλίου πρέπει να αποτελεί παράδειγμα προς μίμηση για τους άλλους μαθητές. |
|  |  |
|  |  (7) Τα μέλη του Κεντρικού Μαθητικού Συμβουλίου έχουν την ευθύνη προώθησης και καταβολής προσπαθειών υλοποίησης των αποφάσεων του Κεντρικού Μαθητικού Συμβουλίου, σε συνεργασία με τα Μαθητικά Συμβούλια των τμημάτων, τον υπεύθυνο βοηθό διευθυντή και τον διευθυντή του σχολείου, μέσα στα πλαίσια των σχολικών κανονισμών. |
|  |  |
|  |  (8) Το Κεντρικό Μαθητικό Συμβούλιο συμμετέχει στη λήψη αποφάσεων για τη μαθητική ενδυμασία, την ευπρεπή εμφάνιση μαθητών, τις εκπαιδευτικές εκδρομές ή επισκέψεις, τις καλλιτεχνικές παραστάσεις που θα παρακολουθήσουν οι μαθητές, τον Κώδικα ή άλλες αποφάσεις που αφορούν στη λειτουργία του σχολείου.  |
|  |  |
| Ομαλή λειτουργία των σχολείων και παιδαγωγικά μέτρα ανάπτυξης κοινωνικής συμπεριφοράς. | 22.-(1) H ρύθμιση και η εφαρμογή των δικαιωμάτων και των υποχρεώσεων των μαθητών και η πειθαρχία στους κανονισμούς του σχολείου αποτελούν προϋπόθεση για την ομαλή λειτουργία του σχολείου και την προαγωγή του σχολικού έργου, η ανάπτυξη σε όλους τους μαθητές της ικανότητας για ενσυνείδητη αυτοπειθαρχία και κοινωνική συμπεριφορά αποτελεί βασικό διαθεματικό στόχο του σχολείου, στον οποίο πρέπει να δίνεται ιδιαίτερη έμφαση, ώστε να επιτυγχάνεται αποτελεσματικά, προϋπόθεση δε για την ανάπτυξη ενσυνείδητης αυτοπειθαρχίας αποτελεί η ύπαρξη θετικού σχολικού κλίματος και η ανάπτυξη από τους δασκάλους σχέσης εμπιστοσύνης και ασφάλειας με τον κάθε μαθητή. |
|  |  |
| 43 του 19905(III) του 20009(III) του 2010. |  (2) Ο Κώδικας διασφαλίζει την ανθρωποκεντρική προσέγγιση, τον σεβασμό, την υπεύθυνη πολιτότητα, την ασφάλεια όλων των μελών της σχολικής κοινότητας και την εύρυθμη λειτουργία του σχολείου, συνάδει με τις διατάξεις του περί της Σύμβασης περί των Δικαιωμάτων του Παιδιού (Κυρωτικού) Νόμου και την αρχή της νομιμότητας των διαδικασιών και των παιδαγωγικών μέτρων, την κατ’ αντιπαράσταση διαδικασία, την αναλογικότητα του παιδαγωγικού μέτρου και την προσωποποίηση των παιδαγωγικών μέτρων και τους κανόνες της φυσικής δικαιοσύνης, ο δε Κώδικας αξιοποιείται ως μέσο για ανάπτυξη κοινωνικής συμπεριφοράς και πρόληψης της μη κοινωνικής συμπεριφοράς, παρά ως μέσο αντιμετώπισης της τελευταίας. |
|  |  |
|  |  (3) Με στόχο την καλλιέργεια αλληλοσεβασμού μεταξύ των μαθητών, αλλά και σεβασμού προς τους δασκάλους τους, την υπεύθυνη πολιτότητα, την ασφάλεια όλων των μελών της σχολικής κοινότητας και την εύρυθμη λειτουργία του σχολείου, οι μαθητές πρέπει να ακολουθούν τους ακόλουθους βασικούς κανόνες, που καθορίζουν το πλαίσιο του Κώδικα: |
|  |  |
|  |  | (α) | Σεβασμός και υπεύθυνη πολιτότητα όπως αναφέρεται ακολούθως: |
|  |  |  |  |  |  |
|  |  |  |  | (i) | Να συμπεριφέρονται ο ένας προς τον άλλο με σεβασμό και υπευθυνότητα, ώστε να προάγεται και να προστατεύεται η σωματική, ψυχολογική, κοινωνική και μαθησιακή ευημερία όλων των μαθητών· |
|  |  |  |  | (ii) | να φροντίζουν την περιουσία του σχολείου και των άλλων, καθώς και το ευρύτερο φυσικό περιβάλλον· |
|  |  |  |  | (iii) | να λαμβάνουν μέτρα, για να βοηθούν αυτούς που έχουν ανάγκη· |
|  |  |  |  | (iv) | να επιλύουν τις διαφορές τους με ειρηνικό τρόπο, ζητώντας βοήθεια, όπου χρειάζεται, από την υπόλοιπη σχολική κοινότητα· |
|  |  |  |  | (v) | να συμβάλλουν στη δημιουργία και διατήρηση θετικού κλίματος εργασίας που να προάγει τη μάθηση και τη διαπαιδαγώγηση των μαθητών· |
|  |  |  |  | (vi) | να σέβονται τους άλλους μαθητές και τους δασκάλους τους, ανεξαρτήτως εθνικότητας, φυλής, χρώματος, θρησκείας, γλώσσας, φύλου, ηλικίας, εθνικής ή κοινωνικής καταγωγής, οικονομικής ή κοινωνικής κατάστασης, αναπηρίας ή σεξουαλικού προσανατολισμού· |
|  |  |  |  |  |
|  |  | (β) | ομαλή λειτουργία του σχολείου όπως αναφέρεται ακολούθως: |
|  |  |  |  |  |
|  |  |  |  | (i) | Να τηρούν το Ωρολόγιο Πρόγραμμα· |
|  |  |  |  | (ii) | να είναι συνεπείς στις υποχρεώσεις των μαθημάτων· |
|  |  |  |  | (iii) | να τηρούν τους κανονισμούς σχετικά με την εμφάνιση και τη μαθητική ενδυμασία· |
|  |  |  |  | (iv) | να παραμένουν στους χώρους που ορίζει το σχολείο, είτε εντός του σχολικού χώρου είτε εκτός, όπως για παράδειγμα στις εκπαιδευτικές εκδρομές ή επισκέψεις· |
|  |  |  |  | (v) | να έχουν στην κατοχή τους μόνο αντικείμενα που ορίζει το σχολείο για τις ανάγκες του μαθησιακού προγράμματος. |
|  |  |  |  |  |
|  | (4)(α) | Στην αρχή του σχολικού έτους, επιτροπή που ορίζεται σε κάθε σχολείο διαμορφώνει προσχέδιο Κώδικα, σύμφωνα και μέσα στα πλαίσια που καθορίζονται στην παράγραφο (3) του παρόντος Κανονισμού, λαμβάνοντας υπόψη τις ιδιαιτερότητες του κάθε σχολείου, οι κανόνες που περιλαμβάνονται στον Κώδικα είναι περιορισμένοι σε αριθμό, περιγράφουν τις επιθυμητές κοινωνικές συμπεριφορές με σαφείς και συγκεκριμένους όρους και διατυπώνονται, κατά το δυνατόν σε καταφατική μορφή· στην επιτροπή συμμετέχουν η διευθυντική ομάδα, ένα άτομο, εκπρόσωποι του διδασκαλικού συλλόγου, δύο (2) άτομα, καθώς και εκπρόσωποι του Κεντρικού Μαθητικού Συμβουλίου, δύο (2) άτομα, ο δε πρόεδρος ή εκπρόσωπος του συνδέσμου γονέων έχει συμβουλευτικό ρόλο στη διαμόρφωση του Κώδικα: |
|  |  |  |
|  |  |  Νοείται ότι, στην επιτροπή του νηπιαγωγείου δεν συμμετέχουν εκπρόσωποι των μαθητών. |
|  |  |  |
|  |  |  | (β) | Το προσχέδιο του Κώδικα αποτελεί αντικείμενο συζήτησης και επεξεργασίας μέσα στα τμήματα, οι μαθητές συμμετέχουν ενεργά στην τελική διαμόρφωση του Κώδικα, την οποία αναλαμβάνει η επιτροπή που αναφέρεται στην παράγραφο (4)(α) του παρόντος Κανονισμού, ο δε τελικός Κώδικας κοινοποιείται σε όλους τους μαθητές, τους δασκάλους και τους γονείς και δεσμεύει όλους για την εφαρμογή του. |
|  |  |  |  |  |
|  |  |  | (γ) | H συζήτηση και επεξεργασία του Κώδικα στα τμήματα επαναλαμβάνεται συχνά, στα πλαίσια της ανάπτυξης της ικανότητας για ενσυνείδητη πειθαρχία οι δε κοινωνικές συμπεριφορές που διατυπώνονται στον Κώδικα διδάσκονται, ενισχύονται, επαναφέρονται και ενσωματώνονται στην καθημερινή λειτουργία του σχολείου και της διδακτικής πράξης. |
|  |  |  |  |
|  |  (5) Κάθε τμήμα του δημοτικού σχολείου αποφασίζει για τον ειδικό κώδικα συμπεριφοράς και δεοντολογίας μέσα στο τμήμα, οι πρόνοιες του οποίου είναι μέσα στα πλαίσια που καθορίζει ο Κώδικας και διαμορφώνονται από τους μαθητές του κάθε τμήματος υπό την καθοδήγηση του υπευθύνου τμήματος και δεσμεύει όλους για την ορθή εφαρμογή του, ώστε να διασφαλίζεται η ομαλή λειτουργία του τμήματος.  |
|  |  |
|  |  (6) Οι αναμενόμενες κοινωνικές και θετικές συμπεριφορές, πέραν του ότι υπενθυμίζονται και ενθαρρύνονται, συνδέονται στον Κώδικα με διαβαθμισμένες ενισχύσεις, ώστε οι μαθητές, μέσω της ενίσχυσης, να μαθαίνουν να συμπεριφέρονται με κοινωνικά αποδεκτό τρόπο, η έμφαση δίνεται πρωτίστως στην ενίσχυση της κοινωνικής ή θετικής συμπεριφοράς πριν από την εφαρμογή συνέπειας ή παιδαγωγικού μέτρου για την αντικοινωνική ή αρνητική συμπεριφορά, το σχολείο επιλέγει θετικές ενισχύσεις που να είναι κατάλληλες για την ηλικία των μαθητών και που να αποτελούν κίνητρο για τους μαθητές, οι ενισχύσεις εφαρμόζονται χωρίς χρονική καθυστέρηση, ώστε να συνδέεται άμεσα η συγκεκριμένη συμπεριφορά με την ενίσχυση, το σχολείο φροντίζει να δίνει ευκαιρίες σε όλους τους μαθητές για ανάδειξη του θετικού εαυτού τους και εκδήλωση κοινωνικών ή θετικών συμπεριφορών, ιδιαίτερη δε προσοχή πρέπει να δίνεται στη μη ενίσχυση των αντικοινωνικών ή αρνητικών συμπεριφορών. |
|  |  |
|  |  (7) Η ενίσχυση κοινωνικών ή θετικών συμπεριφορών μπορεί να αφορά σε άτομα ή ομάδα μαθητών, δίνεται από τους δασκάλους σε συνεργασία με τη διευθυντική ομάδα του σχολείου, όπου χρειάζεται, και παρ’ όλο που δίνεται διαβαθμισμένα, δεν ακολουθεί απαραίτητα την ακόλουθη σειρά: |
|  |  |
|  |  | (α) | Μη λεκτική ενίσχυση από τον δάσκαλο, όπως για παράδειγμα με το βλέμμα ή το χαμόγελο· |
|  |  |  |  |  |  |
|  |  | (β) | λεκτική προφορική ενίσχυση από τον δάσκαλο- |
|  |  |  |  |
|  |  |  |  | (i) | ιδιαιτέρως, |
|  |  |  |  | (ii) | ενώπιον των μαθητών της τάξης, |
|  |  |  |  | (iii) | ενώπιον του γονέα, τηλεφωνικώς ή διά ζώσης· |
|  |  |  |  |  |
|  |  | (γ) | λεκτική προφορική ενίσχυση από το διευθυντή ή διευθύνοντα- |
|  |  |  |  |
|  |  |  |  | (i) | ιδιαιτέρως, |
|  |  |  |  | (ii) | ενώπιον των μαθητών του σχολείου, |
|  |  |  |  | (iii) | ενώπιον του γονέα· |
|  |  |  |  |  |  |
|  |  | (δ) | γραπτή λεκτική ενίσχυση από τον δάσκαλο ή και το διευθυντή ή διευθύνοντα- |
|  |  |  |  |
|  |  |  |  | (i) | με χρήση συμβόλου ή γραπτού μηνύματος ή πιστοποιητικού ή κονκάρδας, |
|  |  |  |  | (ii) | με γραπτή ενημέρωση του γονέα, |
|  |  |  |  | (iii) | με καταχώριση σε αρχείο σχολείου ή βιβλίο κοινωνικής ή θετικής συμπεριφοράς και ενημέρωση του μαθητή και του γονέα του· |
|  |  |  |  |  |
|  |  | (ε) | προνόμια ή δικαιώματα κατ’ εξαίρεση από τον δάσκαλο ή και το διευθυντή ή διευθύνοντα, όπως για παράδειγμα εμπλοκή σε ευχάριστη δραστηριότητα ή ανάθεση ευχάριστου ρόλου στα πλαίσια των σχολικών δραστηριοτήτων. |
|  |  |
|  |  (8) Η εκδήλωση αντικοινωνικής ή αρνητικής συμπεριφοράς συνδέεται στον Κώδικα με διαβαθμισμένες συνέπειες ή παιδαγωγικά μέτρα, που αποτελούν αρνητικές συνέπειες για τον συγκεκριμένο κάθε φορά μαθητή, αλλά και φυσικό επακόλουθο της αντικοινωνικής ή αρνητικής του συμπεριφοράς, όπου είναι δυνατό:  |
|  |  |
|  |  Νοείται ότι, τα παιδαγωγικά μέτρα ή συνέπειες, τα οποία έχουν επανορθωτικό και όχι τιμωρητικό χαρακτήρα, εφαρμόζονται κατά τρόπο συστηματικό και χωρίς χρονική καθυστέρηση, ώστε να συνδέεται άμεσα η συμπεριφορά με το παιδαγωγικό μέτρο ή τη συνέπεια· αφήνονται μεσοδιαστήματα, όπου είναι δυνατόν, ανάμεσα στα παιδαγωγικά μέτρα ή συνέπειες, ώστε να επιτυγχάνεται αναστοχασμός: |
|  |  |
|  |  Νοείται περαιτέρω ότι, κατά την εφαρμογή των παιδαγωγικών μέτρων ή συνεπειών, ο δάσκαλος υιοθετεί δίκαιη, κοινωνικά αποδεκτή λεκτική και μη λεκτική συμπεριφορά, αποτελώντας ο ίδιος πρότυπο συμπεριφοράς για τους μαθητές και λαμβάνονται υπόψη παράγοντες όπως ενδοοικογενειακά ζητήματα, θέματα ψυχικής ή σωματικής υγείας κ.ά. |
|  |  |
|  |  (9) Η εφαρμογή των ακόλουθων παιδαγωγικών μέτρων ή συνεπειών, παρ’ όλο που γίνεται διαβαθμισμένα, δεν ακολουθεί απαραίτητα την ακόλουθη σειρά και μπορεί να γίνει σε συνδυασμό παιδαγωγικών μέτρων ή συνεπειών: |
|  |  |
|  |  |  | (α) | Επίπεδο 1, το οποίο εφαρμόζουν οι υπεύθυνοι τμήματος σε συνεργασία, όπου χρειάζεται, με τη διευθυντική ομάδα του σχολείου και περιλαμβάνει τα ακόλουθα: |
|  |  |  |  |  |
|  |  |  |  | (i) | Μη λεκτική προειδοποίηση από τον δάσκαλο, για παράδειγμα με το βλέμμα· |
|  |  |  |  | (ii) | προφορική ή γραπτή παρατήρηση από τον δάσκαλο· |
|  |  |  |  | (iii) | απομάκρυνση για λίγα λεπτά από δραστηριότητες της τάξης ή αλλαγή θέσης· |
|  |  |  |  | (iv) | στέρηση προνομίων ή δικαιωμάτων, όπως προβλέπεται στην παράγραφο 7(ε)· |
|  |  |  |  | (v) | ατομική δραστηριότητα αναστοχασμού· |
|  |  |  |  | (vi) | διορθωτική δραστηριότητα, όπως για παράδειγμα επαναφορά πρότερης κατάστασης ή απολογία· |
|  |  |  |  | (vii) | προφορική και γραπτή, σε κλειστό φάκελο ενημέρωση του γονέα από τον υπεύθυνο τμήματος· |
|  |  |  |  | (viii) | παρατήρηση από τον διευθυντή ή διευθύνοντα ιδιαιτέρως ή ενώπιον του γονέα· |
|  |  |  |  | (ix) | τακτική παρουσία μαθητή ενώπιον του διευθυντή ή διευθύνοντα πρωί ή και μεσημέρι, για υπενθύμιση της αναμενόμενης συμπεριφοράς ή για αναστοχασμό για την ημέρα· |
|  |  |  |  | (x) | προσωρινή κράτηση αντικειμένων που δεν επιτρέπονται στο σχολείο και παράδοσή τους στον γονέα· |
|  |  |  |  |
|  |  |  | (β) | επίπεδο 2, το οποίο εφαρμόζουν οι δάσκαλοι μαζί με τη διευθυντική ομάδα του σχολείου και περιλαμβάνει τα ακόλουθα: |
|  |  |  |  |  |
|  |  |  |  | (i) | Αποζημίωση για προξενηθείσα υλική ζημιά στην περιουσία του σχολείου ή και άλλων, η οποία καταβάλλεται από τον γονέα του μαθητή· |
|  |  |  |  | (ii) | κοινωφελή σχολική εργασία κατά τη διάρκεια λειτουργίας του σχολείου, υπό την επίβλεψη δασκάλου που ορίζεται από τον διευθυντή ή διευθύνοντα του σχολείου, γίνεται δε προσπάθεια αυτό το παιδαγωγικό μέτρο ή συνέπεια να αποτελεί φυσική συνέπεια της αντικοινωνικής ή αρνητικής συμπεριφοράς του μαθητή· |
|  |  |  |  | (iii) | διαδικασία συζήτησης στην παρουσία δασκάλων ή και της διευθυντικής ομάδας του σχολείου και του/των γονέα/ων του μαθητή, με στόχο την κινητοποίηση του μαθητή για βελτίωση της συμπεριφοράς του· |
|  |  |  |  | (iv) | παραμονή σε κατάλληλο χώρο κατά τη διάρκεια της ημέρας για μία περίοδο, στην παρουσία του υπευθύνου τμήματος ή άλλου δασκάλου κατά τη διάρκεια δε του χρόνου αυτού ο μαθητής συμμετέχει σε δραστηριότητες με παιδαγωγικό χαρακτήρα· |
|  |  |  |  | (v) | στέρηση συμμετοχής σε σχολικές εκδηλώσεις ή δραστηριότητες για μία περίοδο καθημερινά από μία μέχρι πέντε (5) συνεχόμενες ημέρες. |
|  |  |
|  |  (10) Ως συμπληρωματικό ή εναλλακτικό μέτρο των πιο πάνω παιδαγωγικών μέτρων ή συνεπειών, σε περίπτωση επαναλαμβανόμενης εκδήλωσης αντικοινωνικών ή αρνητικών συμπεριφορών μαθητή, οι δάσκαλοί του συγκροτούν παιδαγωγική ομάδα υπό τον συντονισμό του υπευθύνου τμήματος και συζητούν τη συμπεριφορά του, με έμφαση στη στήριξη του μαθητή για την αύξηση των κοινωνικών ή θετικών συμπεριφορών του· ο μαθητής συμμετέχει στην ομάδα, μεταφέρονται σε αυτόν θετικές προσδοκίες για βελτίωση της συμπεριφοράς του, κινητοποιείται για βελτίωσή της και εκφράζει τις απόψεις του για το πώς το σχολείο μπορεί να τον στηρίξει στην προσπάθειά του:  |
|  |  |
|  |  Νοείται ότι, όλοι οι δάσκαλοι δίνουν έμφαση στον εντοπισμό των κοινωνικών ή θετικών συμπεριφορών και τις ενισχύουν ή επιβραβεύουν, όποτε αυτές εκδηλώνονται: |
|  |  |
|  |  Νοείται περαιτέρω ότι, δίνεται έμφαση στη διαχείριση ή αλλαγή των παραγόντων που πυροδοτούν ή ενισχύουν την αντικοινωνική ή αρνητική συμπεριφορά, όπως για παράδειγμα η διαρρύθμιση του περιβάλλοντος της τάξης ή η μέθοδος διδασκαλίας, ώστε να διευκολύνουν την εμφάνιση και διατήρηση εναλλακτικών κοινωνικών ή θετικών συμπεριφορών, επιπρόσθετα δε, καταρτίζεται ατομικό συμβόλαιο συμπεριφοράς με συγκεκριμένους ολιγάριθμους, εφικτούς και θετικά διατυπωμένους στόχους, ενισχύσεις και παιδαγωγικά μέτρα ή συνέπειες, το οποίο αξιολογείται και αναπροσαρμόζεται σε τακτική βάση: |
|  |  |
|  |  Νοείται έτι περαιτέρω ότι, στην παιδαγωγική ομάδα μπορεί να συμμετέχει και μέλος της διευθυντικής ομάδας του σχολείου, ο δε γονέας του μαθητή ενημερώνεται και συνεργάζεται με την παιδαγωγική ομάδα. |
|  |  |
|  |  (11) Στις περιπτώσεις μαθητών που, λόγω νοητικών ή μαθησιακών ή συναισθηματικών ή κοινωνικών ελλείψεων, δεν μπορούν να εκδηλώσουν τις αναμενόμενες κοινωνικές ή θετικές συμπεριφορές, γίνονται ενέργειες από το σχολείο με τη βοήθεια υποστηρικτικών φορέων ή δομών, όπου χρειάζεται, για ενδυνάμωση και στήριξή τους, όπως για παράδειγμα την Υπηρεσία Εκπαιδευτικής Ψυχολογίας, Υπηρεσίες Κοινωνικής Ευημερίας, υπηρεσίες ψυχικής υγείας παιδιών και εφήβων, την Επαρχιακή Επιτροπή Ειδικής Αγωγής και Εκπαίδευσης, το δε σχολείο παρεμβαίνει αξιοποιώντας τον Μηχανισμό Εντοπισμού και Στήριξης παιδιών με πιθανές μαθησιακές, συναισθηματικές ή άλλες δυσκολίες σύμφωνα με τους περί Μηχανισμού Έγκαιρης Εντόπισης Παιδιών με Ειδικές Ανάγκες Κανονισμούς. |
|  |  |
|  |  (12) Σε περίπτωση σύγκρουσης μεταξύ μαθητών η οποία μπορεί να τύχει διαμεσολάβησης αντί της χρήσης παιδαγωγικών μέτρων ή συνεπειών, δίνεται η ευκαιρία στους μαθητές να συμμετέχουν με τη δική τους θέληση σε διαδικασία διαμεσολάβησης και επίλυσης της σύγκρουσης με ειρηνικό τρόπο, η διαδικασία διεκπεραιώνεται από δασκάλους της Επιτροπής Αγωγής Υγείας και Πρόληψης της Ενδοσχολικής Βίας, σε συνεργασία με τους υπευθύνους τμημάτων, οι οποίοι εκπαιδεύονται στη διαδικασία:  |
|  |  |
|  |  Νοείται ότι, στη διεκπεραίωση της διαδικασίας δύναται να συμμετέχουν και μαθητές, στις περιπτώσεις των δημοτικών σχολείων, με σχετική εκπαίδευση και η διαδικασία περιλαμβάνει εντοπισμό του προβλήματος από τους εμπλεκόμενους μαθητές, συζήτηση πιθανών λύσεων και επιλογή λύσης η οποία είναι δίκαιη, λογική και λειτουργική για τα συγκρουόμενα μέρη, η δε λύση αυτή περιλαμβάνεται σε συμφωνία, η οποία τίθεται σε εφαρμογή και είναι δεσμευτική για τα εμπλεκόμενα μέρη. |
|  |  |
|  |  (13) Για την πρόληψη και διαχείριση του σχολικού εκφοβισμού ακολουθούνται οι ενέργειες που περιγράφονται σε σχετικές εγκυκλίους οδηγίες του Διευθυντή Δημοτικής Εκπαίδευσης, σύμφωνα με τις οποίες-  |
|  |  |
|  |  | (α) | η Επιτροπή Αγωγής Υγείας και Πρόληψης της Ενδοσχολικής Βίας σε συνεργασία με τους μαθητές, στις περιπτώσεις των δημοτικών σχολείων, καταρτίζει ολιστικό σχέδιο δράσης που περιλαμβάνει δράσεις ευαισθητοποίησης των δασκάλων, των μαθητών και των γονέων, το οποίο γνωστοποιείται σε όλους, |
|  |  |  |  |
|  |  | (β) | σε περίπτωση εξακριβωμένου περιστατικού, αυτό καταγράφεται ηλεκτρονικά και τυγχάνει διαχείρισης από την Επιτροπή Αγωγής Υγείας και Πρόληψης της Ενδοσχολικής Βίας σε συνεργασία με τους υπευθύνους τμημάτων, μέσω ατομικών συναντήσεων με τους μαθητές που εμπλέκονται, για το δε περιστατικό ενημερώνονται οι γονείς μαθητών, οι οποίοι στηρίζουν το σχολείο στη διαχείρισή του, |
|  |  |  |  |
|  |  | (γ) | η έμφαση δίνεται στην ευαισθητοποίηση των μαθητών για μη επανάληψη της εκφοβιστικής συμπεριφοράς και στην εφαρμογή διορθωτικών δράσεων, |
|  |  |  |  |
|  |  | (δ) | μπορεί να γίνει και συμπληρωματική χρήση παιδαγωγικών μέτρων ή συνεπειών, σύμφωνα με τις παραγράφους (8) και (9). |
|  |  |  |  |
|  | (14)(α) | Όπου, παρά τη λήψη των πιο πάνω μέτρων, ο μαθητής εξακολουθεί να παρουσιάζει επαναλαμβανόμενη αντικοινωνική ή αρνητική συμπεριφορά, η Επιτροπή Αγωγής Υγείας και Πρόληψης της Ενδοσχολικής Βίας, υπό την προεδρία του διευθυντή, εξετάζει το ενδεχόμενο αλλαγής τμήματος του μαθητή, η επιτροπή αυτή μπορεί να ζητήσει τη βοήθεια του οικείου εκπαιδευτικού ψυχολόγου ή οποιουδήποτε άλλου ειδικού επιστήμονα ή κρατικού λειτουργού κρίνει αναγκαίον τα δε πορίσματα της διερεύνησης παραπέμπονται στον διδασκαλικό σύλλογο, ο οποίος μπορεί να αποφασίσει αλλαγή τμήματος του μαθητή, εάν αυτό κρίνεται ότι θα βοηθήσει στη βελτίωση της συμπεριφοράς, ή παραπομπή της υπόθεσης στον οικείο Επιθεωρητή. |
|  |  |  |
|  | (β) | Σε περίπτωση παραπομπής της υπόθεσης στον οικείο Επιθεωρητή, αυτός διερευνά το θέμα σε συνεργασία με τον εκπαιδευτικό ψυχολόγο του σχολείου, μετά την ολοκλήρωση της διερεύνησης ο Επιθεωρητής ενημερώνει τον διευθυντή, καθώς και τον γονέα του μαθητή για τα συμπεράσματα, ανάμεσα στα μέτρα που μπορεί να ληφθούν είναι η τεκμηριωμένη εισήγηση του Επιθεωρητή προς το οικείο Επαρχιακό Γραφείο Παιδείας για αλλαγή σχολείου του μαθητή την δε τελική απόφαση για αλλαγή σχολείου λαμβάνει επιτροπή που συστήνει το Επαρχιακό Γραφείο Παιδείας, στην οποία συμμετέχουν οι εμπλεκόμενοι διευθυντές, οι οικείοι εκπαιδευτικοί ψυχολόγοι, οι οικείοι Επιθεωρητές και της οποίας προεδρεύει ο οικείος Πρώτος Λειτουργός Εκπαίδευσης: |
|  |  |  |
|  |  |  Νοείται ότι, σε περίπτωση που κρίνεται απαραίτητο, μπορεί να ζητηθεί παρέμβαση από την Ομάδα Ασφαλούς Σχολείου: |
|  |  |  |
|  |  |  Νοείται περαιτέρω ότι, σε περίπτωση μαθητή που εμπίπτει στις πρόνοιες του περί Ειδικής Αγωγής και Εκπαίδευσης Νόμου, την τελική απόφαση λαμβάνει η Επαρχιακή Επιτροπή Ειδικής Αγωγής και Εκπαίδευσης. |
|  |  |
|  |  (15) Στις περιπτώσεις ακραίων και επαναλαμβανόμενων προβλημάτων αντικοινωνικής ή αρνητικής συμπεριφοράς και νοουμένου ότι έχουν εξαντληθεί όλες οι διαδικασίες για στήριξη του μαθητή και βελτίωση της συμπεριφοράς του, το σχολείο μπορεί να ζητήσει στήριξη από την Ο.Α.Σ., η Ο.Α.Σ. συγκαλεί και συντονίζει πολυθεματική συνάντηση με τη συμμετοχή όλων των εμπλεκομένων στη διαχείριση της περίπτωσης, κατά την οποία καταρτίζεται ειδικό σχέδιο δράσης που δεσμεύει όλους τους εμπλεκομένους για την υλοποίησή του, πέραν των άλλων δράσεων, όπως περιγράφονται στις παραγράφους (6)-(14), στις περιπτώσεις που ο μαθητής αδυνατεί να ακολουθήσει το πρόγραμμα της τάξης του μπορεί να αποφασιστεί η εφαρμογή εναλλακτικού προγράμματος εκπαίδευσης του μαθητή εντός του σχολείου, με ή χωρίς τη συνεργασία σχολικού συνεργάτη, το οποίο επικυρώνεται ή και οριστικοποιείται από την Επαρχιακή Επιτροπή Ειδικής Αγωγής και Εκπαίδευσης για το δε εναλλακτικό πρόγραμμα εκπαίδευσης του μαθητή ενημερώνεται ο γονέας του. |
|  |  |
|  | (16)(α) | Η άσκηση οποιασδήποτε μορφής ψυχολογικής, λεκτικής και σωματικής βίας στα σχολεία, ειδικά από τους ενηλίκους, απαγορεύεται ρητά και κατηγορηματικά. |
|  |  |  |
|  | (β) | Οι βίαιες συμπεριφορές δεν αγνοούνται ποτέ, τυγχάνουν διαχείρισης και δίνεται το μήνυμα ότι δεν είναι αποδεκτές. |
|  |  |  |
|  | (γ) | Τα ακραία περιστατικά βίας στο σχολείο τυγχάνουν διαχείρισης από όλους τους δασκάλους του σχολείου. |
|  |  |
|  | (δ) | Στις περιπτώσεις ακραίων περιστατικών βίας που θέτουν σε κίνδυνο την ασφάλεια του ίδιου του μαθητή ή των άλλων και μετά από ενημέρωση και συγκατάθεση του οικείου Επιθεωρητή, γίνεται αποχώρηση του μαθητή για τη συγκεκριμένη ημέρα από το σχολείο, με τη συνοδεία του γονέα ή άλλου, εξουσιοδοτημένου από αυτόν, προσώπου. |
|  |  |  |
|  | (ε) | Απόφαση για παραμονή του μαθητή για λόγους ασφάλειας για επιπρόσθετες ημέρες εκτός σχολείου, μίας έως δύο (2) ημέρες, με γνώμονα το συμφέρον του ίδιου του μαθητή, αλλά και των άλλων μαθητών, λαμβάνεται με φειδώ, κατόπιν συνεννόησης του διευθυντή του σχολείου, του οικείου εκπαιδευτικού ψυχολόγου, του οικείου Επιθεωρητή και του οικείου Πρώτου Λειτουργού Εκπαίδευσης, καθώς και του λειτουργού της Ο.Α.Σ., σε περίπτωση που εμπλέκεται στη διαχείριση της περίπτωσης: |
|  |  |  |
|  |  |  | Νοείται ότι, η τελική απόφαση καταγράφεται και καταχωρίζεται σε σχετικό φάκελο στο οικείο Επαρχιακό Γραφείο Παιδείας, με την υπογραφή του οικείου Πρώτου Λειτουργού Εκπαίδευσης: |
|  |  |  |  |
|  |  |  | Νοείται περαιτέρω ότι, σε περίπτωση επαναλαμβανόμενης ανάγκης, πάνω από τρεις (3) φορές, για παραμονή του μαθητή εκτός σχολείου για λόγους ασφάλειας εξαιτίας σοβαρής αντικοινωνικής ή αρνητικής συμπεριφοράς, ζητείται στήριξη από την Ο.Α.Σ., σε περίπτωση που κρίνεται αναγκαία η παράταση της παραμονής του μαθητή εκτός σχολείου για πάνω από πέντε (5) συνεχόμενες ημέρες ανά σχολικό έτος, παραπέμπεται η περίπτωση στην οικεία Επαρχιακή Επιτροπή Ειδικής Αγωγής και Εκπαίδευσης, με έκθεση του εκπαιδευτικού ψυχολόγου, και λαμβάνονται υπόψη οι εισηγήσεις του σχεδίου δράσης της πολυθεματικής συνάντησης που συγκαλεί η Ο.Α.Σ., ο μαθητής ενημερώνεται για την απόφαση και τους λόγους που αυτή λήφθηκε και εκφέρει τις απόψεις του, η απόφαση της Επαρχιακής Επιτροπής Ειδικής Αγωγής και Εκπαίδευσης περιλαμβάνει ξεκάθαρα μέτρα για την επανένταξη του μαθητή στο κανονικό πρόγραμμα φοίτησης, η δε Ο.Α.Σ. έχει την ευθύνη για την αξιολόγηση της περίπτωσης σε τακτά χρονικά διαστήματα και την κατάθεση εισηγήσεων στην οικεία Επαρχιακή Επιτροπή Ειδικής Αγωγής και Εκπαίδευσης: |
|  |  |  |  |
|  |  |  | Νοείται ότι, την τελική έγκριση, για να διακόψει ένας μαθητής τη φοίτησή του πέραν των πέντε (5) ημερών, τη δίνει ο Υπουργός, σύμφωνα με τις πρόνοιες του Κανονισμού 16. |
|  |  |  |  |
|  | (17)(α) | Οι δάσκαλοι του σχολείου, καθώς και οι σχολικοί βοηθοί/συνοδοί, δύνανται να εφαρμόσουν τεχνικές σωματικής υποστηρικτικής παρέμβασης, για να μειώσουν τον κίνδυνο τραυματισμού του ίδιου του μαθητή ή/και τρίτων προσώπων ή/και για να αποτρέψουν την πρόκληση ζημιάς σε περιουσία:  |
|  |  |  |
|  |  |  Νοείται ότι, η σωματική υποστηρικτική παρέμβαση χρησιμοποιείται μόνο από δασκάλους ή/και σχολικούς βοηθούς/συνοδούς του σχολείου που έχουν τύχει σχετικής εκπαίδευσης και εφαρμόζεται ως η έσχατη επιλογή, με γνώμονα πάντοτε το συμφέρον του μαθητή και των επηρεαζόμενων προσώπων και εφόσον έχουν ήδη εφαρμοστεί δράσεις, στο πλαίσιο γραπτού πλάνου θετικής διαχείρισης της συμπεριφοράς του μαθητή, χωρίς τα αναμενόμενα αποτελέσματα: |
|  |  |  |
|  |  |  Νοείται περαιτέρω ότι, η απόφαση της χρήσης τεχνικών της σωματικής υποστηρικτικής παρέμβασης βασίζεται στην αξιολόγηση της κάθε περίπτωσης και των κινδύνων που συνδέονται με την εφαρμογή ή μη εφαρμογή της και περιλαμβάνει χρήση τεχνικών με τις οποίες επιτρέπεται η φυσική κίνηση των μελών του σώματος του μαθητή, ώστε να αποφεύγεται το ενδεχόμενο πρόκλησης πόνου και τραυματισμών: |
|  |  |  |
|  |  |  Νοείται έτι περαιτέρω ότι, πριν, κατά τη διάρκεια και μετά την παρέμβαση διατηρείται θετική αλληλεπίδραση και επικοινωνία με τον μαθητή, μέχρι ο ίδιος να ανακτήσει τον έλεγχο της συμπεριφοράς του και καθ’ όλη τη διάρκεια εφαρμογής της παρέμβασης διασφαλίζεται η παιδοκεντρική προσέγγιση, η αξιοπρέπεια και ο σεβασμός των αναγκών του μαθητή. |
|  |  |  |
|  | (β) | Υποχρεωτική διενέργεια σωματικής έρευνας ή έρευνας στα προσωπικά αντικείμενα του μαθητή γίνεται σε περίπτωση ύπαρξης εύλογης υποψίας για κατοχή απαγορευμένων αντικειμένων ή αντικειμένων που μπορεί να προκαλέσουν τραυματισμό, ο γονέας του μαθητή ενημερώνεται, τηλεφωνικώς, πριν από τη διενέργεια της έρευνας και μπορεί να παρευρίσκεται, εάν το επιθυμεί:  |
|  |  |  |
|  |  |  Νοείται ότι, η έρευνα γίνεται, ανεξάρτητα από το εάν είναι εφικτή η ενημέρωση ή η παρουσία του γονέα, από δύο (2) δασκάλους, κατά προτίμηση του ίδιου φύλου με τον μαθητή, ένα που διενεργεί την έρευνα και ένα που είναι μάρτυρας της έρευνας: |
|  |  |  |
|  |  |  Νοείται περαιτέρω ότι, σε περίπτωση που υπάρχει κίνδυνος για σοβαρή βλάβη, η έρευνα μπορεί να γίνει και από άτομο αντίθετου φύλου και δεν ζητείται από τον μαθητή να αφαιρέσει ρούχα, εκτός από εξωτερικά ενδύματα, όπως για παράδειγμα το σακάκι του. |
|  |  |
|  |  (18) Σοβαρά περιστατικά αντικοινωνικής ή αρνητικής συμπεριφοράς αναφέρονται άμεσα από τους δασκάλους στον διευθυντή και ο διευθυντής ενημερώνει αναλόγως τις αρμόδιες υπηρεσίες ή φορείς. |
|  |  |
|  |  (19) Οι δάσκαλοι και οι μαθητές εφαρμόζουν τον Κώδικα Συμπεριφοράς κατά του Ρατσισμού και τον Οδηγό Διαχείρισης και Καταγραφής Ρατσιστικών Περιστατικών που αποστέλλεται στα σχολεία από το Υπουργείο. |
|  |  |
|  |  (20) Σε όλες τις διαδικασίες που αφορούν διαβαθμισμένα παιδαγωγικά μέτρα ή συνέπειες, διασφαλίζεται το δικαίωμα του μαθητή να ακουστεί.  |
|  |  |
|  |  (21) Ο παρών Κανονισμός συζητείται σε συνεδρία του διδασκαλικού συλλόγου στην αρχή κάθε σχολικού έτους και εφαρμόζονται οι πρόνοιές του καθ’ όλη τη διάρκειά του, βασικές πρόνοιες του Κανονισμού γνωστοποιούνται και στο υπόλοιπο, μη διδακτικό, προσωπικό του σχολείου και διασφαλίζεται ομοιόμορφη διαχείριση των συμπεριφορών των μαθητών: |
|  |  |
|  |  Νοείται ότι, ο διευθυντής ή διευθύνων μεριμνά για την επιμόρφωση των δασκάλων σε θέματα ανάπτυξης κοινωνικών ή θετικών συμπεριφορών και διαχείρισης των αντικοινωνικών ή αρνητικών συμπεριφορών, σε συνεργασία με ειδικούς, καθ’ όλη τη διάρκεια του σχολικού έτους. |
|  |  |
| Χειρισμός περιστατικών βίας στην οικογένεια. | 23. Σε περίπτωση περιστατικών ενδοοικογενειακής βίας, το προσωπικό των σχολείων εφαρμόζει τις ενέργειες που περιγράφονται σε σχετικές εγκυκλίους οδηγίες του Διευθυντή Δημοτικής Εκπαίδευσης. |
|  |  |
| Χειρισμός περιστατικώνσεξουαλικής κακοποίησης και εκμετάλλευσης μαθητών. 91(Ι) του 2014105(Ι) του 2014. | 24. Σε περίπτωση πιθανών περιστατικών σεξουαλικής κακοποίησης μαθητή, το προσωπικό των σχολείων εφαρμόζει τις ενέργειες που περιγράφονται σε σχετικές εγκυκλίους οδηγίες του Διευθυντή Δημοτικής Εκπαίδευσης, σύμφωνα με τον περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμο. |
|  |  |
| Αναλυτικό και ΩρολόγιοΠρόγραμμα. | 25. Το Αναλυτικό και το Ωρολόγιο Πρόγραμμα των σχολείων Δημοτικής Εκπαίδευσης καθορίζονται με απόφαση του Υπουργικού Συμβουλίου, κατόπιν σχετικής πρότασης του Υπουργείου:  |
|  |  |
|  |  Νοείται ότι, ο διευθυντής μπορεί να απαλλάξει μαθητή, που δεν είναι Χριστιανός Ορθόδοξος, ύστερα από γραπτή αίτηση και των δύο γονέων του, εκτός εάν το Οικογενειακό Δικαστήριο αναθέτει την πλήρη κηδεμονία του μαθητή στον έναν γονέα ή εάν ο μαθητής είναι ορφανός ή αγνώστου πατρός, οπότε απαιτείται η γραπτή αίτηση του ενός γονέως, από την υποχρεωτική παρακολούθηση του μαθήματος των θρησκευτικών:  |
|  |  |
|  |  Νοείται περαιτέρωότι, σε περίπτωση έγκρισης της απαλλαγής, ο μαθητής πρέπει, την ώρα των θρησκευτικών, να πηγαίνει σε αδελφό τμήμα, να εντάσσεται λειτουργικά στη μαθησιακή διαδικασία και να επιστρέφει στην τάξη του, μόλις ολοκληρωθεί το μάθημα και σε περίπτωση που δεν υπάρχει αδελφό τμήμα, πρέπει να πηγαίνει στην πλησιέστερη με την ηλικία του τάξη ή να γίνονται άλλες εύλογες προσαρμογές, οι οποίες να είναι χρήσιμες και ωφέλιμες για τον μαθητή, λαμβάνοντας πρωτίστως υπόψη το συμφέρον του, ώστε το δικαίωμα στην ελευθερία της θρησκείας να διασφαλίζεται πλήρως. |
|  |  |
| Ωράριολειτουργίας του σχολείου. | 26.-(1) Τα σχολεία λειτουργούν πέντε (5) ημέρες την εβδομάδα, Δευτέρα μέχρι και Παρασκευή. |
|  |  |
|  | (2)(α) | Ο ημερήσιος χρόνος λειτουργίας του δημοτικού σχολείου είναι επτά (7) διδακτικές περίοδοι των σαράντα (40) λεπτών, με τρία (3) διαλείμματα συνολικής διάρκειας σαράντα (40) λεπτών, ενώ του νηπιαγωγείου είναι επτά (7) διδακτικές περίοδοι των σαράντα (40) λεπτών, με δύο (2) διαλείμματα συνολικής διάρκειας σαράντα (40) λεπτών, τα δε μαθήματα αρχίζουν στις 7.45 π.μ. και τελειώνουν στη 1.05 μ.μ., εκτός από τα ολοήμερα σχολεία που το ωράριο λειτουργίας τους καθορίζεται από το Υπουργικό Συμβούλιο. |
|  |  |  |
|  | (β) | Κάθε εβδομάδα διατίθεται επιπρόσθετος χρόνος μίας διδακτικής περιόδου για συνεδρία προσωπικού και δύο (2) διδακτικών περιόδων για σκοπούς επιμόρφωσης των δασκάλων. |
|  |  |
|  |  (3) O διευθυντής μπορεί να δώσει οδηγίες να σχολάσουν οι μαθητές πριν από την κανονική ώρα ύστερα από- |
|  |  |
|  |  | (α) | έγκριση του οικείου Πρώτου Λειτουργού Εκπαίδευσης, |
|  |  |  |  |
|  |  | (β) | δική του απόφαση, λόγω ανωτέρας βίας ή για αποτροπή άλλου επικείμενου κινδύνου ή για να αντιμετωπίσει έκτακτες σοβαρές περιπτώσεις. |
|  |  |
|  |  (4) Παιδιά με ειδικές ανάγκες, νηπιαγωγείου, δημοτικού ή σχολείου ειδικής αγωγής και εκπαίδευσης, μπορούν να αποχωρούν από το σχολείο για σκοπούς παρακολούθησης θεραπειών, έπειτα από έγκριση του διευθυντή του σχολείου. |
|  |  |
|  |  (5) Οι δάσκαλοι προσέρχονται στο σχολείο τους τουλάχιστον δεκαπέντε (15) λεπτά πριν από την έναρξη του κανονικού ωραρίου και αποχωρούν μετά τη λήξη του, αφού πάρουν κατάλληλα μέτρα για την ασφαλή αποχώρηση των μαθητών, σύμφωνα με τις πρόνοιες της παραγράφου (2) του Κανονισμού 46. |
|  |  |
| Σχολικέςαργίες. | 27. Οι σχολικές αργίες για τα σχολεία Δημοτικής Εκπαίδευσης είναι οι ακόλουθες: |
|  |  |
|  | (α) | η 1η Οκτωβρίου· |
|  |  |  |
|  | (β) | η 28η Οκτωβρίου· |
|  |  |  |
|  | (γ) | το χρονικό διάστημα από την 23η Δεκεμβρίου έως και την 6η Ιανουαρίου· |
|  |  |  |
|  | (δ) | η 30η Ιανουαρίου·  |
|  |  |  |
|  | (ε) | η 25η Μαρτίου· |
|  |  |  |
|  | (στ) | η 1η Απριλίου· |
|  |  |  |
|  | (ζ) | η 1η Μαΐου· |
|  |  |  |
|  | (θ) | στις 11 Ιουνίου· |
|  |  |  |
|  | (ι) | η Καθαρά Δευτέρα· |
|  |  |  |
|  | (ια) | το χρονικό διάστημα από τη Μεγάλη Δευτέρα έως και την Παρασκευή Διακαινησίμου· |
|  |  |  |
|  | (ιβ) | της Αναλήψεως· |
|  |  |  |
|  | (ιγ) | του Αγίου Πνεύματος· |
|  |  |  |
|  | (ιδ) | η ονομαστική γιορτή του Αρχιεπισκόπου· |
|  |  |  |
|  | (ιε) | η εορτή του αγίου της κοινότητας ή της ενορίας:  |
|  |  |  |
|  |  |  Νοείται ότι, κάθε σχολείο δηλώνει στο οικείο Επαρχιακό Γραφείο Παιδείας μία ημέρα που θα θεωρείται ως τοπική εορτή του αγίου της κοινότητας ή της ενορίας:  |
|  |  |  |
|  |  |  Νοείται περαιτέρω ότι, τα δε μαρωνιτικά σχολεία, ανεξάρτητα από τον άγιο που τιμάται στην κοινότητα ή στην ενορία που εδρεύει το σχολείο, μπορούν να ορίσουν ως αργία την 9η Φεβρουαρίου, που είναι η γιορτή του Αγίου Μάρωνα. |
|  |  |
| Σχολικοίεορτασμοί. | 28.-(1) Οι ακόλουθες καθιερωμένες γιορτές οργανώνονται ενδοσχολικά, με διάρκεια μέχρι δύο (2) διδακτικές περιόδους, και αποτελούν μέρος του προγραμματισμού που γίνεται στην αρχή του σχολικού έτους σε συνεδρία του διδασκαλικού συλλόγου, σε αυτές μπορούν να προσκαλούνται και οι γονείς, κατά την κρίση του διδασκαλικού συλλόγου, ο δε διδασκαλικός σύλλογος επιλέγει τουλάχιστον τέσσερις (4) από αυτές, με εξαίρεση τις εθνικές γιορτές, για να τις τιμήσει ή εορτάσει ενδοτμηματικά: |
|  |  |  |
|  | (α) | Αγιασμός για την έναρξη των μαθημάτων, Σεπτέμβριος· |
|  |  |  |
| 179(Ι) του 2003. | (β) | Ημέρα Μνήμης και Τιμής για τον Ελληνισμό της Μικράς Ασίας και τη Μικρασιατική Καταστροφή 14η Σεπτεμβρίου, σύμφωνα με τις διατάξεις του περί Καθιέρωσης της 14ης Σεπτεμβρίου Κάθε Έτους ως Επίσημης Ημέρας Μνήμης και Τιμής για τον Ελληνισμό της Μικρής Ασίας και τη Μικρασιατική Καταστροφή Νόμου· |
|  |  |  |
|  | (γ) | Ημέρα Ανεξαρτησίας, 1η Οκτωβρίου\*· |
|  |  |  |
|  | (δ) | Ημέρα του εκπαιδευτικού, 5η Οκτωβρίου· |
|  |  |  |
|  | (ε) | Εθνική Επέτειος της 28ης Οκτωβρίου και γιορτή της Σημαίας\*· |
|  |  |  |
|  | (στ) | Ημέρα Αγνοουμένων, 29η Οκτωβρίου· |
|  |  |  |
|  | (ζ) | Ημέρα Μνήμης Κατεχομένων - Ημέρα Μνήμης των Πεσόντων, Αγνοουμένων, Εγκλωβισμένων και Αιχμαλώτων κατά την τουρκική εισβολή του 1974 - Ημέρα Καταδίκης Ανακήρυξης του Ψευδοκράτους, 15η Νοεμβρίου· |
|  |  |  |
|  | (η) | Ημέρα Μνήμης Αγώνων και Θυσιών για την προάσπιση της Δημοκρατίας - Επέτειος του Πολυτεχνείου, 17η Νοεμβρίου· |
|  |  |  |
|  | (θ) | Παγκόσμια Ημέρα για τα Δικαιώματα του Παιδιού 20η Νοεμβρίου· |
|  |  |  |
|  | (ι) | Παγκόσμια Ημέρα Ατόμων με Αναπηρία, 3η Δεκεμβρίου· |
|  |  |  |
|  | (ια) | Ημέρα Μνήμης και Τιμής των Μαχητών Αντίστασης, 7η Δεκεμβρίου· |
|  |  |  |
|  | (ιβ) | Ημέρα Μνήμης Εθνάρχη Μακαρίου Γ΄, 19η Ιανουαρίου·  |
|  |  |  |
|  | (ιγ) | Γιορτή των Ελληνικών Γραμμάτων - Τριών Ιεραρχών, 30η Ιανουαρίου\*· |
|  |  |  |
|  | (ιδ) | Γιορτή του Δέντρου, Ιανουάριος - Φεβρουάριος· |
|  |  |  |
|  | (ιε) | Επέτειος της θυσίας του Γρηγόρη Αυξεντίου, 3η Μαρτίου· |
|  |  |  |
|  | (ιστ) | Εθνική επέτειος της 25ης Μαρτίου\*· |
|  |  |  |
|  | (ιζ) | Εθνική επέτειος της 1ης Απριλίου\*· |
|  |  |  |
| 120(I) του 2008. | (ιη) | Ημέρα Μνήμης και Τιμής Αιχμαλώτων Πολέμου του 1974, 23η Απριλίου σύμφωνα με τις διατάξεις του περί Αναγνώρισης της Προσφοράς, Καθιέρωσης Ημέρας Μνήμης και Τιμής και Παροχής Ωφελημάτων προς τους Αιχμαλώτους Πολέμου του 1974 και προς τους Εξαρτωμένους τους Νόμου· |
|  |  |  |
|  | (ιθ) | Ημέρα της Ευρώπης, 9η Μαΐου· |
|  |  |  |
| 108(I) του 2011. | (ικ) | Ημέρα Μνήμης και Απόδοσης Τιμής σε όσους θυσιάστηκαν ως αποτέλεσμα της φονικής έκρηξης της 11ης Ιουλίου 2011 στη Ναυτική Βάση «Ευάγγελος Φλωράκης», 11η Μαΐου σύμφωνα με τις διατάξεις του περί Καθιέρωσης Ημέρας Μνήμης και Απόδοσης Τιμής σε Όσους Θυσιάστηκαν ως Αποτέλεσμα της Φονικής Έκρηξης της 11ης Ιουλίου 2011 στη Ναυτική Βάση «Ευάγγελος Φλωράκης» Νόμου:  |
|  |  |  |
|  |  Νοείται ότι, όπου υπάρχει αστερίσκος (\*), λόγω του ότι η συγκεκριμένη ημέρα είναι αργία, ο εορτασμός γίνεται ενδοσχολικά την προηγούμενη ημέρα, εάν όμως η προηγούμενη ημέρα συμπέσει με Σάββατο ή Κυριακή, ο εορτασμός γίνεται ενδοσχολικά την Παρασκευή, για τις δε υπόλοιπες γιορτές, που δεν φέρουν αστερίσκο, αν η ημέρα που πρέπει να τιμηθούν συμπέσει με Σάββατο ή Κυριακή, ο εορτασμός γίνεται ενδοσχολικά την προηγούμενη Παρασκευή. |
|  |  |
|  |  (2) Οι εθνικές γιορτές γίνονται σε εργάσιμο χρόνο και σε αυτές μπορεί να προσκαλούνται και οι γονείς. |
|  |  |
|  |  (3) Εκτός από τις γιορτές που αναφέρονται στην παράγραφο (1), πραγματοποιούνται η εορτή των Χριστουγέννων και η γιορτή για τη λήξη των μαθημάτων, οι συγκεκριμένες γιορτές γίνονται και για τους γονείς σε μη εργάσιμο χρόνο, κατά προτίμηση στους σχολικούς χώρους, νοουμένου ότι υπάρχουν οι κατάλληλες εγκαταστάσεις, στις δε εκδηλώσεις μετέχουν όλοι οι δάσκαλοι του σχολείου. |
|  |  |
|  |  (4) Η διάρκεια των γιορτών που πραγματοποιούνται στην παρουσία κοινού σε μη εργάσιμο χρόνο δεν πρέπει να υπερβαίνει συνολικά τη μία ώρα, στη διάρκεια της οποίας πρέπει να περιλαμβάνονται οι χαιρετισμοί, το καλλιτεχνικό μέρος της εκδήλωσης, οι βραβεύσεις μαθητών, η απονομή δώρων, αναμνηστικών κ.λπ. |
|  |  |
|  |  (5) Όλες οι γιορτές ή εκδηλώσεις γίνονται, για να διευρυνθεί το γνωσιολογικό υπόβαθρο των μαθητών μέσα από την παρουσίαση ιστορικών, θρησκευτικών, περιβαλλοντικών και άλλων θεμάτων ή γεγονότων, να καλλιεργηθούν ορθές στάσεις, συνεργασίας, αλληλοβοήθειας, αλληλοεκτίμησης, αυτοπεποίθησης, και να αναπτυχθούν δεξιότητες, μουσικές, χορευτικές, γυμναστικές κ.ά., γι’ αυτό πρέπει να είναι λιτές, να απαιτούν ελάχιστα έως καθόλου έξοδα από τους γονείς, να είναι σύντομες, να μην απαιτούν πολλή προετοιμασία, να έχουν ποιοτικό περιεχόμενο, να είναι ανάλογες με την ηλικία των μαθητών και σχετικές με θέματα που συνάδουν με τους στόχους του σχολείου και την πολιτιστική μας κληρονομιά: |
|  |  |
|  |  Νοείται ότι, στις περιπτώσεις μαθητών με αναπηρία διασφαλίζεται η συμμετοχή τους στις γιορτές με τους υπόλοιπους μαθητές του τμήματός τους. |
|  |  |
|  |  (6) Άλλες εκδηλώσεις που προάγουν τους σκοπούς του σχολείου ή συνάδουν με αυτούς μπορεί να οργανώνονται σε μη εργάσιμο χρόνο ή σε εργάσιμο χρόνο, κατά την κρίση του διδασκαλικού συλλόγου σε συνεργασία με το Κεντρικό Μαθητικό Συμβούλιο: |
|  |  |
|  |  Νοείται ότι, στις περιπτώσεις εκδηλώσεων σε μη εργάσιμο χρόνο, προηγείται συνεννόηση με τον οικείο Σύνδεσμο Γονέων. |
|  |  |
| Συμμετοχή του σχολείου σε εκδηλώσεις σε μη εργάσιμο χρόνο. | 29. Η συμμετοχή των σχολείων σε εκδηλώσεις σε μη εργάσιμο χρόνο αποτελεί αρμοδιότητα του διδασκαλικού συλλόγου, αφού προηγηθεί συνεννόηση με τον Σύνδεσμο Γονέων: |
|  |  |
|  |  Νοείται ότι, για τη συμμετοχή σχολείου σε τέτοια εκδήλωση, δεν απαιτείται έγκριση του Υπουργείου. |
|  |  |
| Εκπαιδευτικές εκδρομές ήεπισκέψεις. | 30.-(1) Εκπαιδευτική εκδρομή ή επίσκεψη είναι η ομαδική μετάβαση μαθητών ενός σχολείου ή ενός ή περισσότερων τμημάτων, για εκπαιδευτικούς ή και ψυχαγωγικούς σκοπούς, σε χώρους εκτός σχολείου. |
|  |  |
|  |  (2) Οι εκπαιδευτικές εκδρομές ή επισκέψεις οργανώνονται από το σχολείο και βρίσκονται υπό την ευθύνη του διευθυντή. |
|  |  |
|  |  (3) Οι εκπαιδευτικές εκδρομές ή επισκέψεις αποτελούν αναπόσπαστο μέρος της εκπαίδευσης και αναγκαίο συμπλήρωμα της αγωγής των μαθητών, σκοπό δε έχουν να δοθεί στους μαθητές η ευκαιρία να γνωρίσουν το φυσικό, πολιτιστικό και κοινωνικό περιβάλλον του τόπου τους, να επικοινωνήσουν μεταξύ τους ως ομάδα και να εργαστούν ομαδικά στην εκτέλεση κοινωφελών και εκπαιδευτικών δραστηριοτήτων. |
|  |  |
|  |  (4) Κατά την πραγματοποίηση των εκπαιδευτικών εκδρομών ή επισκέψεων αποφεύγεται η μαζική μετακίνηση και συγκέντρωση μαθητών στους ίδιους χώρους, για λόγους ασφάλειας, καλύτερης οργάνωσης και ωφελιμότητας, και εξασφαλίζεται η επικοινωνία μεταξύ των μαθητών και δασκάλων και η γνωριμία με το περιβάλλον. |
|  |  |
|  |  (5) Δεν επιτρέπεται η μεταφορά και η χρήση κινητών τηλεφώνων, ηλεκτρονικών παιχνιδιών ούτε ηλεκτρονικών υπολογιστών ούτε υπολογιστών ή άλλων συσκευών με οθόνη αφής κατά τη διάρκεια των εκπαιδευτικών εκδρομών ή επισκέψεων, θέτοντας ως απώτερο στόχο την κοινωνικοποίηση των μαθητών και τη μεγιστοποίηση του οφέλους από την πραγματοποίησή τους, εκτός εάν αυτά αποτελούν συστατικό μέρος του σκοπού για τον οποίο πραγματοποιείται η εκπαιδευτική εκδρομή ή επίσκεψη: |
|  |  |
|  |  Νοείται ότι, όσον αφορά τα παιδιά με ειδικές ανάγκες, επιτρέπεται η μεταφορά ηλεκτρονικών συσκευών, εάν και εφόσον κριθεί ως απαραίτητο μέσο για τη λειτουργικότητά τους. |
|  |  |
|  |  (6) Ο διδασκαλικός σύλλογος κάθε σχολείου, σε συνεργασία με το Κεντρικό Μαθητικό Συμβούλιο, καταρτίζει ετήσιο προγραμματισμό εκπαιδευτικών εκδρομών ή επισκέψεων για όλες τις τάξεις με τέτοιο τρόπο, ώστε να υπάρχει λειτουργική ένταξή τους στους στόχους του σχολείου, για τις δε εκπαιδευτικές εκδρομές ή επισκέψεις λαμβάνονται υπόψη οι οικονομικές δυνατότητες των μαθητών στο σύνολό τους. |
|  |  |
|  |  (7) H ημερομηνία πραγματοποίησης κάθε εκπαιδευτικής εκδρομής ή επίσκεψης γνωστοποιείται στον οικείο Επιθεωρητή όσο το δυνατόν νωρίτερα, για τις δε εκπαιδευτικές εκδρομές ή επισκέψεις ενημερώνονται εκ των προτέρων οι γονείς των μαθητών. |
|  |  |
|  |  (8) O διευθυντής, σε συνεργασία με τον διδασκαλικό σύλλογο, ως υπεύθυνος της εκπαιδευτικής εκδρομής ή επίσκεψης, μεριμνά για τα ακόλουθα: |

|  |  |
| --- | --- |
|  |  |
|  | (α) | Την επιλογή του χώρου, λαμβάνοντας υπόψη τη σωματική αντοχή των μαθητών σε σχέση με την απόσταση από το σχολείο, την ασφάλεια των μαθητών και την προσβασιμότητα σε αυτόν από όλους τους μαθητές· |
|  |  |  |
|  | (β) | την εξασφάλιση μεταφορικών μέσων, τα οποία πρέπει οπωσδήποτε να πληρούν τους απαραίτητους κανονισμούς ασφάλειας, σύμφωνα με τις εκάστοτε οδηγίες του Διευθυντή Δημοτικής Εκπαίδευσης: |
|  |  |  |
|  |  |  Νοείται ότι, στις περιπτώσεις μαθητών με κινητικά προβλήματα, εξασφαλίζονται κατάλληλα και ασφαλή για τη μεταφορά των μαθητών αυτών οχήματα: |
|  |  |  |
|  |  |  Νοείται περαιτέρω ότι, στις περιπτώσεις μαθητών με κινητικά προβλήματα, οι μαθητές διακινούνται με συμμαθητές τους· |
|  |  |  |
|  | (γ) | τον καθορισμό και την είσπραξη του ποσού που απαιτείται για τη μεταφορά ή και για την είσοδο στον τόπο της εκπαιδευτικής εκδρομής ή επίσκεψης, καθώς και την εξόφληση των λογαριασμών· |
|  |  |  |
|  | (δ) | τη μεταφορά κουτιού πρώτων βοηθειών, πλήρως εξοπλισμένου· |
|  |  |  |
|  | (ε) | τη μεταφορά ονομαστικών καταλόγων των μαθητών και των τηλεφώνων επικοινωνίας των γονέων τους. |
|  |  |
|  |  (9) Ο διευθυντής μεριμνά για τον καθορισμό του αρχηγού της εκπαιδευτικής εκδρομής ή επίσκεψης, όταν ο ίδιος δεν συμμετέχει στην εκπαιδευτική εκδρομή ή επίσκεψη, και τον αριθμό των δασκάλων που συμμετέχουν, λαμβάνοντας υπόψη πως πρέπει να αντιστοιχεί τουλάχιστον ένας δάσκαλος σε κάθε τμήμα, σε περίπτωση παιδιού με ειδικές ανάγκες, μετέχει στην εκπαιδευτική εκδρομή ή επίσκεψη και ο σχολικός βοηθός/συνοδός του παιδιού, εάν κατά τη δεδομένη στιγμή, υπάρχει απόφαση για παροχή σχολικού βοηθού/συνοδού στο παιδί, σε περίπτωση δε νηπιαγωγείου, μετέχουν στην εκπαιδευτική εκδρομή ή επίσκεψη και οι σχολικοί βοηθοί. |
|  |  |
|  |  (10) Οι χώροι της εκπαιδευτικής εκδρομής ή επίσκεψης των μαθητών ελέγχονται από τους δασκάλους για επισήμανση τυχόν κινδύνων για τους μαθητές και λήψη των κατάλληλων μέτρων ασφαλείας. |
|  |  |
|  |  (11) O αρχηγός της εκπαιδευτικής εκδρομής ή επίσκεψης και οι συνοδοί δάσκαλοι είναι υπεύθυνοι για την ασφάλεια, την ευπρέπεια και τη συμπεριφορά των μαθητών, τη συνεπή εκτέλεση του προγράμματος και την ασφαλή μετάβασή τους από και προς το σχολείο. |
|  |  |
|  |  (12) Για τις εκπαιδευτικές εκδρομές ή επισκέψεις γίνεται η κατάλληλη ενημέρωση και προετοιμασία των μαθητών για μεγιστοποίηση της εκπαιδευτικής ωφέλειας και ασφάλειάς τους, καθώς και για την καλλιέργεια κουλτούρας σεβασμού των χώρων εκδρομών ή επισκέψεων.  |
|  |  |
|  |  (13) Οι εκπαιδευτικές εκδρομές ή επισκέψεις γίνονται κατά τον χρόνο εργασίας του σχολείου, έπειτα δε από απόφαση του διδασκαλικού συλλόγου μπορεί να παραταθεί η ώρα επιστροφής στο σχολείο πέραν του κανονικού ωραρίου, νοουμένου ότι- |
|  |  |
|  | (α) | ο διευθυντής θα εξασφαλίσει την έγκριση του οικείου Επιθεωρητή, αιτιολογώντας τους λόγους παράτασης της ώρας επιστροφής, |
|  |  |  |
|  | (β) | ο διευθυντής θα ενημερώσει έγκαιρα και γραπτώς τους γονείς των μαθητών για την ώρα επιστροφής στο σχολείο. |
|  |  |
|  |  (14) Όπου είναι δυνατόν, αξιοποιούνται ξεναγοί που ανήκουν σε οργανώσεις ειδικού ενδιαφέροντος, π.χ. ο Σύνδεσμος Ξεναγών Κύπρου, ή οι τοπικοί παράγοντες, οι οποίοι θα εμπλουτίσουν την εκπαιδευτική εκδρομή ή επίσκεψη. |
|  |  |
|  |  (15) Έπειτα από απόφαση του διδασκαλικού συλλόγου, τα σχολεία μπορεί να συμμετέχουν σε διάφορα εγκεκριμένα εκπαιδευτικά ή περιβαλλοντικά προγράμματα, για τα οποία υπάρχει ανάγκη διανυκτέρευσης των μαθητών, νοουμένου ότι θα έχει εξασφαλιστεί η γραπτή συγκατάθεση των γονέων τους, για τις εκπαιδευτικές δε αυτές εκδρομές λαμβάνεται ιδιαίτερη μέριμνα, ώστε να γίνεται έγκαιρη προετοιμασία. |
|  |  |
|  |  (16) H οργάνωση εκδρομών στο εξωτερικό εγκρίνεται μόνο από το Υπουργείο, για τις εκδρομές δε αυτές λαμβάνεται ιδιαίτερη μέριμνα, ώστε να γίνεται έγκαιρη προετοιμασία, σύμφωνα με οδηγίες που δίνονται από τον Διευθυντή Δημοτικής Εκπαίδευσης. |
|  |  |
|  |  (17) Στη διάρκεια των εκπαιδευτικών εκδρομών ή επισκέψεων, ο διευθυντής, οι δάσκαλοι, οι σχολικοί βοηθοί και οι σχολικοί βοηθοί/συνοδοί που συνοδεύουν τους μαθητές βρίσκονται σε υπηρεσία. |
|  |  |
|  |  (18) Σε περίπτωση που απαιτείται μετάβαση εκτός σχολείου για μικρό αριθμό μαθητών, διασφαλίζεται η χρήση δημόσιου μέσου μεταφοράς, π.χ. ταξί. |
|  |  |
| Καλλιτεχνικές παραστάσεις. | 31.-(1) Ο διδασκαλικός σύλλογος κάθε σχολείου, σε συνεργασία με το Κεντρικό Μαθητικό Συμβούλιο, επιλέγει την παρακολούθηση καλλιτεχνικών παραστάσεων, μουσικών, θεατρικών, κινηματογραφικών κ.α., σε χώρο εκτός του σχολείου, κατά τον χρόνο της λειτουργίας του, μέχρι τρεις (3) φορές ανά σχολικό έτος. |
|  |  |
|  |  (2) Το περιεχόμενο μίας τέτοιας παράστασης πρέπει να τυγχάνει της έγκρισης του Διευθυντή Δημοτικής Εκπαίδευσης. |
|  |  |
|  |  (3) Η μία από τις τρεις (3) παραστάσεις που θα παρακολουθήσει το σχολείο πρέπει να είναι η κινηματογραφική ή θεατρική παράσταση που διοργανώνει η Ομοσπονδία Συνδέσμων Γονέων της κάθε επαρχίας και η οποία πρέπει απαραίτητα να είναι εγκεκριμένη από επιτροπή στην οποία συμμετέχει η επιτροπή θεαμάτων του οικείου Επαρχιακού Γραφείου Παιδείας και εκπρόσωπος της Ομοσπονδίας Συνδέσμων Γονέων της επαρχίας. |
|  |  |
|  |  (4) Οι δάσκαλοι είναι υπεύθυνοι για την κατάλληλη προετοιμασία των μαθητών, με στόχο την ανάπτυξη δεξιοτήτων παρακολούθησης καλλιτεχνικών παραστάσεων και την καλλιέργεια της κουλτούρας σωστού θεατή και ακροατή. |
|  |  |
|  |  (5) Για θέματα τρόπου μετάβασης, είσπραξης χρηματικού ποσού, ασφάλειας, ευπρέπειας των μαθητών και μεγιστοποίησης της εκπαιδευτικής ωφέλειας ισχύουν αντίστοιχα οι πρόνοιες του Κανονισμού 30. |
|  |  |
| Εκπαιδευτικά προγράμματα. | 32.-(1) Ο διευθυντής του σχολείου, με απόφαση του διδασκαλικού συλλόγου, μπορεί να οργανώσει συμμετοχή των μαθητών σε εκπαιδευτικά προγράμματα τα οποία συνάδουν με τους στόχους και τις επιδιώξεις του σχολείου, για τη δε συμμετοχή σε εκπαιδευτικά προγράμματα λαμβάνονται υπόψη οι οικονομικές δυνατότητες των μαθητών στο σύνολό τους. |
|  |  |
|  |  (2) Τα εκπαιδευτικά προγράμματα που επιλέγονται από τον διδασκαλικό σύλλογο πρέπει να είναι, απαραίτητα, εγκεκριμένα από τον Διευθυντή Δημοτικής Εκπαίδευσης. |
|  |  |
| Συμμετοχή σε ευρωπαϊκά προγράμματα. | 33.-(1) Το Υπουργείο ενθαρρύνει τη συμμετοχή των σχολείων σε διάφορα ευρωπαϊκά προγράμματα, από τα οποία αποκομίζονται πολύτιμες εμπειρίες και γνώσεις προς όφελος των μαθητών και των δασκάλων, ενισχύοντας ταυτόχρονα την ευρωπαϊκή διάσταση της εκπαίδευσης. |
|  |  |
|  |  (2) Για τη συμμετοχή των σχολείων σε ευρωπαϊκά προγράμματα δεν απαιτείται έγκριση από το Υπουργείο.  |
|  |  |
|  |  (3) Για συμμετοχή δασκάλων σε διακρατικές κινητικότητες, πρέπει να εξασφαλιστεί έγκαιρα η σχετική άδεια απουσίας, σύμφωνα με τις προβλεπόμενες διαδικασίες, για τη συμμετοχή δε μαθητών σε ταξίδια στο εξωτερικό, στο πλαίσιο ευρωπαϊκών προγραμμάτων, ισχύουν οι πρόνοιες της παραγράφου (16) του Κανονισμού 30. |
|  |  |
| Συνεργασία με φορείς. | 34. Ο διευθυντής του σχολείου πρέπει να ενημερώνει και να εξασφαλίζει την έγκριση του οικείου Επαρχιακού Γραφείου Παιδείας πριν από τη συνεργασία με οποιονδήποτε φορέα, εκτός αν ο φορέας έχει ήδη εξασφαλίσει έγκριση από το Υπουργείο. |
|  |  |
| Σύνθεση, λειτουργία, αρμοδιότητες διδασκαλικού συλλόγου. | 35.-(1) Οι δάσκαλοι κάθε σχολείου απαρτίζουν τον διδασκαλικό σύλλογο του σχολείου. |
|  |  |
|  |  (2) O διδασκαλικός σύλλογος αποτελεί το ανώτατο σώμα μέσα στο σχολείο και έχει την ευθύνη για την υλοποίηση των εκπαιδευτικών στόχων, όπως καθορίζονται από την πολιτεία και τις εκπαιδευτικές αρχές. |
|  |  |
|  |  (3) O διδασκαλικός σύλλογος συνεδριάζει τακτικά, μία φορά την εβδομάδα, και έκτακτα, όποτε το ζητήσει ο διευθυντής ή με έγγραφό τους, στο οποίο αναφέρεται το θέμα και ο εισηγητής, η πλειοψηφία των μελών του συλλόγου, οι δε συνεδριάσεις του διδασκαλικού συλλόγου γίνονται κατά τρόπο και χρόνο ώστε να μη χάνεται διδακτικός χρόνος για τους μαθητές. |
|  |  |
|  |  (4) Των συνεδριάσεων του διδασκαλικού συλλόγου προεδρεύει ο διευθυντής ή, όταν αυτός κωλύεται, ο αρχαιότερος στη θέση βοηθός διευθυντής και, σε περίπτωση που οι βοηθοί διευθυντές έχουν τα ίδια χρόνια υπηρεσίας στη θέση βοηθού διευθυντή, αναλαμβάνει ο αρχαιότερος στη συνολική υπηρεσία και στη συνέχεια ο μεγαλύτερος σε ηλικία, σε περίπτωση δε απουσίας όλων των βοηθών διευθυντών προεδρεύει ο δάσκαλος που θα οριστεί από τον διευθυντή ως εκπρόσωπός του, ο δε διδασκαλικός σύλλογος ορίζει τον γραμματέα του ή αποφασίζει την εκ περιτροπής τήρηση των πρακτικών. |
|  |  |
|  |  (5) Τα θέματα της ημερήσιας διάταξης καθορίζονται από τον διευθυντή αφού λάβει υπόψη του εισηγήσεις των δασκάλων και του Κεντρικού Μαθητικού Συμβουλίου και γνωστοποιούνται στα μέλη μία τουλάχιστον ημέρα πριν από την ημέρα της συνεδρίασης, πριν από την έναρξη δε της συζήτησης στις τακτικές συνεδριάσεις μπορεί να εγγραφεί στην ημερήσια διάταξη νέο θέμα, εφόσον το ζητήσει οποιοδήποτε μέλος. |
|  |  |
|  |  (6) Για να είναι έγκυρη οποιαδήποτε απόφαση του διδασκαλικού συλλόγου, απαιτείται απλή πλειοψηφία των παρόντων μελών, σε περίπτωση δε ισοψηφίας υπερισχύει η άποψη με την οποία τάσσεται ο πρόεδρος, η ψηφοφορία είναι φανερή, μυστική δε ψηφοφορία αποφασίζεται από την πλειοψηφία των παρόντων μελών του συλλόγου. |
|  |  |
|  |  (7) Τα πρακτικά κοινοποιούνται πριν από και επικυρώνονται κατά την έναρξη της επόμενης συνεδρίας του συλλόγου και υπογράφονται από τον πρόεδρο και τον γραμματέα, πρακτικά δε που σχετίζονται με θέματα που κατά την κρίση της πλειοψηφίας πρέπει να γνωρίζει ο οικείος Επιθεωρητής αποστέλλονται στο οικείο Επαρχιακό Γραφείο Παιδείας: |
|  |  |
|  |  Νοείται ότι, ο φάκελος των πρακτικών των συνεδριών είναι ανά πάσα στιγμή στη διάθεση του οικείου Επιθεωρητή. |
|  |  |
|  |  (8) O διδασκαλικός σύλλογος- |
|  |  |
|  | (α) | συζητεί εκπαιδευτικά και οργανωτικά θέματα που έχουν σχέση με την προαγωγή του σχολικού έργου,  |
|  |  |  |
|  | (β) | λαμβανομένης υπόψη της διαδικασίας που προβλέπεται στις παραγράφους (1) έως (7)-  |
|  |  |  |
|  |  | (i) | αποφασίζει για τις σχολικές γιορτές που θα εορταστούν ή τιμηθούν ενδοτμηματικά, σύμφωνα με την παράγραφο (1) του Κανονισμού 28, |
|  |  | (ii) | καταρτίζει πρόγραμμα για τις εκπαιδευτικές εκδρομές ή επισκέψεις, καλλιτεχνικές παραστάσεις και εκκλησιασμούς του σχολικού έτους, |
|  |  | (iii) | αποφασίζει για την πραγματοποίηση άλλων εκδηλώσεων που προβλέπονται από την παράγραφο (6) του Κανονισμού 28, |
|  |  |  |
|  | (γ) | αποφασίζει για την τακτική ενημέρωση των γονέων, σε μόνιμη και σταθερή βάση, σχετικά με τη φοίτηση, την επίδοση και τη συμπεριφορά των μαθητών, |
|  |  |  |
|  | (δ) | εφαρμόζει τις πρόνοιες του Κανονισμού 22 αναφορικά με την ομαλή λειτουργία των σχολείων και τα παιδαγωγικά μέτρα ανάπτυξης κοινωνικής συμπεριφοράς, |
|  |  |  |
|  | (ε) | μπορεί να πραγματοποιεί, ύστερα από απόφασή του, κοινές συνεδρίες με διδασκαλικούς συλλόγους άλλων σχολείων ή τον Σύνδεσμο Γονέων του σχολείου ή άλλους φορείς. |
|  |  |
| Καθήκοντα και ευθύνες διευθυντή. | 36. Τηρουμένων των διατάξεων των οικείων σχεδίων υπηρεσίας, ο διευθυντής- |
|  |  |
|  | (α) | έχει τη γενική ευθύνη για την ομαλή και αποτελεσματική λειτουργία του σχολείου που διευθύνει, |
|  |  |  |
|  | (β) | στο έργο του βοηθείται από τον/τους βοηθό/ούς διευθυντή/ές και τους υπόλοιπους δασκάλους του σχολείου, |
|  |  |  |
|  | (γ) | ενισχύει με εισηγήσεις και ενέργειές του τις προσπάθειες των δασκάλων και του ευρύτερου κοινού, ώστε να εξασφαλίζονται σε κάθε μαθητή οι μεγαλύτερες δυνατότητες για τη φυσική, πνευματική, κοινωνική και ηθική εκπαίδευσή του, |
|  |  |  |
|  | (δ) | παρακολουθεί την πρόοδο της επιστήμης του και ενημερώνεται για τις νεότερες μεθόδους, που θα καταστήσουν το έργο του πιο αποτελεσματικό, |
|  |  |  |
|  | (ε) | φροντίζει, ώστε να αναπτυχθεί ανάμεσα στο προσωπικό του σχολείου πνεύμα συναδέλφωσης, αλληλοσεβασμού και αρμονικής συνεργασίας, |
|  |  |  |
|  | (στ) | έχει την ευθύνη για την εφαρμογή των παρόντων Κανονισμών και της σχετικής νομοθεσίας από τους δασκάλους και το υπόλοιπο προσωπικό του σχολείου, ανακοινώνει στο προσωπικό του σχολείου τις εκάστοτε ισχύουσες εκπαιδευτικές νομοθετικές και εσωτερικές οδηγίες και διατάξεις και αποφάσεις των προϊστάμενων αρχών και κοινοποιεί, ιδιαίτερα, στους ενδιαφερομένους τα αναφερόμενα σε αυτούς έγγραφα, |
|  |  |  |
|  | (ζ) | ενημερώνει τον οικείο Επιθεωρητή έγκαιρα για τις ανάγκες του σχολείου και τα προβλήματα που παρουσιάζονται στη λειτουργία του, |
|  |  |  |
|  | (η) | έχει την ευθύνη για την εφαρμογή του εγκεκριμένου Αναλυτικού Προγράμματος, |
|  |  |  |
|  | (θ) | σε συνεργασία με τους δασκάλους του σχολείου, κατανέμει τις τάξεις και τα διάφορα μαθήματα, με τρόπο που να εξυπηρετούνται τα συμφέροντα των μαθητών και του σχολείου γενικά και να ικανοποιούνται οι κλίσεις και τα ενδιαφέροντα, κατά το δυνατόν, των δασκάλων, και καταρτίζει το Ωρολόγιο Πρόγραμμα του σχολείου, |
|  |  |  |
|  | (ι) | αναλαμβάνει διδακτικά καθήκοντα στα πλαίσια του Αναλυτικού και Ωρολογίου Προγράμματος, |
|  |  |  |
|  | (ια) | μεριμνά για την εξασφάλιση ευκαιριών στο προσωπικό του σχολείου για την επαγγελματική μάθηση, ενημέρωση και επιμόρφωσή του, |
|  |  |  |
|  | (ιβ) | παρακολουθεί τον προγραμματισμό εργασίας των δασκάλων, |
|  |  |  |
|  | (ιγ) | επισκέπτεται τις τάξεις με σκοπό την καθοδήγηση, τον συντονισμό, τον έλεγχο και την αξιολόγηση του δασκάλου και του εκπαιδευτικού έργου, της προόδου των μαθητών και της συμμόρφωσής τους στους σχολικούς κανονισμούς, οι δε επισκέψεις γίνονται σε συνεννόηση με τον δάσκαλο, |
|  |  |  |
|  | (ιδ) | αναθέτει, σε συνεργασία με τον διδασκαλικό σύλλογο, υπευθυνότητες στους δασκάλους, |
|  |  |  |
|  | (ιε) | έχει την ευθύνη για τη διεξαγωγή των σχολικών εκδηλώσεων και εορτασμών και των εκπαιδευτικών εκδρομών ή επισκέψεων, |
|  |  |  |
|  | (ιστ) | συγκαλεί τις συνεδρίες του διδασκαλικού συλλόγου, |
|  |  |  |
|  | (ιζ) | παρακολουθεί την οργάνωση πνευματικών και αθλητικών δραστηριοτήτων του σχολείου και συνεργάζεται με το Κεντρικό Μαθητικό Συμβούλιο για την προώθηση των σκοπών του, |
|  |  |  |
|  | (ιη) | (i) | φροντίζει για την εξασφάλιση πειθαρχίας και ευπρεπούς συμπεριφοράς, σύμφωνα με τις πρόνοιες του Κανονισμού 22, |
|  |  |  | (ii) | φροντίζει, ώστε οι μαθητές να φορούν καθημερινά την εγκεκριμένη, σύμφωνα και με τις πρόνοιες του Κανονισμού 20, μαθητική ενδυμασία και φροντίζει για την εξασφάλιση ευπρεπούς εμφάνισης των μαθητών, κατά την έναρξη δε κάθε σχολικού έτους και μόλις συσταθεί ο Σύνδεσμος Γονέων και το Κεντρικό Μαθητικό Συμβούλιο, σε συνεργασία με τον διδασκαλικό σύλλογο, τον οικείο Σύνδεσμο Γονέων και το Κεντρικό Μαθητικό Συμβούλιο, καθορίζεται η έννοια της ευπρεπούς εμφάνισης και ενημερώνονται σχετικά οι δάσκαλοι, οι γονείς και οι μαθητές: |
|  |  |  |  |  Νοείται ότι, μέχρι τον καθορισμό της έννοιας της ευπρεπούς εμφάνισης, ισχύει η έννοια που δόθηκε κατά το προηγούμενο σχολικό έτος, |

|  |  |
| --- | --- |
|  |  |
|  | (ιθ) | διενεργεί, σύμφωνα με τις οικείες διατάξεις, τις εγγραφές ή και μετεγγραφές των μαθητών, ως μέλος δε της Επιτροπής Επιλογής μαθητών ηλικίας μικρότερης από την ηλικία υποχρεωτικής εκπαίδευσης εφαρμόζει τις διαδικασίες και τα κριτήρια που με εγκυκλίους οδηγίες ορίζονται από τον Διευθυντή Δημοτικής Εκπαίδευσης, |
|  |  |  |
|  | (κ) | υποβάλλει στο Υπουργείο, μόλις συμπληρωθούν οι εγγραφές των μαθητών, κατάσταση στην οποία φαίνεται ο προβλεπόμενος συνολικός αριθμός των μαθητών και ο προβλεπόμενος αριθμός των τμημάτων, καθώς και οποιαδήποτε άλλα στοιχεία τού ζητηθούν εντός των χρονοδιαγραμμάτων που καθορίζονται από τον Διευθυντή Δημοτικής Εκπαίδευσης, |
|  |  |  |
|  | (κα) | αποστέλλει στο οικείο Επαρχιακό Γραφείο Παιδείας κατάλογο των δασκάλων του σχολείου που ανέλαβαν καθήκοντα την πρώτη ημέρα του σχολικού έτους, καθώς και συμπληρωματικό κατάλογο για όσους αναλάβουν καθήκοντα αργότερα, |
|  |  |
|  |  | (κβ) | (i) | συνεργάζεται με τη Σχολιατρική Υπηρεσία ή με άλλη αρμόδια υπηρεσία για θέματα που αφορούν στην υγεία των μαθητών και την υγιεινή του σχολικού χώρου και προωθεί τις απαραίτητες διαδικασίες για την επίλυση όποιων προβλημάτων διαπιστώνονται, |
|  |  |  | (ii) | φροντίζει, ώστε να επικρατούν στο σχολείο συνθήκες επαρκούς ασφάλειας και προστασίας των μαθητών κατά τη διάρκεια της λειτουργίας του, προωθώντας τις απαραίτητες διαδικασίες για επίλυση των όποιων προβλημάτων παρουσιάζονται, |
|  |  |
|  | (κγ) | σε συνεργασία με το Γραφείο Πολιτικής Άμυνας, Ασφάλειας και Υγείας του Υπουργείου, καταρτίζει σχέδιο πολιτικής άμυνας και λαμβάνει τα αναγκαία μέτρα για την υλοποίησή του, οργανώνοντας προαιρετικές και υποχρεωτικές ασκήσεις σεισμού, πυρκαγιάς, μεμονωμένου εχθρικού επεισοδίου, διαφυγής, κάλυψης, πρώτων βοηθειών και οτιδήποτε άλλο κρίνει το Γραφείο Πολιτικής Άμυνας, Ασφάλειας και Υγείας ότι είναι απαραίτητο για την υλοποίηση του σχεδίου πολιτικής άμυνας, |
|  |  |  |
|  | (κδ) | μεριμνά για την παρακολούθηση της φοίτησης των μαθητών και την εφαρμογή των σχετικών διαδικασιών στις περιπτώσεις απουσιών, όπως προνοείται στον Κανονισμό 18, |
|  |  |  |
|  | (κε) | απαλλάσσει μαθητή, που δεν είναι χριστιανός ορθόδοξος, ύστερα από γραπτή αίτηση των γονέων του, από την υποχρεωτική παρακολούθηση του μαθήματος των θρησκευτικών, όπως προνοείται στον Κανονισμό 25, |
|  |  |  |
|  | (κστ) | εγκρίνει τη συστηματική αποχώρηση μαθητή πριν από τη λήξη των μαθημάτων ή τη μη έγκαιρη προσέλευσή του το πρωί στο σχολείο για υποβολή σε θεραπεία ή λήψη θεραπείας, λόγω προβλημάτων υγείας, ύστερα από γραπτή αίτηση των γονέων του, |
|  |  |  |
|  | (κζ) | μεριμνά, ώστε να είναι πλήρως και με κάθε ακρίβεια ενημερωμένα τα επίσημα βιβλία και οι ατομικοί φάκελοι των μαθητών με τα σχετικά στοιχεία, |
|  |  |  |
|  | (κη) | έχει την ευθύνη διαφύλαξης της εμπιστευτικότητας των κωδικών πρόσβασης που παραχωρούνται από το Υπουργείο, |
|  |  |  |
|  | (κθ) | ενημερώνεται για τις εγκυκλίους του Υπουργείου και ανταποκρίνεται πλήρως στις οδηγίες που αποστέλλονται είτε από το Γραφείο του Διευθυντή Δημοτικής Εκπαίδευσης είτε από τα οικεία Επαρχιακά Γραφεία Παιδείας, |
|  |  |  |
|  | (λ) | διεξάγει την αλληλογραφία του σχολείου ως ακολούθως: |
|  |  |  |
|  |  | (i) | Σε περίπτωση που επικοινωνεί με το Υπουργείο, ακολουθεί την ενδεδειγμένη διαδικασία και εξαντλεί την ιεραρχία, οι δε επιστολές που αποστέλλονται στον Διευθυντή Δημοτικής Εκπαίδευσης διαβιβάζονται μέσω των οικείων Επιθεωρητών και Πρώτων Λειτουργών Εκπαίδευσης, οι οποίοι και διατυπώνουν γραπτώς σχετικές παρατηρήσεις ή/και σχόλιά τους· |
|  |  | (ii) | σε περίπτωση που η αλληλογραφία αφορά στην πολιτική του Υπουργείου, κοινοποιείται και στον οικείο Επιθεωρητή· |
|  |  | (iii) | ενημερώνει τους βοηθούς διευθυντές για την αλληλογραφία του σχολείου, |
|  |  |  |
|  | (λα) | μεριμνά για τον καθημερινό έλεγχο του επίσημου ηλεκτρονικού ταχυδρομείου του σχολείου, |
|  |  |  |
|  | (λβ) | έχει την ευθύνη για όλα τα έντυπα ή έγγραφα που εκδίδει το σχολείο και για το περιεχόμενο της ιστοσελίδας του σχολείου, εφόσον τηρείται, |
|  |  |  |
|  | (λγ) | φροντίζει για την τήρηση των κανονισμών που απαγορεύουν τις εξωτερικές παρεμβάσεις στη λειτουργία του σχολείου, |
|  |  |  |
|  | (λδ) | συνεργάζεται με το συμβούλιο του Συνδέσμου Γονέων και μπορεί να μετέχει στις συνεδρίες του, έπειτα από συνεννόηση με τον Σύνδεσμο Γονέων, για να παρουσιάσει προβλήματα ή θέματα του σχολείου που θεωρεί ότι πρέπει να τεθούν ενώπιον του συνδέσμου, ενεργεί δε ώστε να εξασφαλίζονται όλες οι απαραίτητες προϋποθέσεις για την αποτελεσματική συνεργασία μεταξύ του Συνδέσμου Γονέων και του σχολείου, |
|  |  |  |
|  | (λε) | ενημερώνει όλους τους γονείς, από την αρχή του σχολικού έτους, για τους παρόντες Κανονισμούς, για τον Κώδικα, για τις απουσίες των μαθητών, για την υποχρεωτική φοίτηση, για τις ενισχύσεις κοινωνικής ή θετικής συμπεριφοράς αλλά και για τα παιδαγωγικά μέτρα ή συνέπειες που ενδεχομένως θα έχουν τα παιδιά τους σε περίπτωση αντικοινωνικής ή αρνητικής συμπεριφοράς και γενικά για όλα τα θέματα που απαιτείται να γνωρίζουν οι γονείς, ώστε να βοηθούν στο έργο του σχολείου, |
|  |  |  |
|  | (λστ) | έχει τακτική επαφή με τους γονείς, με σκοπό την ανάπτυξη πνεύματος συνεργασίας μεταξύ σχολείου και οικογένειας, ώστε να ασκείται κοινή εποικοδομητική προσπάθεια για την επίλυση των παρουσιαζόμενων προβλημάτων και την ανάπτυξη της προσωπικότητας του μαθητή, την ορθή γνωριμία του με τον κόσμο και την κοινωνικοποίησή του, |
|  |  |  |
|  | (λζ) | εκπροσωπεί το σχολείο στις σχέσεις του με την πολιτεία, το Υπουργείο, τη Σχολική Εφορεία, τον Σύνδεσμο Γονέων, άλλα εκπαιδευτικά ιδρύματα, την Εκκλησία και τους άλλους κοινωνικούς οργανισμούς και παράγοντες, σε όλες δε τις περιπτώσεις ενεργεί στα πλαίσια των οδηγιών του Διευθυντή Δημοτικής Εκπαίδευσης, |
|  |  |  |
|  | (λη) | συνεργάζεται με την Εκκλησία, τις πολιτικές, δημοτικές και αστυνομικές αρχές για θέματα που αφορούν στην ηθικοπνευματική ανάπτυξη των μαθητών και της κοινότητας, |
|  |  |  |
|  | (λθ) | δέχεται επισκέψεις στο σχολείο από εκπροσώπους κομμάτων, ξένων πρεσβειών, οργανισμών, υπηρεσιών και άλλων φορέων, νοουμένου ότι έχουν εξασφαλίσει έγκριση από την αρμόδια αρχή, σύμφωνα με τις εκάστοτε οδηγίες του Διευθυντή Δημοτικής Εκπαίδευσης και από μέλη της Βουλής των Αντιπροσώπων νοουμένου ότι ενημερωθεί εκ των προτέρων η αρμόδια αρχή, |
|  |  |  |
|  | (μ) | (i) | ειδικότερα δε, ο διευθυντής δημοτικού σχολείου ή νηπιαγωγείου- |
|  |  |  | (αα) | υποβάλλει έγκαιρα και δεόντως στη Σχολική Εφορεία κατάλογο με τις ανάγκες του δημοτικού σχολείου ή νηπιαγωγείου, για να συμπεριληφθούν στον προϋπολογισμό που καταρτίζεται για το επόμενο σχολικό έτος, |
|  |  |  | (ββ) | δέχεται τον έλεγχο της Σχολικής Εφορείας για τη σχολική περιουσία, |
|  |  |  | (γγ) | χειρίζεται το ταμείο διευθυντή με βάση τον περί Σχολικών Εφορειών Νόμο, καθώς και ποσά που του παραχωρούνται από τη Σχολική Εφορεία ή τον Σύνδεσμο Γονέων, για τα οποία υποβάλλει τις σχετικές αποδείξεις εξόδων, |
|  |  | (ii) | ο διευθυντής σχολείου ειδικής αγωγής και εκπαίδευσης υποβάλλει έγκαιρα στο Υπουργείο κατάλογο με τις ανάγκες του σχολείου, για να συμπεριληφθούν στον προϋπολογισμό που καταρτίζεται για το επόμενο σχολικό έτος, και χειρίζεται τα ποσά που του παραχωρούνται, για τα οποία υποβάλλει τις σχετικές αποδείξεις εξόδων, |
|  |  | (iii) | ο διευθυντής- |
|  |  |  | (αα) | ενημερώνει γραπτώς το οικείο Επαρχιακό Γραφείο Παιδείας, σε περίπτωση που βασικές ανάγκες λειτουργίας του σχολείου παραμένουν ανικανοποίητες, |
|  |  |  | (ββ) | υποβάλλει, κατά την καθορισθείσα από τον Διευθυντή Δημοτικής Εκπαίδευσης περίοδο, κατάλογο με τις ανάγκες του σε διδακτικά βιβλία, τετράδια, επίσημα έντυπα ή έγγραφα, διδακτικά μέσα και εξοπλισμό, που του προμηθεύει η αποθήκη του Υπουργείου, |
|  |  |  | (γγ) | έχει την ευθύνη για την προμήθεια των αναγκαίων, για τη διεξαγωγή των μαθημάτων, διδακτικών μέσων και υλικών και της απαραίτητης γραφικής ύλης, σύμφωνα με τις οδηγίες του Διευθυντή Δημοτικής Εκπαίδευσης και τα εγκεκριμένα κονδύλια, για τα οποία ενημερώνεται από την οικεία Σχολική Εφορεία, |
|  |  |  |
|  | (μα) | φροντίζει να διατηρούνται καθαρά, καλαίσθητα και σε καλή κατάσταση το σχολικό κτίριο και οι σχολικοί χώροι, σε συνεργασία δε με τη Σχολική Εφορεία φροντίζει να εξαλειφθεί από τους χώρους του σχολείου οτιδήποτε, π.χ. συνθήματα, σύμβολα, αφίσες, σχέδια κ.λπ., δεν σχετίζεται με τη σχολική εργασία, |
|  |  |  |
|  | (μβ) | (i) | φροντίζει, ώστε να εξασφαλίζεται η έγκριση των αρμόδιων αρχών ή υπηρεσιών για κάθε εργασία κτιριακής φύσεως, για την κατασκευή οργάνων αυλής ή επίπλων, έχει δε λόγο για οποιαδήποτε διαμόρφωση του φυσικού χώρου του σχολείου ή για οποιοδήποτε έργο επιτελείται σε αυτό, |
| Επίσημη Εφημερίδα,Παράρτημα Τρίτο (Ι):5.06.2009. |  | (ii) | υποβάλλει γραπτώς αιτήματα που αφορούν βελτιώσεις και συντηρήσεις που άπτονται της υγείας και ασφάλειας των μαθητών και του προσωπικού και της εύρυθμης λειτουργίας του σχολείου στην οικεία Σχολική Εφορεία, η δε Σχολική Εφορεία προωθεί το αίτημα αιτιολογημένο προς τις τεχνικές υπηρεσίες του Υπουργείου, με κοινοποίηση στον Διευθυντή Δημοτικής Εκπαίδευσης και στον οικείο Πρώτο Λειτουργό Εκπαίδευσης, ή επιλαμβάνεται του θέματος σύμφωνα με τον περί Σχολικών Εφορειών Νόμο και τους περί Σχολικών Εφορειών (Συντήρηση και Βελτίωση Σχολικών Κτιρίων και Άλλα Συναφή Θέματα) Κανονισμούς, |
|  |  | (iii) | είναι υπεύθυνος για τη σχολική περιουσία από την ημέρα που αναλαμβάνει τη διεύθυνση του σχολείου μέχρι την παράδοση των κλειδιών του σχολείου στον πρόεδρο της Σχολικής Εφορείας, |
|  |  | (iv) | για χρησιμοποίηση του σχολικού κτιρίου από άλλους, απαιτείται έγκριση του διευθυντή του σχολείου, του προέδρου της Σχολικής Εφορείας και του Υπουργείου, η δε χρησιμοποίηση του σχολικού κτηρίου από την Π.Ο.Ε.Δ., τον Σύνδεσμο Γονέων του σχολείου, την Ομοσπονδία Συνδέσμων Γονέων, την Παγκύπρια Συνομοσπονδία Ομοσπονδιών Συνδέσμων Γονέων Σχολείων Δημοτικής Εκπαίδευσης, την Παγκύπρια Συνομοσπονδία Ομοσπονδιών Συνδέσμων Γονέων και Κηδεμόνων Δημόσιων και Κοινοτικών Νηπιαγωγείων και/ή την Παγκύπρια Ομοσπονδία Συνδέσμων Γονέων Παιδιών με Ειδικές Ανάγκες γίνεται ύστερα από συνεννόηση με τον διευθυντή του σχολείου, |
|  |  |  |
|  | (μγ) | φροντίζει, ώστε τα σχολικά έπιπλα και σκεύη, τα διδακτικά βιβλία και μέσα, ο μηχανογραφικός εξοπλισμός και τα βιβλία των βιβλιοθηκών να καταγράφονται στα οικεία Βιβλία Περιουσίας ή Βιβλιοθήκης του σχολείου, ανάλογα, και να διατηρούνται σε καλή κατάσταση, |
|  |  |  |
|  | (μδ) | μεριμνά για την ασφαλή φύλαξη των διδακτικών βιβλίων ή μέσων που απαιτούνται για χρήση και κατά τα επόμενα σχολικά έτη, |
|  |  |  |
|  | (με) | με τη λήξη των μαθημάτων μεριμνά, ώστε να γίνεται έλεγχος και καταγραφή όλης της σχολικής περιουσίας, ο δε διευθυντής δημοτικού σχολείου και νηπιαγωγείου προβαίνει σε σχετική ενημέρωση της οικείας Σχολικής Εφορείας, |
|  |  |  |
|  | (μστ) | έχει την ευθύνη για την επίβλεψη των απουσιών των δασκάλων ως ακολούθως: |
|  |  |  |
| Επίσημη Εφημερίδα, Παράρτημα Τρίτο (Ι):17.12.199331.03.200626.02.201028.04.2016. |  | (i) | Χορηγεί στους δασκάλους του σχολείου του άδεια απουσίας σύμφωνα με τις πρόνοιες των περί Δημόσιας Εκπαιδευτικής Υπηρεσίας (Χορήγηση Αδειών) Κανονισμών, όταν δε για κάθε δάσκαλο συμπληρώνεται χρόνος άδειας μίας ημέρας, ενημερώνει γραπτώς τον οικείο Επιθεωρητή. |
|  |  | (ii) | προβαίνει σε διευθετήσεις για την ανάληψη των καθηκόντων του δασκάλου που απουσιάζει και για τον οποίο δεν έχει αποσταλεί αντικαταστάτης. |
|  |  | (iii) | ειδοποιεί, χωρίς καθυστέρηση, το οικείο Επαρχιακό Γραφείο Παιδείας για την απουσία μέλους του προσωπικού του και για την ανάγκη διορισμού αντικαταστάτη, |
|  |  |  |  |
| 60(I) του 200016(Ι) του 2005. | (μζ) | παρακολουθεί και μεριμνά για την ομαλή λειτουργία του σχολικού κυλικείου, σύμφωνα με τον περί Σχολικών Κυλικείων Νόμο και συνεργάζεται με την επιτροπή που προβλέπεται σε αυτόν: |
|  |  |  |
|  |  |  Νοείται ότι, η διαχείριση του κυλικείου, σε περίπτωση που δεν υπάρχει ενδιαφερόμενος κυλικειάρχης, μπορεί να αναληφθεί από τον διδασκαλικό σύλλογο ή τον Σύνδεσμο Γονέων, κατόπιν έγκρισης σχετικού αιτήματος από τη Σχολική Εφορεία, |
|  |  |  |
|  | (μη) | οργανώνει, επιβλέπει και ελέγχει την παροχή γεύματος στους μαθητές, στις περιπτώσεις που αυτό προσφέρεται διασφαλίζοντας υψηλά επίπεδα υγιεινής και καθαριότητας, για τη δε προσφορά οποιουδήποτε γεύματος σε μαθητές που χρήζουν βοηθείας μεριμνά, ώστε η διαδικασία να γίνεται με διακριτικότητα και σεβασμό στην αξιοπρέπεια του κάθε μαθητή, |
|  |  |  |
|  | (μθ) | (i) | ο διευθυντής δημοτικού σχολείου ή νηπιαγωγείου παραπέμπει στην οικεία Σχολική Εφορεία πρόσωπα, οργανωμένα σύνολα ή άλλους φορείς που προτίθενται να κάνουν, οικειοθελώς, κάποια δωρεά ή χορηγία ή εισφορά στο σχολείο, π.χ., βιβλία, ψηφιακούς δίσκους κ.λπ. ή/και χρήματα, η Σχολική Εφορεία στη συνέχεια, σύμφωνα με τις διατάξεις του περί Σχολικών Εφορειών Νόμου, εξασφαλίζει την έγκριση του Υπουργού, προτού αποδεχτεί οποιαδήποτε δωρεά ή εισφορά ή χορηγία ή κληροδότημα, στις περιπτώσεις δε που οι δωρεές αφορούν ηλεκτρικές μηχανές ή μηχανογραφικό εξοπλισμό η Σχολική Εφορεία υποβάλλει σχετικό αίτημα αποδοχής της δωρεάς στον Διευθυντή Δημοτικής Εκπαίδευσης, μαζί με τις απαραίτητες πληροφορίες, αναφορικά π.χ. με το αντικείμενο της δωρεάς, τον δωρητή, την αξία της δωρεάς, τις τεχνικές προδιαγραφές του εν λόγω εξοπλισμού κ.ά., |
|  |  | (ii) | ο διευθυντής σχολείου ειδικής αγωγής και εκπαίδευσης ζητά από τον Διευθυντή Δημοτικής Εκπαίδευσης έγκριση για δωρεές προς το σχολείο, |
|  |  |  |
|  | (ν) | ενημερώνει το βοηθητικό προσωπικό για τα καθήκοντά του και το επιβλέπει για την ορθή εκτέλεση των καθηκόντων αυτών, |
|  |  |  |
| 89(Ι) του 1996158(Ι) του 200125(Ι) του 200241(Ι) του 200399(Ι) του 200333(Ι) του 2011170(Ι) του 2015178(Ι) του 2015215(Ι) του 2020165(Ι) του 2023. | (να) | φροντίζει για την εφαρμογή των διατάξεων του περί Ασφάλειας και Υγείας στην Εργασία Νόμου, |
|  |  |  |
|  | (νβ) | φροντίζει για την εφαρμογή του Κανονισμού (ΕΕ) 2016/679,  |
|  |  |  |
|  | (νγ) | φροντίζει για την εφαρμογή του περί Αγωγής και Εκπαίδευσης Παιδιών με Ειδικές Ανάγκες Νόμου, |
|  |  |  |
|  | (νδ) | μεριμνά για την έγκαιρη σύσταση και ομαλή λειτουργία της Συμβουλευτικής Επιτροπής Σχολείου, σύμφωνα με τις διατάξεις του περί Σχολικών Εφορειών Νόμου, |
|  |  |  |
|  | (νε) | σε περίπτωση που ο διευθυντής απουσιάζει, αντικαθίσταται από τον αρχαιότερο στην υπηρεσία βοηθό διευθυντή ή, σε περίπτωση απουσίας όλων των βοηθών διευθυντών, από τον δάσκαλο που θα ορίσει ως εκπρόσωπό του, |
|  |  |  |
|  | (νστ) | σε περίπτωση που ο διευθυντής μετατεθεί, μετακινηθεί, αφυπηρετήσει ή απαλλαγεί με οποιονδήποτε τρόπο από τα καθήκοντά του, ενημερώνει τον διάδοχό του για βασικά ζητήματα, όπως το αρχείο του σχολείου, κωδικούς πρόσβασης σε διάφορες πλατφόρμες, εκκρεμότητες, προβλήματα, τρέχοντα ζητήματα κ.λπ., και παραδίδει υπογεγραμμένα από τον ίδιο τα Βιβλία Περιουσίας ή Βιβλιοθήκης του σχολείου. |
|  |  |
| Διευθυντική ομάδα. | 37. Η διευθυντική ομάδα-  |
|  |  |  |
|  | (α) | συνέρχεται τουλάχιστον μία φορά ανά εβδομάδα, υπό την προεδρία του διευθυντή, |
|  |  |  |
|  | (β) | καταρτίζει, υλοποιεί και αξιολογεί σχέδιο δράσης για τη βελτίωση του σχολείου, σε συνεργασία με τον διδασκαλικό σύλλογο, |
|  |  |  |
|  | (γ) | επιλαμβάνεται έκτακτων, γενικών και ειδικών προβλημάτων που αφορούν στην οργάνωση, διοίκηση, ομαλή και εύρυθμη λειτουργία του σχολείου, |
|  |  |  |
|  | (δ) | φροντίζει, ώστε να αναπτυχθεί ανάμεσα στο προσωπικό του σχολείου πνεύμα συναδελφικότητας, αλληλοσεβασμού και αρμονικής συνεργασίας, |
|  |  |  |
|  | (ε) | είναι υπεύθυνη για την προώθηση των στόχων του σχολικού έτους και των ειδικών στόχων του σχολείου, |
|  |  |  |
|  | (στ) | οργανώνει την ενδοσχολική επιμόρφωση των δασκάλων στο σχολείο, τα σεμινάρια Επιθεωρητών, το διήμερο εκπαιδευτικού, δειγματικά μαθήματα και όποιες άλλες επιμορφωτικές δράσεις παρέχουν ευκαιρίες για την επαγγελματική ανάπτυξη των δασκάλων, |
|  |  |  |
|  | (ζ) | οργανώνει τις εκπαιδευτικές επισκέψεις στο σχολείο, διαλέξεις από ειδικούς επιστήμονες, επαγγελματίες, λογοτέχνες, ανθρώπους των γραμμάτων και των τεχνών, |
|  |  |  |
|  | (η) | καλεί σε σύσκεψη, σε τακτά χρονικά διαστήματα, τους υπεύθυνους αδελφών τμημάτων και τους δασκάλους που διδάσκουν το ίδιο μάθημα για συντονισμό, εκτίμηση της εργασίας τους και αντιμετώπιση προβλημάτων, |
|  |  |  |
|  | (θ) | μεριμνά για τον καταρτισμό προγράμματος επίβλεψης των μαθητών, |
|  |  |  |
|  | (ι) | σε συνεργασία με τους δασκάλους, ετοιμάζει έκτακτο ή ειδικό πρόγραμμα επίβλεψης των μαθητών σε περιπτώσεις που αυτό απαιτείται όπως σε περιπτώσεις εκδρομών, επισκέψεων, εκδηλώσεων, δραστηριοτήτων εντός και εκτός του σχολικού χώρου, απουσίας δασκάλων κ.λπ. |
|  |  |  |
| Καθήκοντα και αρμοδιότητες βοηθού διευθυντή. | 38. Τηρουμένων των σχεδίων υπηρεσίας, ο βοηθός διευθυντής- |
|  | (α) | αναπληρώνει τον διευθυντή, όταν απουσιάζει, |
|  |  |  |
|  | (β) | βοηθά τον διευθυντή στην ομαλή και αποδοτική διοίκηση και λειτουργία του σχολείου στο οποίο τοποθετείται, |
|  |  |  |
|  | (γ) | έχει ευθύνη για τους τομείς δραστηριοτήτων του σχολείου που του αναθέτει ο διευθυντής ή που αναλαμβάνει με δική του πρωτοβουλία, με την έγκριση του διευθυντή, |
|  |  |  |
|  | (δ) | στο πλαίσιο της λειτουργίας της διευθυντικής ομάδας, συνεργάζεται τουλάχιστον μία φορά ανά εβδομάδα με τον διευθυντή του σχολείου για εξέταση των τρεχόντων προβλημάτων του σχολείου και για εκτίμηση της όλης λειτουργίας του σχολείου, |
|  |  |  |
|  | (ε) | λειτουργεί ως σύνδεσμος μεταξύ του διευθυντή και των υπολοίπων δασκάλων του σχολείου, υποβοηθώντας στην ανάπτυξη των διαπροσωπικών επαγγελματικών σχέσεων στον σχολικό χώρο, |
|  |  |  |
|  | (στ) | φροντίζει για την τακτοποίηση των εκκρεμοτήτων που έχουν σχέση με την όσο γίνεται πιο εύρυθμη λειτουργία του σχολείου, |
|  |  |  |
|  | (ζ) | εκτελεί συντονιστικά καθήκοντα, |
|  |  |  |
|  | (η) | εποπτεύει τη λειτουργία του Κεντρικού Μαθητικού Συμβουλίου και των Μαθητικών Συμβουλίων των τμημάτων, |
|  |  |  |
|  | (θ) | έχει την ευθύνη λειτουργίας επιτροπών που καθορίζονται με εγκυκλίους της αρμόδιας αρχής, |
|  |  |  |
|  | (ι) | ενημερώνεται για την αλληλογραφία του σχολείου και φροντίζει για την προώθηση εγγράφων, |
|  |  |  |
|  | (ια) | μετέχει ενεργά σε όλες τις εργασίες, εκδηλώσεις και δραστηριότητες του σχολείου, |
|  |  |  |
|  | (ιβ) | αναλαμβάνει διδακτικά καθήκοντα στο πλαίσιο του Ωρολόγιου και του Αναλυτικού Προγράμματος. |
|  |  |
| Καθήκοντα και υποχρεώσεις δασκάλων. | 39.-(1) Με βάση τα σχέδια υπηρεσίας, οι δάσκαλοι του σχολείου συνεργάζονται με τον διευθυντή και τους βοηθούς διευθυντές στο έργο της διεύθυνσης και λειτουργίας του σχολείου. |
|  |  |
|  |  (2) Οι δάσκαλοι διδάσκουν στις τάξεις και τα τμήματα που καθορίζονται από τον διευθυντή του σχολείου, σύμφωνα με τις πρόνοιες της παραγράφου (9) του Κανονισμού 36. |
|  |  |
|  |  (3) Οι δάσκαλοι ακολουθούν το ισχύον Αναλυτικό Πρόγραμμα και τις σχετικές με αυτό οδηγίες του Υπουργείου και είναι υπεύθυνοι για τη διαφοροποίηση της διδασκαλίας σε τάξεις μικτής ικανότητας με τρόπο που να απευθύνεται στις δυνατότητες όλων των μαθητών. |
|  |  |
|  |  (4) Κάθε δάσκαλος ετοιμάζει προγραμματισμό, εβδομαδιαίο ή δεκαπενθήμερο, ο οποίος θα είναι στη διάθεση του διευθυντή του ή και του Επιθεωρητή, όταν του ζητηθεί. |
|  |  |
|  |  (5) Οι δάσκαλοι αναλαμβάνουν, εκτός από τη διδασκαλία, και άλλη εργασία που αποφασίζεται από τον διδασκαλικό σύλλογο ή που τους αναθέτει ο διευθυντής και που είναι αναγκαία για την εύρυθμη λειτουργία του σχολείου και μετέχουν σε όλες τις δραστηριότητες του σχολείου. |
|  |  |
|  |  (6) Οι δάσκαλοι παραμένουν μαζί με τους μαθητές στον χώρο πραγματοποίησης βιωματικών εργαστηρίων ή παρουσιάσεων ή διαλέξεων από εξειδικευμένους επιστημονικούς ή παιδαγωγικούς φορείς ή/και πρόσωπα (ειδικούς) έτσι ώστε να διασφαλίζεται η ομαλότερη διεξαγωγή τους, αλλά και να αξιοποιείται το περιεχόμενό τους σε μεταγενέστερο στάδιο. |
|  |  |
|  |  (7) Οι δάσκαλοι αναλαμβάνουν, μέχρι δέκα (10) διδακτικές περιόδους ανά σχολικό έτος, αναπλήρωση σε περίπτωση απουσίας άλλου δασκάλου, σχετικές δε διευθετήσεις για την αναπλήρωση των απουσιαζόντων γίνονται από τον διευθυντή, σύμφωνα με τις εκάστοτε οδηγίες του Διευθυντή Δημοτικής Εκπαίδευσης. |
|  |  |
|  |  (8) Οι δάσκαλοι συμμετέχουν στις τακτικές και έκτακτες συνεδρίες του διδασκαλικού συλλόγου. |
|  |  |  |
|  |  (9)(α) | Οι δάσκαλοι αναλαμβάνουν, σύμφωνα με ειδικό πρόγραμμα που ετοιμάζει ο διευθυντής σε συνεργασία με τον διδασκαλικό σύλλογο, καθήκοντα επίβλεψης των μαθητών κατά τη διάρκεια λειτουργίας του σχολείου, σκοπός δε της επίβλεψης των μαθητών είναι η συναναστροφή των διδασκόντων με τους μαθητές και έξω από την αίθουσα διδασκαλίας, η ασφάλεια και η τήρηση της τάξης και της καλής συμπεριφοράς των μαθητών στη σχολική αυλή, στους διαδρόμους, στο κυλικείο και σε άλλους χώρους του σχολείου. |
|  |  |  |
|  | (β) | Καθήκοντα επίβλεψης των μαθητών αναλαμβάνουν οι δάσκαλοι και κατά τη διάρκεια εκπαιδευτικών εκδρομών ή επισκέψεων, αθλητικών συναντήσεων ή άλλων εκδηλώσεων που γίνονται κατά τη διάρκεια της λειτουργίας του σχολείου, εντός και εκτός του σχολικού χώρου. |
|  |  |
|  |  (10) Οι δάσκαλοι συνοδεύουν τους μαθητές στην εκκλησία δύο (2) έως τέσσερις (4) φορές τον χρόνο, σύμφωνα με πρόγραμμα που καθορίζεται από τον διδασκαλικό σύλλογο: |
|  |  |
|  |  Νοείται ότι, μαθητής που δεν είναι χριστιανός ορθόδοξος δικαιούται να μην συμμετάσχει σε εκκλησιασμό, εάν το δηλώσει ο γονέας του κατά την έναρξη του σχολικού έτους: |
|  |  |
|  |  Νοείται περαιτέρω ότι, μαθητής που δεν συμμετέχει σε εκκλησιασμό επιβλέπεται, κατά τον χρόνο του εκκλησιασμού, από προσωπικό που ορίζεται κατά περίπτωση από τον διευθυντή του σχολείου, ο δε μαθητής ασχολείται με δημιουργικές δραστηριότητες. |
|  |  |
|  |  (11) Οι δάσκαλοι την πρώτη διδακτική περίοδο πριν από την έναρξη των μαθημάτων μεριμνούν για την πρωινή προσευχή με τους μαθητές του τμήματος με το οποίο έχουν μάθημα τη συγκεκριμένη περίοδο: |
|  |  |
|  |  Νοείται ότι, μαθητές που δεν είναι χριστιανοί ορθόδοξοι μπορούν να προσεύχονται σιωπηλά στον δικό τους Θεό. |
|  |  |
|  |  (12) Όλοι οι δάσκαλοι παραμένουν στο σχολείο κατά τη διάρκεια του ωραρίου λειτουργίας του, για να απουσιάσουν δε από το σχολείο κατά τη διάρκεια της λειτουργίας του απαιτείται απαραίτητα άδεια από τον διευθυντή, σύμφωνα με τις πρόνοιες των περί Δημόσιας Εκπαιδευτικής Υπηρεσίας (Χορήγηση Αδειών) Κανονισμών και της παραγράφου 46(α) του Κανονισμού 36. |
|  |  |
|  |  (13) Οι δάσκαλοι που εργάζονται σε δύο ή περισσότερα σχολεία ανήκουν υπηρεσιακά στο σχολείο εκείνο στο οποίο εργάζονται τον περισσότερο χρόνο, για δε δασκάλους που έχουν ίσο αριθμό περιόδων διδασκαλίας σε δύο (2) ή περισσότερα σχολεία ο οικείος Πρώτος Λειτουργός Εκπαίδευσης αποφασίζει σε ποιο από τα δύο (2) σχολεία ανήκουν υπηρεσιακά. |
|  |  |
|  |  (14) Όλοι οι νεοδιοριζόμενοι επί δοκιμασία δάσκαλοι, οι έκτακτοι με ετήσια σύμβαση απασχόλησης και οι δάσκαλοι που επανέρχονται από ετήσια άδεια απουσίας, με ή χωρίς απολαβές, αποστέλλουν, μέσω του διευθυντή τους, στο οικείο Επαρχιακό Γραφείο Παιδείας επιστολή ανάληψης καθηκόντων την πρώτη ημέρα που αναλαμβάνουν καθήκοντα· συγκεντρωτική κατάσταση όλων των δασκάλων που παρουσιάζονται για ανάληψη καθηκόντων υποβάλλεται από τον διευθυντή του σχολείου στο οικείο Επαρχιακό Γραφείο Παιδείας, η δήλωση δε ανάληψης καθηκόντων δασκάλων που εργάζονται σε μονοδιδάσκαλο σχολείο προσυπογράφεται από τον πρόεδρο της οικείας Σχολικής Εφορείας. |
|  |  |
|  |  (15) Όλα τα υπηρεσιακά έγγραφα των δασκάλων υποβάλλονται στον οικείο Επιθεωρητή, απαραίτητα μέσω του διευθυντή, με τις εκ μέρους του αναγκαίες παρατηρήσεις, στις περιπτώσεις που υπάρχουν σοβαροί προσωπικοί λόγοι αυτά υποβάλλονται απευθείας στον Διευθυντή Δημοτικής Εκπαίδευσης, αλληλογραφία δε η οποία υποβάλλεται κατά παράβαση της παραγράφου αυτής επιστρέφεται. |
|  |  |
|  |  (16) Οι δάσκαλοι οφείλουν να εκπληρώνουν ευσυνείδητα το παιδαγωγικό τους καθήκον και να πειθαρχούν στους νόμους, τους κανονισμούς, τις αποφάσεις και τις οδηγίες των εκπαιδευτικών αρχών. |
|  |  |
|  |  (17) Οι δάσκαλοι οφείλουν να είναι πρότυπα υπεύθυνου και ελεύθερου δημοκρατικού πολίτη, να χαρακτηρίζονται από αξιοπρέπεια, ευπρέπεια, κοσμιότητα, ευγένεια και διακριτικότητα, να συνεργάζονται αρμονικά και να συμπεριφέρονται προς τους μαθητές με τρόπο που αρμόζει σε πραγματικούς παιδαγωγούς. |
|  |  |
|  |  (18) Κάθε δάσκαλος- |

|  |  |
| --- | --- |
|  |  |
|  | (α) | φροντίζει να γνωρίζει την προσωπικότητα και τις εκπαιδευτικές ανάγκες των μαθητών, |
|  |  |  |
|  | (β)  | μπορεί να οργανώνει συσκέψεις των γονέων των μαθητών, σε συνεννόηση με τον διευθυντή, στις οποίες συζητούνται θέματα αγωγής, συμπεριφοράς και προόδου των μαθητών. |
|    |  |
|  |  (19) Οι δάσκαλοι οφείλουν να αποφεύγουν με επιμέλεια μέσα στο σχολείο οποιεσδήποτε κομματικές δραστηριότητες και ενέργειες που συνιστούν κομματική τοποθέτηση και προπαγάνδα. |
|  |  |
|  |  (20) Απαγορεύεται η χρήση κινητού τηλεφώνου και η πρόσβαση σε σελίδες κοινωνικής δικτύωσης, εν ώρα εργασίας με τους μαθητές, εκτός αν το απαιτεί η φύση του μαθήματος ή η υλοποίηση πολιτικών του σχολείου ή έκτακτη ή επείγουσα κατάσταση. |
|  |  |
| Δικαιώματα δασκάλων. | 40.-(1) Σε δάσκαλο χορηγείται άδεια απουσίας σύμφωνα με τις πρόνοιες των περί Δημόσιας Εκπαιδευτικής Υπηρεσίας (Χορήγηση Αδειών) Κανονισμών, για εξασφάλιση άδειας απουσίας, ο δάσκαλος υποβάλλει σχετική αίτηση έγκαιρα, σύμφωνα με διαδικασία που καθορίζεται με εγκυκλίους οδηγίες του Υπουργείου. |
|  |  |
|  |  (2)(α) | Οι δάσκαλοι δικαιούνται δωρεάν ιατροφαρμακευτική περίθαλψη από τις κυβερνητικές ιατρικές υπηρεσίες, για τον σκοπό δε αυτό εκδίδεται για κάθε δάσκαλο «Δελτίο Ιατρικής Περίθαλψης» από το Υπουργείο, έπειτα από αίτησή του. |
|  |  |  |
|  | (β) | Στους δικαιούχους δασκάλους παραχωρείται επίδομα μονοδιδάσκαλου σχολείου, σύμφωνα με τις εκάστοτε αποφάσεις του Υπουργικού Συμβουλίου, για την δε παραχώρηση του επιδόματος απαιτείται η συμπλήρωση σχετικού εντύπου.  |
|  |  |  |
|  | (γ) | Στους δικαιούχους δασκάλους παραχωρείται επίδομα οδοιπορικών, σύμφωνα με τις σχετικές εγκυκλίους οδηγίες του Λογιστηρίου του Υπουργείου, για τη δε παραχώρηση του επιδόματος απαιτείται η συμπλήρωση σχετικού εντύπου. |
|  |  |
| Δάσκαλοι υπεύθυνοι τμημάτων. | 41.-(1) Για τον καθορισμό υπευθύνου τμήματος στο δημοτικό, στο νηπιαγωγείο, στην Ειδική Μονάδα και στο σχολείο ειδικής αγωγής και εκπαίδευσης, λαμβάνονται υπόψη τα ακόλουθα: |
|  |  |
|  | (α) | Ο συνολικός αριθμός διδακτικών περιόδων που διδάσκει ο δάσκαλος στο τμήμα, σε περίπτωση δε δασκάλου δημοτικού σχολείου σε αυτές περιλαμβάνονται, κατά κανόνα, οι διδακτικές περίοδοι των μαθημάτων των ελληνικών ή μαθηματικών: |
|  |  |  |
|  |  |  Νοείται ότι, υπεύθυνος τμήματος στην περίπτωση του σχολείου ειδικής αγωγής και εκπαίδευσης είναι ο υπεύθυνος ομάδας· |
|  |  |  |
|  | (β) | η πλήρης απασχόληση στο σχολείο όπου θα αναλάβει υπεύθυνος τμήματος: |
|  |  |  |
|  |  |  Νοείται ότι, για σκοπούς διαμόρφωσης προγράμματος και κατά την κρίση του διδασκαλικού συλλόγου, θα μπορούσαν να γίνουν κατ’ εξαίρεση και άλλες διευθετήσεις. |
|  |  |
|  |  (2) Τα καθήκοντα του υπεύθυνου τμήματος καθορίζονται με εγκυκλίους οδηγίες του Διευθυντή Δημοτικής Εκπαίδευσης. |
|  |  |
| Γονείςμαθητών. | 42.-(1) Οι γονείς- |
|  |  |

|  |  |  |
| --- | --- | --- |
|  | (α) | εγγράφουν τα παιδιά τους και αναλαμβάνουν όλες τις υποχρεώσεις προς το σχολείο που απορρέουν από την ιδιότητά τους: |
|  |  |  |
|  |  |  Νοείται ότι, οι γονείς εγγράφουν ή μετεγγράφουν τα παιδιά τους σε σχολείο, σύμφωνα με τις πρόνοιες των Κανονισμών 11 και 12, |
|  |  |  |
|  | (β) | ελέγχουν και παρακολουθούν τη σχολική εργασία και πρόοδο των παιδιών τους, είναι υπεύθυνοι για την έγκαιρη προσέλευση στο σχολείο και αποχώρησή τους από αυτό, την τακτική φοίτησή τους, την επιμέλεια, τη συμπεριφορά και το ήθος τους, |
|  |  |  |
|  | (γ)  | ειδοποιούν αμέσως, γραπτά ή προφορικά, τον διευθυντή για την αιτία πιθανής απουσίας των παιδιών τους, σύμφωνα με τις πρόνοιες του Κανονισμού 18, |
|  |  |  |
|  | (δ) | όταν κληθούν από τον διευθυντή ή άλλον δάσκαλο, προσέρχονται στο σχολείο για ζητήματα που αφορούν στα παιδιά τους, επιβάλλεται δε να διατηρούν στενή και σταθερή επαφή με το σχολείο για την παρακολούθηση του ήθους και της επίδοσης των μαθητών και να μετέχουν στις συγκαλούμενες από τον διευθυντή ειδικές συγκεντρώσεις γονέων, |
|  |  |  |
|  | (ε) | μεριμνούν για την τήρηση των σχολικών κανονισμών και διατάξεων από μέρους των παιδιών τους, |
|  |  |  |
|  | (στ) | ενημερώνουν τον διευθυντή ή και τον υπεύθυνο τμήματος για τυχόν ζητήματα που επηρεάζουν τη φοίτηση, την επίδοση και τη συμπεριφορά του παιδιού τους, καθώς και για θέματα υγείας του, |
|  |  |  |
|  | (ζ) | οφείλουν να ενημερώνουν το συντομότερο, γραπτώς, το σχολείο για τυχόν αλλαγή της διεύθυνσης διαμονής ή και των τηλεφώνων επικοινωνίας τους. |
|  |  |
|  |  (2) Σε περίπτωση απουσίας των γονέων του μαθητή, αυτοί ορίζουν γραπτώς τον αντικαταστάτη τους, σε περίπτωση δε που υπάρχει αμφισβήτηση του αντικαταστάτη, αυτός ορίζεται από το δικαστήριο, έπειτα από ενέργειες των γονέων. |
|  |  |
|  |  (3) Σε περίπτωση ανάθεσης ή αφαίρεσης με δικαστική απόφαση της κηδεμονίας από τον έναν ή και από τους δύο (2) γονείς, ο αναλαμβάνων την κηδεμονία ενημερώνει γραπτώς το σχολείο, προσκομίζοντας και σχετική τεκμηρίωση. |
|  |  |
|  |  (4) Οι γονείς συνεργάζονται συστηματικά με το σχολείο και παρευρίσκονται σε προγραμματισμένες συναντήσεις για την παροχή της απαραίτητης στήριξης προς το παιδί τους, όπου χρειάζεται, συνεργάζονται με τις αρμόδιες υπηρεσίες για την παροχή στήριξης προς τους ίδιους και τα παιδιά τους, με στόχο τη βελτίωση της σχολικής προσαρμογής των παιδιών τους, σε περίπτωση δε μη συνεργασίας, οι γονείς δύναται να κληθούν να αναλάβουν τις ευθύνες τους για την παραμέληση των αναγκών των παιδιών τους, μέσω της συνεργασίας του σχολείου με τις αρμόδιες υπηρεσίες του κράτους, ειδικά στις περιπτώσεις που υπάρχουν εύλογα στοιχεία για την ύπαρξη μαθησιακών, ψυχοσυναισθηματικών ή κοινωνικών δυσκολιών. |
|  |  |
| Τήρηση αρχείου και επίσημα βιβλία. | 43. Σε κάθε σχολείο τηρείται, για σκοπούς διοίκησης και λειτουργίας, αρχείο με επίσημα βιβλία που περιλαμβάνει τα ακόλουθα: |
|  |  |  |
|  | (α) | Μητρώο· |
|  |  |  |
|  | (β) | μαθητολόγιο· |
|  |  |  |
|  | (γ) | Αναλυτικό Πρόγραμμα· |
|  |  |  |
|  | (δ) | Κατάλογοι Φοίτησης· |
|  |  |  |
|  | (ε) | βιβλίο περιουσίας· |
|  |  |  |
|  | (στ) | βιβλίο πρωτοκόλλησης εγγράφων· |
|  |  |  |
|  | (ζ) | βιβλίο βιβλιοθήκης· |
|  |  |  |
|  | (η) | φάκελος πρακτικών συνεδριάσεων διδασκαλικού συλλόγου· |
|  |  |  |
|  | (θ) | φάκελοι αλληλογραφίας· |
|  |  |  |
|  | (ι) | φάκελος διδακτικού προσωπικού· |
|  |  |  |
|  | (ια) | φάκελος για το ταμείο διευθυντή· |
|  |  |  |
|  | (ιβ) | φάκελος για το σχολικό κυλικείο· |
|  |  |  |
|  | (ιγ) | φάκελος για ατυχήματα· |
|  |  |  |
|  | (ιδ) | φάκελος αποτελεσμάτων προγράμματος λειτουργικού αλφαβητισμού· |
|  |  |  |
|  | (ιε) | φάκελος Συνδέσμου Γονέων· και |
|  |  |  |
|  | (ιστ) | άλλα βιβλία ή φακέλους που δυνατό να ορίσει η αρμόδια αρχή: |
|  |  |  |
|  |  Νοείται ότι, την ευθύνη για την τήρηση του αρχείου έχει ο διευθυντής: |
|  |  |
|  |  Νοείται περαιτέρω ότι, το Μητρώο, το μαθητολόγιο, το βιβλίο περιουσίας, το βιβλίο βιβλιοθήκης και ο φάκελος διδακτικού προσωπικού αποτελούν επίσημα βιβλία του σχολείου τα οποία δεν αχρηστεύονται και φυλάσσονται σε ασφαλισμένο χώρο καθ’ όλη τη διάρκεια λειτουργίας του σχολείου, σε περίπτωση τερματισμού της λειτουργίας του σχολείου τα συγκεκριμένα βιβλία παραδίδονται στον διευθυντή του σχολείου με το οποίο γίνεται η συμπλεγματοποίηση, αφού προηγηθούν οι απαιτούμενοι έλεγχοι περιουσίας, τα συγκεκριμένα βιβλία παραμένουν φυλαγμένα στο νέο σχολείο με το οποίο συμπλεγματοποιείται το σχολείο που τερματίζει τη λειτουργία του και αποτελούν περιουσία του νέου σχολείου, το οποίο οφείλει να τα φυλάσσει σε ασφαλισμένο χώρο, μαζί με τα δικά του επίσημα βιβλία, τα δε υπόλοιπα βιβλία φυλάσσονται σύμφωνα με τις εκάστοτε οδηγίες του Διευθυντή Δημοτικής Εκπαίδευσης. |
|  |  |
| Διδακτικά βιβλία. | 44. Το Υπουργείο αποστέλλει, εγκεκριμένα από την αρμόδια αρχή, βιβλία, έντυπα και διδακτικά μέσα στα σχολεία, τα δε σχολεία ή και οι δάσκαλοι δύνανται να αξιοποιήσουν οποιοδήποτε άλλο υλικό κρίνουν κατάλληλο, σύμφωνα με τη φιλοσοφία, τους σκοπούς και τις επιδιώξεις του Αναλυτικού Προγράμματος, στο πλαίσιο άσκησης της παιδαγωγικής τους αυτονομίας. |
|  |  |
| Βιβλιοθήκη. | 45. Σε κάθε σχολείο λειτουργεί βιβλιοθήκη που περιλαμβάνει βιβλία για δασκάλους και βιβλιοθήκη που περιλαμβάνει βιβλία κατάλληλα για μαθητές, τα βιβλία επιλέγονται από κατάλογο που εγκρίνει ειδική επιτροπή που συστήνει ο διδασκαλικός σύλλογος, της οποίας προεδρεύει ο διευθυντής, τα βιβλία που επιλέγονται πρέπει να συνάδουν με τη φιλοσοφία, τους σκοπούς και τις επιδιώξεις του Αναλυτικού Προγράμματος, η δε βιβλιοθήκη λειτουργεί και ως δανειστική.  |
|  |  |
| Ασφάλεια μαθητών. | 46.-(1) (α) | Οι δάσκαλοι των σχολείων, καθώς και οι σχολικοί βοηθοί/συνοδοί, οι σχολικοί βοηθοί και οι σχολικοί συνεργάτες, στο πλαίσιο των καθηκόντων τους, επιβλέπουν τους μαθητές κατά τη διάρκεια του ωραρίου λειτουργίας του σχολείου και στις ποικίλες δραστηριότητες, ενδοσχολικές και εξωσχολικές, που διοργανώνονται από το σχολείο. |
|  |  |  |
|  | (β) | Ο διευθυντής, σε συνεργασία με τους δασκάλους, επισημαίνει και γνωστοποιεί στις αρμόδιες υπηρεσίες ή στα αρμόδια άτομα τα προβλήματα που, κατά την κρίση του, υπάρχουν ως προς την ασφάλεια στα σχολικά κτίρια και στους σχολικούς χώρους, όπως π.χ. ο μη διορισμός τροχονόμου, η έλλειψη πεζοδρομίων, η έλλειψη προστατευτικών κάγκελων κ.ά. |
|  |  |  |
|  |  (2) (α) | Το προσωπικό του σχολείου δεν φέρει ευθύνη για την ασφάλεια των μαθητών που έρχονται στο σχολείο πριν από την κανονική προσέλευση των δασκάλων ή που παραμένουν μετά τη λήξη των μαθημάτων τους. |
|  |  |  |
|  | (β) | Στις περιπτώσεις που απαιτείται απόλυση των μαθητών πριν από την κανονική λήξη των μαθημάτων για σοβαρούς λόγους, σύμφωνα με τις πρόνοιες του Κανονισμού 26, πρέπει να ειδοποιούνται έγκαιρα οι γονείς, με επιστολή που θα αποστέλλεται μέσω των παιδιών τους, τηλεφωνικώς ή μέσω τηλεφωνικού ή ηλεκτρονικού μηνύματος. |
|  |  |  |
|  | (γ) | Στις περιπτώσεις που απαιτείται απόλυση των μαθητών μετά την κανονική λήξη των μαθημάτων, όπως π.χ. κατά την πραγματοποίηση μίας εκπαιδευτικής εκδρομής ή επίσκεψης, αφού εξασφαλιστεί εκ των προτέρων έγκριση του οικείου Επιθεωρητή, πρέπει να ειδοποιούνται έγκαιρα οι γονείς, με επιστολή που θα αποστέλλεται μέσω των παιδιών τους ή, εάν πρόκειται για κάτι έκτακτο, τηλεφωνικώς ή μέσω τηλεφωνικού ή ηλεκτρονικού μηνύματος. |
|  |  |
|  |  (3) Σε περίπτωση απουσίας δασκάλου- |
|  |
|  | (α) | στα μονοδιδάσκαλα σχολεία, πρέπει, όταν είναι προγραμματισμένη η απουσία, να ειδοποιούνται έγκαιρα οι γονείς και η Σχολική Εφορεία, σε έκτακτες περιπτώσεις, ξαφνική ασθένεια ή άλλη αιτία, αφού ενημερωθεί πρώτα ο οικείος Επιθεωρητής, καταβάλλεται προσπάθεια επικοινωνίας με τον πρόεδρο της Σχολικής Εφορείας ή με τον Σύνδεσμο Γονέων, για να ειδοποιούνται έγκαιρα οι μαθητές, για τη μη λειτουργία του σχολείου, |
|  |  |
|  | (β) | στα υπόλοιπα σχολεία γίνονται διευθετήσεις από τον διευθυντή του σχολείου, σε συνεργασία με τους υπόλοιπους δασκάλους, για την ωφέλιμη και ασφαλή απασχόληση των μαθητών. |
|  |  |
|  |  (4) Απαγορεύεται η είσοδος στους σχολικούς χώρους οποιωνδήποτε οχημάτων, οι δάσκαλοι, σε περίπτωση που δεν υπάρχει κατάλληλος χώρος πλησίον του σχολείου, μπορούν να σταθμεύουν τα αυτοκίνητά τους σε ειδικό χώρο του σχολείου, που επιλέγεται από τον διδασκαλικό σύλλογο του σχολείου σε συνεργασία με τον οικείο Επιθεωρητή, εκπρόσωπο των Τεχνικών Υπηρεσιών του Υπουργείου, εκπρόσωπο της Σχολικής Εφορείας και του Συνδέσμου Γονέων και ο οποίος λαμβάνεται πρόνοια να μη χρησιμοποιείται από τους μαθητές, σε περίπτωση δε που για οποιονδήποτε λόγο υπάρχει απόλυτη ανάγκη εισόδου οχημάτων στην αυλή του σχολείου, λαμβάνονται από το προσωπικό αυξημένα μέτρα ασφάλειας. |
|  |  |
|  |  (5) Ακολουθούνται οι εγκύκλιοι οδηγίες του Διευθυντή Δημοτικής Εκπαίδευσης για την ασφάλεια, τη χρήση των εργαλείων και των υλικών, την οργάνωση και τη συμπεριφορά των μαθητών μέσα στο εργαστήριο σχεδιασμού και τεχνολογίας. |
|  |  |
|  |  (6) Όταν αποδεδειγμένα έχουν ληφθεί τα απαραίτητα μέτρα ασφάλειας, το προσωπικό του σχολείου ουδεμία ευθύνη φέρει για οποιοδήποτε ατύχημα συμβεί. |
|  |  |
| Χορήγηση φαρμάκων. | 47.-(1) Φαρμακευτική αγωγή μπορεί να παρασχεθεί στους μαθητές στα σχολεία με την ενεργό εμπλοκή των δασκάλων, εφόσον τηρούνται οι ακόλουθες προϋποθέσεις:  |
|  |  |
|  | (α) | Η συγκεκριμένη φαρμακευτική αγωγή συστήνεται γραπτώς από γιατρό· |
|  |  |  |
|  | (β) | υπάρχει γραπτή συγκατάθεση του γονέα· |
|  |  |  |
|  | (γ) | ο δάσκαλος, υπεύθυνος τμήματος ή υπεύθυνος των Πρώτων Βοηθειών, έχει ενημερωθεί για τον τρόπο χορήγησης των φαρμάκων και έχει σχετική γνώση και δεξιότητα για την παροχή αυτής της βοήθειας· |
|  |  |  |
|  | (δ) | ο δάσκαλος ενεργεί στη βάση της δικής του βούλησης.  |
|  |  |
|  |  (2) Φαρμακευτική αγωγή μπορεί να παρασχεθεί από σχολικό βοηθό/συνοδό σε μαθητές με ειδικές ανάγκες, νοουμένου ότι θα τηρηθούν οι προϋποθέσεις που αναφέρονται παραπάνω και οι εκάστοτε σχετικές οδηγίες του Διευθυντή Δημοτικής Εκπαίδευσης.  |
|  |  |
| Επιθεώρηση σχολικής εργασίας καισχολικών χώρων.Επίσημη Εφημερίδα, Παράρτημα Τρίτο (Ι): 5.11.1976 11.03.2011. | 48.-(1) H εργασία που επιτελείται σε κάθε σχολείο υπόκειται σε επιθεώρηση από Επιθεωρητές ή άλλους αρμόδιους λειτουργούς του Υπουργείου, σύμφωνα με τις πρόνοιες των περί Εκπαιδευτικών Λειτουργών (Επιθεώρησις και Αξιολόγησις) Κανονισμών και τις σχετικές συμφωνίες ή όποτε κριθεί από την αρμόδια αρχή ότι αυτό απαιτείται. |
|  |  |
|  |  (2) Τα σχολικά κτίρια και χώροι, η επίπλωση, ο εξοπλισμός και τα επίσημα βιβλία υπόκεινται σε επιθεώρηση από Επιθεωρητές ή άλλους αρμόδιους λειτουργούς του Υπουργείου, εφόσον προηγηθεί σχετική συνεννόηση τον διευθυντή ή διευθύνοντα του σχολείου. |
|  |  |
| Φωτογράφιση μαθητών. | 49.-(1) Οι φωτογραφίες μαθητών είναι ευαίσθητα και προσωπικά δεδομένα και η διαχείρισή τους πρέπει να γίνεται με μεγάλη προσοχή και σύμφωνα με τον Κανονισμό (ΕΕ) 2016/679. |
|  |  |
|  |  (2) Στις περιπτώσεις που καταβάλλεται οποιοδήποτε αντίτιμο για τη φωτογραφική κάλυψη εκδηλώσεων στα σχολεία και αναμνηστικές φωτογραφίσεις μαθητών, οι φωτογραφίσεις αυτές πρέπει να καλύπτονται μόνο από επαγγελματίες φωτογράφους. |
|  |  |
|  |  (3) Απαγορεύεται η δημοσίευση σε περιοδικά, σχολικές εφημερίδες, έντυπα, εκδόσεις κ.λπ. φωτογραφιών μαθητών χωρίς τη γραπτή συγκατάθεση των γονέων τους. |
|  |  |
|  |  (4) Απαγορεύεται η ανάρτηση στο διαδίκτυο και στα μέσα κοινωνικής δικτύωσης φωτογραφιών μαθητών και του προσωπικού του σχολείου, χωρίς τη γραπτή συγκατάθεση των γονέων των μαθητών και χωρίς τη συγκατάθεση του προσωπικού του σχολείου. |
|  |  |
| Ανάρτηση καιέπαρση σημαιών. | 50. Σε κάθε δημόσιο σχολείο είναι αναρτημένες καθημερινά η ευρωπαϊκή, η κυπριακή και η ελληνική σημαία, σε διαφορετικούς ιστούς, τουλάχιστον μία φορά τον μήνα και στους εθνικούς εορτασμούς, γίνεται επίσημα η έπαρση των σημαιών και ψάλλεται ο εθνικός ύμνος σε κοινή συγκέντρωση των μαθητών και στην παρουσία όλων των δασκάλων του σχολείου. |
|  |  |
| Μεταφορά και χρήση κινητού τηλεφώνου. | 51. Απαγορεύεται οι μαθητές να μεταφέρουν και να χρησιμοποιούν κινητό τηλέφωνο στο σχολείο. |
|  |  |
| Εμβλήματα και διακριτικά σύμβολα. | 52. Απαγορεύεται οι μαθητές να φέρουν κατά τη διάρκεια της λειτουργίας του σχολείου εμβλήματα ή διακριτικά σύμβολα πολιτικών κομμάτων ή σύμβολα που καταδεικνύουν εξαρτήσεις και μη κοινωνικά αποδεκτές συμπεριφορές. |
|  |
| Απαγόρευση συμμετοχής των μαθητών σε ορισμένες εκδηλώσεις. | 53. Απαγορεύεται η συμμετοχή μαθητών σε δραστηριότητες οι οποίες διοργανώνονται από εξωσχολικούς φορείς κατά τη διάρκεια του ωραρίου λειτουργίας του σχολείου, εκτός εάν δοθεί ειδική άδεια από τον οικείο Επιθεωρητή, λαμβάνοντας υπόψη τον φορέα, τον σκοπό και τον περιορισμό της απώλειας διδακτικού χρόνου.  |
|  |  |
| Απαγόρευση εισόδου στα σχολεία. | 54.-(1)(α) | Απαγορεύεται να εισέρχεται στον χώρο του σχολείου πρόσωπο που δεν έχει άμεση σχέση με τη διεξαγωγή των εργασιών ή την προαγωγή του έργου του σχολείου χωρίς εξουσιοδότηση από τον Διευθυντή Δημοτικής Εκπαίδευσης. |
|  |  |  |
|  | (β) | Γονείς επιτρέπεται να επισκέπτονται το σχολείο κατά τον καθορισμένο χρόνο επισκέψεων ή μετά από συνεννόηση. |
|  |  |  |
|  | (γ) | Άλλες επισκέψεις επιτρέπεται να γίνονται μόνο ύστερα από σχετική άδεια που δίνεται από τον διευθυντή του σχολείου. |
|  |  |
|  |  (2) H είσοδος στο σχολείο απαγορεύεται για διαφήμιση ή πώληση προϊόντων ή προσφορά υπηρεσιών ή διανομή εντύπων ή διεξαγωγή εργασίας που δεν αφορά στη λειτουργία του και δεν εντάσσεται στο εκπαιδευτικό του πρόγραμμα. |
|  |  |
|  |  (3) Για πραγματοποίηση οποιασδήποτε έρευνας απαιτείται έγκριση, σύμφωνα με οδηγίες του Διευθυντή Δημοτικής Εκπαίδευσης. |
|  |  |
| Μολυσματικές ασθένειες. | 55. O διευθυντής σχολείου στο οποίο εκδηλώνεται μολυσματική ασθένεια ανάμεσα στους μαθητές ή ασθένεια για την οποία υπάρχει υποψία ότι είναι μολυσματική ενεργεί βάσει σχετικών οδηγιών της Σχολιατρικής Υπηρεσίας και του Γραφείου Πολιτικής Άμυνας, Ασφάλειας και Υγείας, όπου πρέπει να απευθύνεται αμέσως. |
|  |  |
| Πώληση εντύπων. | 56. Μέσα στα σχολεία, επιτρέπεται σε δασκάλους ή άλλα πρόσωπα η πώληση των εντύπων που περιλαμβάνονται στις σχετικές εγκυκλίους του Υπουργείου, «Παιδική Xαρά», «Οικογένεια και Σχολείο», καθώς και η πώληση οποιουδήποτε άλλου εντύπου το Υπουργείο κρίνει χρήσιμο για την προαγωγή των σκοπών της εκπαίδευσης των μαθητών. |
|  |  |
| Διενέργεια εράνων. | 57.-(1) Καταργούνται όλοι οι έρανοι στα σχολεία. |
|  |  |
|  |  (2) Σε έκτακτες περιπτώσεις, καταστροφές και γεγονότα ανωτέρας βίας, είναι δυνατόν να διενεργηθούν έρανοι, κατόπιν συμφωνίας του Υπουργείου με την Παγκύπρια Συνομοσπονδία Ομοσπονδιών Συνδέσμων Γονέων Σχολείων Δημοτικής Εκπαίδευσης ή την Παγκύπρια Συνομοσπονδία Ομοσπονδιών Συνδέσμων Γονέων και Κηδεμόνων Δημόσιων και Κοινοτικών Νηπιαγωγείων ή την Παγκύπρια Ομοσπονδία Συνδέσμων Γονέων Παιδιών με Ειδικές Ανάγκες, ανάλογα, και την Π.Ο.Ε.Δ. |
|  |  |
|  |  (3) Είναι, επίσης, δυνατόν να διοργανωθούν έρανοι σε ένα μόνο σχολείο, όταν παρουσιαστεί ειδική ανάγκη, όπως είναι η παροχή οικονομικής βοήθειας σε ασθενείς και άπορους μαθητές, η σχετική δε απόφαση λαμβάνεται από τον διδασκαλικό σύλλογο σε συνεργασία με τον οικείο Σύνδεσμο Γονέων. |
|  |  |
| Κάπνισμα στους χώρους του σχολείου.24(Ι) του 2017125(Ι) του 2023. | 58. Το κάπνισμα απαγορεύεται σε όλους τους σχολικούς χώρους, συμπεριλαμβανομένων των γραφείων, των διαδρόμων, των κλιμακοστασίων, των τουαλετών, της αυλής και του σχολικού κυλικείου, το προσωπικό δε των σχολείων έχει ευθύνη για την πιστή εφαρμογή των διατάξεων του περί Προστασίας της Υγείας (Έλεγχος του Καπνίσματος) Νόμου. |
|  |  |
| Κατάργηση.Επίσημη Εφημερίδα, Παράρτημα Τρίτο (Ι): 13.06.200810.07.200923.09.201113.07.201214.07.20172.10.202016.12.2022. | 59. Από την ημερομηνία έναρξης της ισχύος των παρόντων Κανονισμών, οι περί Λειτουργίας των Δημόσιων Σχολείων Δημοτικής Εκπαίδευσης Κανονισμοί του 2008 έως 2022, καταργούνται. |

Αρ. Φακ.: 23.03.059.080-2022

ΘΒΚ/ΜΑΧ